
ΠΕΡΙΛΗΨΗ 

1.
Εισαγωγή 

Το παρόν έγγραφο αντιπροσωπεύει την αξιολόγηση του κοινοτικού στατιστικού προγράμματος (ΚΣΠ) 1998-2002, όπως απαιτείται από το άρθρο 4 της απόφασης του Συμβουλίου της 22ας Δεκεμβρίου 1998 σχετικά με το κοινοτικό στατιστικό πρόγραμμα 1998-2002
: 

Άρθρο 4 

"Στο τέλος της περιόδου που καλύπτεται από το πρόγραμμα, η Επιτροπή, έπειτα από διαβουλεύσεις με την επιτροπή του στατιστικού προγράμματος, υποβάλλει κατάλληλη έκθεση αξιολόγησης σχετικά με την εκτέλεση του προγράμματος, λαμβάνοντας υπόψη τις απόψεις ανεξάρτητων εμπειρογνωμόνων. Η έκθεση αυτή θα ολοκληρωθεί μέχρι το τέλος του 2003 και κατόπιν θα υποβληθεί στο Ευρωπαϊκό Κοινοβούλιο και στο Συμβούλιο."

2.
Μεθοδολογία της αξιολόγησης - τι και πώς αξιολογείται 

Η μεθοδολογία που χρησιμοποιείται στην παρούσα έκθεση, η οποία καταρτίστηκε εσωτερικά, βασίζεται στις πληροφορίες που συλλέχθηκαν με τη χρήση των ακόλουθων μεθόδων: 

· Κατάρτιση και ανάλυση των υπαρχουσών πληροφοριών για το ΚΣΠ· 

· Χρήση εξωτερικών αναθεωρήσεων από ανεξάρτητους εμπειρογνώμονες·

· Χρήση εσωτερικών αναθεωρήσεων, λαμβανομένων υπόψη και των απόψεων των χρηστών και των εταίρων
·

Η αξιολόγηση εξετάζει τα ακόλουθα θέματα: 

· Εκτέλεση του ΚΣΠ σύμφωνα με τις κοινοτικές πολιτικές σχετικά με την εφαρμογή των προτύπων και μεθόδων, παροχή στατιστικών υπηρεσιών στα όργανα της ΕΕ και στα κράτη μέλη, διάδοση των στατιστικών πληροφοριών και στατιστική υποστήριξη· 

· Στόχος των στρατηγικών του προγράμματος· 

· Επικουρικότητα· 

· Ισορροπία αναγκών και πόρων· 

3.
Το κοινοτικό στατιστικό πρόγραμμα 

Η αποστολή της EUROSTAT και, κατ' επέκταση, ολόκληρου του κοινοτικού στατιστικού προγράμματος είναι "να παρέχει η Ευρωπαϊκή Ένωση στατιστικές υπηρεσίες υψηλής ποιότητας". 

Ο κανονισμός του Συμβουλίου της 17ης Φεβρουαρίου 1997 σχετικά με τις κοινοτικές στατιστικές
 απαιτεί την κατάρτιση κοινοτικού στατιστικού προγράμματος "το οποίο καθορίζει τους προσανατολισμούς, τους κύριους τομείς και τους στόχους των δράσεων που προβλέπονται για περίοδο όχι μεγαλύτερη των πέντε ετών." 

Το πενταετές πρόγραμμα για την περίοδο 1998-2002 είναι το πέμπτο κατά σειρά μεσοπρόθεσμο πρόγραμμα που κατάρτισε η EUROSTAT. Τα πενταετή προγράμματα υποστηρίζονται από ετήσια προγράμματα, τα οποία παρέχουν λεπτομερέστερους στόχους εργασίας για κάθε έτος. 

4.
Κύρια συμπεράσματα 

4.1.
Η εφαρμογή του κοινοτικού στατιστικού προγράμματος 1998-2002 επιτεύχθηκε σε μεγάλο βαθμό για όλες τις πολιτικές προτεραιότητας και τις τρέχουσες πολιτικές της ΕΕ 

Πολιτικές προτεραιότητας: 

Διεύρυνση 

Σύμφωνα με τον πρώτο σχέδιο έκθεσης για την παρακολούθηση και την ενδιάμεση αξιολόγηση του προενταξιακού μέσου PHARE της Ευρωπαϊκής Ένωσης για τις στατιστικές, το οποίο καταρτίστηκε από έναν ανεξάρτητο όμιλο, το πρόγραμμα πέτυχε τους γενικούς άμεσους στόχους του για ενίσχυση των οργάνων ώστε να παρέχουν κατάλληλες στατιστικές, τόσο γενικά όσο και στο προενταξιακό πλαίσιο, ειδικότερα. Επιπλέον, το πρόγραμμα διατηρεί ένα δίκτυο επαγγελματιών στον τομέα των στατιστικών, σε ατομικό και σε θεσμικό επίπεδο, το οποίο είναι σημαντικό για την παραγωγή συγκρίσιμων στατιστικών. Ωστόσο, δεν έχει ακόμη επιτευχθεί πλήρης συμμόρφωση με τα στατιστικά πρότυπα της ΕΕ μέχρι το τέλος του 2002, αλλά προβλέπεται για την ημερομηνία της προσχώρησης. Στο τέλος του 2002, τα στοιχεία συλλέγονταν σύμφωνα με τα πρότυπα της ΕΕ για σχεδόν όλους τους στατιστικούς τομείς για τις προσχωρούσες και τις υποψήφιες χώρες. 

Οικονομική και νομισματική ένωση 

Η EUROSTAT και τα κράτη μέλη έπρεπε να ανταποκριθούν σε μια πολύ μεγάλη αύξηση της ζήτησης για τις μακροοικονομικές στατιστικές που συνδέονται με την εισαγωγή του ευρώ: πρώτον τα κριτήρια σύγκλισης για τη συμμετοχή στο ευρώ· δεύτερον, ένα ευρύ φάσμα μακροοικονομικών στατιστικών για την κατάρτιση και την εφαρμογή της νομισματικής πολιτικής. Μια ανάλυση σε σύγκριση με τις ΗΠΑ έδειξε την ανάγκη βελτίωσης του επίκαιρου χαρακτήρα και του αριθμού των μακροοικονομικών σειρών που διατίθενται στην ευρωζώνη. Οι περισσότερες από τις νέες απαιτήσεις επικεντρώνονται στους βραχυπρόθεσμους δείκτες, ενώ σημειώθηκε σημαντική πρόοδος όσον αφορά τη διαθεσιμότητα και την ποιότητα των στοιχείων. Ωστόσο, η κατάσταση δεν είναι απολύτως ικανοποιητική. Αναμένονται σημαντικές βελτιώσεις σχετικά με την κάλυψη των στοιχείων και τον επίκαιρο χαρακτήρα τους, εκτός από τους εναρμονισμένους δείκτες τιμών καταναλωτή (ΕνΔΤΚ), οι οποίοι ικανοποιούν ήδη τις κυριότερες απαιτήσεις των χρηστών. 

Στο τέλος του 2002, η EUROSTAT ήταν σε θέση να δημοσιεύσει τα στοιχεία για τις υποψήφιες χώρες για τους περισσότερους από τους ευρωδείκτες. Όλα τα στοιχεία δημοσιεύθηκαν το 2003. 

Ανταγωνιστικότητα, ανάπτυξη και απασχόληση

Το κοινοτικό στατιστικό σύστημα (ΚΣΣ) ανταποκρίθηκε γρήγορα στις νέες απαιτήσεις που προέκυψαν από τη σύνοδο κορυφής της Λισσαβώνας. Είναι ήδη διαθέσιμοι πολλοί διαρθρωτικοί δείκτες και διάφορες μεθοδολογικές βελτιώσεις είναι εν εξελίξει. 

Όλες οι πολιτικές: 

· Κατά τη διάρκεια της εξεταζόμενης περιόδου αναπτύχθηκαν και εφαρμόστηκαν νέες μεθοδολογίες και πρότυπα (50% της τρέχουσας στατιστικής νομοθεσίας που ισχύει στις 16.9.2003 καταρτίστηκε και θεσπίστηκε κατά τη διάρκεια της εν λόγω περιόδου). 

· Η παροχή στατιστικών υπηρεσιών βελτιώθηκε σημαντικά και αυξήθηκε ο όγκος των διαθέσιμων πληροφοριών (+ 300 εκατομμύρια, + 215%) και των πληροφοριών καλύτερης ποιότητας. Ωστόσο, οι νέες μεθοδολογίες δεν εφαρμόζονται ακόμη πλήρως. Η επικαιρότητα των στοιχείων δεν είναι ακόμη πλήρως ικανοποιητική. 

· Η βελτιωμένη ποιότητα των στατιστικών υπηρεσιών οδήγησε σε αύξηση των υπηρεσιών πληροφόρησης on-line (δικτυακός τόπος, βάσεις δεδομένων on-line) και σε ένα εξορθολογισμένο πρόγραμμα δημοσιεύσεων. 

· Παρασχέθηκε στατιστική υποστήριξη όχι μόνο στα κράτη μέλη προκειμένου να βελτιωθεί το τρέχον ΚΣΣ, αλλά και, σε μεγάλο βαθμό, στις υποψήφιες χώρες προκειμένου να συμμορφωθούν με τους στατιστικούς κανονισμούς της ΕΕ. Ένα μεγάλο και ουσιαστικό μέρος των εργασιών της EUROSTAT κατά τη διάρκεια της εν λόγω περιόδου αναφοράς αφιερώθηκε στην εν λόγω υποστήριξη. 

4.2.
Ικανοποίηση των χρηστών 

Σύμφωνα με τις εξωτερικές έρευνες ικανοποίησης των χρηστών και τις κυλιόμενες επισκοπήσεις
, οι χρήστες είναι, σε γενικές γραμμές, ικανοποιημένοι με την EUROSTAT και τις υπηρεσίες της. Οι χρήστες θεωρούν ότι οι αλλαγές στη συνολική ποιότητα των υπηρεσιών είναι ικανοποιητικές. 

4.3.
Συντονισμός και προγραμματισμός των εργασιών 

Σύμφωνα με τις κυλιόμενες επισκοπήσεις που πραγματοποιήθηκαν κατά τη διάρκεια της εξεταζόμενης περιόδου, οι εταίροι θεωρούν ότι οι δομές σχεδιασμού και συντονισμού του κοινοτικού στατιστικού συστήματος είναι ικανοποιητικές, μολονότι υπάρχουν διαφορές κατά τομείς. Όλοι οι εταίροι αναγνωρίζουν τις βελτιώσεις, σε γενικό επίπεδο, της συνεργασίας και του συντονισμού του ΚΣΣ και τις βελτιώσεις στην παραγωγή εθνικών στατιστικών. 

4.4.
Ποιότητα 

Υπήρξε αλλαγή νοοτροπίας όσον αφορά την ποιότητα στο ΚΣΣ, με βελτίωση της αξιολόγησης και της παρακολούθησης της ποιότητας. Σε γενικές γραμμές, η καταλληλότητα, η ακρίβεια, η αξιοπιστία και η συγκρισιμότητα είναι τα ισχυρά σημεία, ενώ η επικαιρότητα και η προσβασιμότητα είναι οι κύριες αδυναμίες. Δεν είναι σαφές κατά πόσο οι επενδύσεις τις οποίες πραγματοποίησε το ΚΣΣ για βελτιώσεις της επικαιρότητας αρκούν για να ικανοποιηθούν οι προσδοκίες των χρηστών. 

4.5.
Αποτελεσματικότητα - αποδοτικότητα 

Το ΚΣΠ θεωρείται αποτελεσματικό, δεδομένου ότι παράγει τα αναμενόμενα αποτελέσματα. 

Τα υπάρχοντα μέσα αξιολόγησης δεν επιτρέπουν τη σωστή αξιολόγηση της αποδοτικότητας του ΚΣΠ. Η ταχεία ανάπτυξη νέων στατιστικών μεθοδολογιών και η πρόσφατη εφαρμογή τους οδηγούν στην άποψη ότι τα δυνητικά κέρδη αποδοτικότητας θα είναι σημαντικά όταν βελτιστοποιηθούν οι στατιστικές διαδικασίες. 

4.6.
Εφαρμογή των προτύπων 

Σε διάφορους στατιστικούς τομείς, η συνεργασία με διεθνείς οργανισμούς σχετικά με τις ταξινομήσεις κατέστησε τις ευρωπαϊκές στατιστικές πιο συγκρίσιμες με τις στατιστικές άλλων περιοχών του κόσμου. 

4.7.
Επιβάρυνση απάντησης 

Σε διάφορους στατιστικούς τομείς, υπάρχουν τα στοιχεία που αποδεικνύουν ότι η επιβάρυνση απάντησης μειώθηκε. Αλλά, λόγω των νέων στατιστικών απαιτήσεων, η συνολική επιβάρυνση απάντησης μπορεί να αυξήθηκε κατά τη διάρκεια της εν λόγω περιόδου αναφοράς. 

4.8.
Επικουρικότητα 

Η αρχή της επικουρικότητας τηρήθηκε από το ΚΣΠ 1998-2002. 

4.9.
Ισορροπία αναγκών και πόρων 

Δεν διατέθηκαν επαρκείς πρόσθετοι πόροι για τις νέες προτεραιότητες που ορίστηκαν στις στατιστικές δραστηριότητες. Δεν εγκαταλείφθηκε καμία στατιστική δραστηριότητα. 

4.10.
Αξιολόγηση και παρακολούθηση της προόδου 

Αναπτύχθηκε σημαντικά από το 2000 και μετά. Διάφορες εξωτερικές και εσωτερικές αξιολογήσεις οδήγησαν στη διατύπωση συστάσεων (π.χ. κυλιόμενη επισκόπηση σχετικά με το ΚΣΣ, κυλιόμενη επισκόπηση σχετικά με το εξωτερικό εμπόριο). Σύμφωνα με την παρακολούθηση των δράσεων βελτίωσης τον Απρίλιο 2003, το 70% των συστάσεων που διατυπώθηκαν είχε εφαρμοστεί ήδη ή ήταν υπό εφαρμογή στη συγκεκριμένη ημερομηνία. 

5.
Συστάσεις 

5.1.
Βελτίωση του καθορισμού προτεραιοτήτων στο ΚΣΣ 

Ο καθορισμός προτεραιοτήτων είναι πολύ δύσκολος και περίπλοκος. Συνιστάται, στο πλαίσιο του ΚΣΣ, να εγκριθεί και να χρησιμοποιείται μια μεθοδολογία για τον καθορισμό των προτεραιοτήτων, λαμβάνοντας υπόψη τις τρέχουσες και τις νέες δραστηριότητες και τα βασικά κριτήρια όπως οι πολιτικές προτεραιότητες σε επίπεδο ΕΕ, η καταλληλότητα, η ποιότητα των στοιχείων, οι βάσεις χρηματοδότησης και οι συνέπειες κόστους, που θα οδηγήσουν στη βελτίωση του προγραμματισμού. 

5.2.
Μείωση του χρονικού κύκλου των στατιστικών διαδικασιών 

Εξεύρεση της καλύτερης ισορροπίας μεταξύ εθνικών και κοινοτικών αναγκών, που θα οδηγήσει στην επιλογή μιας ή δύο από τις ακόλουθες δράσεις: 

· Συστηματική αξιολόγηση των διαδικασιών συλλογής στοιχείων στο πλαίσιο του ΚΣΣ από πλευράς ποιότητας των στοιχείων και κόστους, και κατά την ανάπτυξη νέων μεθοδολογιών· 

· Θέσπιση μιας διαδικασίας συλλογής στοιχείων βάσει ενός δείγματος επιπέδου ολόκληρης της ΕΕ, όταν η εκ των υστέρων αξιολόγηση δείχνει σαφώς ότι υπάρχουν σημαντικά οφέλη για το ΚΣΣ όσον αφορά την ποιότητα των στοιχείων και το κόστος· 

· Δημοσίευση εκτιμήσεων για τα συγκεντρωτικά μεγέθη σε επίπεδο ΕΕ το συντομότερο δυνατόν. 

5.3.
Εξεύρεση της κατάλληλης μεθόδου εργασίας με 25 χώρες σύμφωνα με τους στόχους κάθε τομέα 

Γενικά, θα πρέπει να θεσπιστούν ταχέως κατάλληλες μέθοδοι εργασίας με 25 οργανισμούς. Η χρήση της τεχνολογίας της πληροφορίας ή ενός συστήματος αντιπροσώπευσης βάσει εντολής αποτελεί επίσης εναλλακτική προς τις παραδοσιακές μεθόδους λύση. 

5.4.
Βελτίωση της μέτρησης της απόδοσης της EUROSTAT 

Θεσπίστηκαν και χρησιμοποιήθηκαν έξι δείκτες απόδοσης προκειμένου να αξιολογηθεί η απόδοση της EUROSTAT. Ωστόσο, δεν ορίστηκε κανένας δείκτης για την ετήσια παραγωγή της EUROSTAT και τους πόρους της. Κάτι τέτοιο θα βοηθούσε πολύ στη μέτρηση της βελτίωσης της αποδοτικότητας της οργάνωσης και του ΚΣΠ. 

5.5.
Προσδιορισμός των διαχειριστικών δεξιοτήτων και γνώσεων σε επίπεδο ΚΣΣ για την εφαρμογή του ΚΣΠ 

Σε οργανισμούς που βασίζονται στη γνώση, όπως η EUROSTAT και το ΚΣΣ, είναι στρατηγικής σημασίας να συμφωνούν η διαχείριση των δεξιοτήτων και των γνώσεων του προσωπικού με το πρόγραμμα εργασίας και τις προτεραιότητες. 

Στην EUROSTAT, ο χρόνος που απαιτείται για την ανάπτυξη μιας μεθοδολογίας αντιστοιχεί στην κανονική περίοδο μιας εργασίας. Κατά συνέπεια, η γνώση και οι δεξιότητες θα πρέπει να κεφαλαιοποιούνται προς όφελος του ΚΣΣ και να μην χάνονται όταν αλλάζει το προσωπικό. Η κεφαλαιοποίηση των δεξιοτήτων και των γνώσεων σε επίπεδο ομάδων θα αυξήσει τη βιωσιμότητα των σχεδίων. 

5.6.
Προσδιορισμός κέντρων αριστείας στο ΚΣΣ προκειμένου να ανατεθούν στατιστικές εργασίες σε εξωτερικούς φορείς 

Ορισμένες εθνικές στατιστικές υπηρεσίες έχουν αναπτύξει σε βάθος τεχνογνωσία σε πολύ ειδικούς τομείς, με μεγαλύτερο αριθμό πόρων απ' ό,τι στην EUROSTAT. Είναι σκόπιμο να οριστούν τα απαιτούμενα χαρακτηριστικά των κέντρων αριστείας, να καταρτιστεί κατάλογος πιθανών τέτοιων κέντρων στην Ευρώπη και να εκπονηθεί εκτενής μελέτη σκοπιμότητας από στατιστική, διοικητική και οικονομική άποψη. 

5.7.
Αναθεώρηση της πολιτικής για τη διάδοση 

Η αναθεώρηση της πολιτικής για τη διάδοση θα πρέπει σαφώς να επικεντρωθεί στη σημαντική βελτίωση της πρόσβασης στα στοιχεία μέσω δωρεάν υπηρεσιών on-line, πράγμα που σημαίνει επενδύσεις στις βάσεις δεδομένων αναφοράς. Θα πρέπει επίσης να αναβαθμιστεί ο βαθμός φιλικότητας προς το χρήστη, η ποιότητα των μεταδεδομένων καθώς και οι δείκτες ποιότητας σχετικά με τα στοιχεία, προκειμένου να αυξηθεί η ικανοποίηση των χρηστών. 

5.8.
Ορισμός του σχεδίου διασφάλισης ποιότητας της EUROSTAT 

Το σχέδιο διασφάλισης ποιότητας της EUROSTAT πρέπει να περιγράφει όλα τα μέτρα που είναι διαθέσιμα για τη διαχείριση της ποιότητας των στοιχείων τα οποία παράγει η EUROSTAT με βάση τα πρότυπα των διεθνών οργανισμών. Θα πρέπει να λαμβάνει υπόψη τις διαδικασίες χαρτογράφησης των εργασιών και τα μητρώα σχετικά με την ποιότητα. Το έγγραφο θα πρέπει επίσης να αποσκοπεί στον προσδιορισμό των δυνητικών δράσεων για τη βελτίωση της απόδοσης και της αξιοπιστίας των στατιστικών διαδικασιών. 

5.9.
Εξορθολογισμός της στατιστικής παραγωγής 

Εξορθολογισμός των διαδικασιών στατιστικής παραγωγής και των συστημάτων για τη βελτίωση της αποδοτικότητας όταν προσδιορίζονται κοινά στάδια (συλλογή στοιχείων, επικύρωση, ομαδοποίηση και διάδοση) και όταν κοινές προσπάθειες μπορούν να δημιουργήσουν οικονομίες κλίμακας. 

ΚΥΡΙΩΣ ΕΚΘΕΣΗ 

Εισαγωγή 

Το έγγραφο αυτό αντιπροσωπεύει την αξιολόγηση του κοινοτικού στατιστικού προγράμματος (ΚΣΠ) 1998-2002, όπως απαιτείται από το άρθρο 4 της απόφασης του Συμβουλίου της 22ας Δεκεμβρίου 1998 σχετικά με το κοινοτικό στατιστικό πρόγραμμα 1998-2002

Άρθρο 4 

"Στο τέλος της περιόδου που καλύπτεται από το πρόγραμμα, η Επιτροπή, έπειτα από διαβουλεύσεις με την επιτροπή του στατιστικού προγράμματος υποβάλλει κατάλληλη έκθεση αξιολόγησης σχετικά με την εκτέλεση του προγράμματος, λαμβάνοντας υπόψη τις απόψεις ανεξάρτητων εμπειρογνωμόνων. Η έκθεση αυτή θα ολοκληρωθεί μέχρι το τέλος του 2003 και κατόπιν θα υποβληθεί στο Ευρωπαϊκό Κοινοβούλιο και στο Συμβούλιο" 

Η έκθεση διαρθρώνεται σε 8 κεφάλαια, αρχίζοντας από την παρούσα εισαγωγή. 

Το κεφάλαιο 2 περιγράφει τη μεθοδολογική προσέγγιση που χρησιμοποιείται για την αξιολόγηση της εφαρμογής του ΚΣΠ· 

Το κεφάλαιο 3 περιγράφει τον τρόπο εργασίας του ΚΣΠ και τους δεσμούς με τα ετήσια προγράμματα εργασίας· 

Το κεφάλαιο 4 και το κεφάλαιο 5 παρέχουν την αξιολόγηση της εφαρμογής του ΚΣΠ· 

Το κεφάλαιο 6 εξετάζει την τήρηση της αρχής της επικουρικότητας· 

Το κεφάλαιο 7 περιγράφει την ισορροπία μεταξύ των αναγκών και των πόρων κατά τη διάρκεια της εν λόγω περιόδου αναφοράς· 

Το κεφάλαιο 8 παρουσιάζει τις βασικές συστάσεις. 

Μεθοδολογία της αξιολόγησης - τι και πώς αξιολογείται 

Αυτό το κεφάλαιο παρουσιάζει τη μεθοδολογική προσέγγιση που χρησιμοποιείται για την αξιολόγηση της εφαρμογής του κοινοτικού στατιστικού προγράμματος 1998-2002. 

Η μεθοδολογία που χρησιμοποιείται στην παρούσα έκθεση, η οποία καταρτίστηκε εσωτερικά, βασίζεται στις πληροφορίες που συγκεντρώθηκαν χρησιμοποιώντας τις ακόλουθες μεθόδους: 

· Κατάρτιση και ανάλυση των υπαρχουσών πληροφοριών σχετικά με το ΚΣΠ· 

· Χρήση εξωτερικών επισκοπήσεων από ανεξάρτητους εμπειρογνώμονες· 

· Επίσημη εξωτερική επισκόπηση των γεωργικών στατιστικών· 

· Εξωτερική ενδιάμεση επισκόπηση των στατιστικών MEDSTAT· 

· Έκθεση ποιότητας της Ευρωπαϊκής Κεντρικής Τράπεζας (ΕΚΤ) σχετικά με τις γενικές οικονομικές στατιστικές· 

· Παρακολούθηση και ενδιάμεση αξιολόγηση του προενταξιακού μέσου PHARE της Ευρωπαϊκής Ένωσης για τις στατιστικές. 

· Χρήση εσωτερικών επισκοπήσεων, λαμβανομένων υπόψη των απόψεων τόσο των χρηστών όσο και των εταίρων. 

Η πλήρης βιβλιογραφία παρέχεται στο παράρτημα 1. 

Δυστυχώς, όπως θα υπογραμμιστεί στην έκθεση, το πρόγραμμα δεν διαρθρώνεται κατά τέτοιο τρόπο ώστε να επιτρέπει την αξιολόγηση με βάση τυποποιημένες ή κοινώς αποδεκτές διαδικασίες. Χρειάζεται να χρησιμοποιηθούν μεθοδολογίες διαφορετικές από εκείνες που είναι κοινώς αποδεκτές για τα προγράμματα κοινοτικής χρηματοδότησης. Το κοινοτικό στατιστικό πρόγραμμα 2003-2007 σχεδιάστηκε κατά τρόπον ώστε να αξιολογηθεί σύμφωνα με τα πρότυπα αξιολόγησης της Επιτροπής. 

Η αξιολόγηση θα εξετάσει τα ακόλουθα θέματα: 

· Εφαρμογή του ΚΣΠ όσον αφορά τις κοινοτικές πολιτικές· 

· Στόχος των στρατηγικών του προγράμματος· 

· Επικουρικότητα· 

· Ισορροπία μεταξύ των αναγκών και των πόρων. 

(1) Εφαρμογή του ΚΣΠ όσον αφορά τις κοινοτικές πολιτικές 

Για κάθε στατιστικό θέμα και μετά την ενοποίηση για κάθε κοινοτική πολιτική, το επίπεδο της εφαρμογής του ΚΣΠ αναλύθηκε σε 4 βασικές λειτουργίες: 

· Εφαρμογή των προτύπων και μεθόδων για την παραγωγή συγκρίσιμων, αξιόπιστων και κατάλληλων ευρωπαϊκών στοιχείων· 

· Παροχή στατιστικών υπηρεσιών στα όργανα της ΕΕ και στα κράτη μέλη για την υποστήριξη της χάραξης, της εφαρμογής, της παρακολούθησης και της αξιολόγησης των κοινοτικών πολιτικών· 

· Διάδοση των στατιστικών πληροφοριών για το ευρωπαϊκό κοινό, τις επιχειρήσεις και άλλους χρήστες, προκειμένου να αξιολογήσουν τη διαδικασία λήψης των αποφάσεών τους· 

· Στατιστική υποστήριξη των αναπτυσσόμενων χωρών και των χωρών που εκσυγχρονίζουν τις οικονομίες τους. 

(2) Στόχος των στρατηγικών του προγράμματος 

Ο στόχος του ΚΣΠ αξιολογήθηκε σύμφωνα με τις ακόλουθες ερωτήσεις: 

	Στόχος 
	 Ερωτήσεις 

	Ικανοποίηση των χρηστών 
	Σε ποιο βαθμό αυξήθηκε η ικανοποίηση των χρηστών κατά τη διάρκεια της εν λόγω περιόδου; 

	Προτεραιότητες – σχεδιασμός εργασιών 
	Σε ποιο βαθμό βελτιώθηκε ο προγραμματισμός των εργασιών κατά τη διάρκεια της εν λόγω περιόδου; 

	Ποιότητα 
	Σε ποιο βαθμό βελτιώθηκε η ποιότητα των στοιχείων κατά τη διάρκεια της εν λόγω περιόδου; 

	Συντονισμός 
	Σε ποιο βαθμό βελτιώθηκε ο συντονισμός κατά τη διάρκεια της εν λόγω περιόδου; 

	Αποτελεσματικότητα 
	Σε ποιο βαθμό είναι το πρόγραμμα αποτελεσματικό; 

	Επιβάρυνση απάντησης 
	Σε ποιο βαθμό μειώθηκε η επιβάρυνση απάντησης κατά τη διάρκεια της εν λόγω περιόδου; 

	Διεθνή πρότυπα 
	Σε ποιο βαθμό είναι τώρα οι κοινοτικές στατιστικές πιο συγκρίσιμες με εκείνες των άλλων περιοχών του κόσμου; 


(3) Επικουρικότητα 

Σε ποιο βαθμό τηρήθηκε η αρχή της επικουρικότητας κατά τη διάρκεια της εν λόγω περιόδου; 

(4) Ισορροπία μεταξύ αναγκών και πόρων 

Σε ποιο βαθμό διατήρησε το κοινοτικό στατιστικό σύστημα (ΚΣΣ
) την ισορροπία μεταξύ των αναγκών για πληροφόρηση για τους σκοπούς των κοινοτικών πολιτικών και των πόρων που απαιτήθηκαν σε κοινοτικό, εθνικό και περιφερειακό επίπεδο; 

Το κοινοτικό στατιστικό πρόγραμμα 

Αποστολή της EUROSTAT και, κατ' επέκταση, ολόκληρου του κοινοτικού στατιστικού προγράμματος είναι "να παρέχει στην Ευρωπαϊκή Ένωση στατιστικές υπηρεσίες υψηλής ποιότητας". 

Ο κανονισμός του Συμβουλίου της 17ης Φεβρουαρίου 1997 σχετικά με τις κοινοτικές στατιστικές
 απαιτεί την κατάρτιση ενός κοινοτικού στατιστικού προγράμματος "το οποίο ορίζει τις προσεγγίσεις, τους κύριους τομείς και τους στόχους των δράσεων που προβλέπονται για περίοδο η οποία δεν υπερβαίνει τα πέντε έτη". 

Το πενταετές πρόγραμμα για την περίοδο 1998 - 2002 είναι το πέμπτο κατά σειρά μεσοπρόθεσμο πρόγραμμα εργασίας που κατάρτισε η EUROSTAT. Τα πενταετή προγράμματα υποστηρίζονται από ετήσια προγράμματα, τα οποία προβλέπουν λεπτομερέστερους στόχους εργασιών για κάθε έτος. 

Η κατάρτιση του κοινοτικού στατιστικού προγράμματος (ΚΣΠ) βασίζεται σε έναν κανονισμό του Συμβουλίου σχετικά με τις κοινοτικές στατιστικές
, στον οποίο παρέχεται σχετικό νομοθετικό πλαίσιο για την παραγωγή των κοινοτικών στατιστικών. Το ΚΣΠ είναι το πρόγραμμα-πλαίσιο για όλες τις στατιστικές που παράγονται σε κοινοτικό επίπεδο. Ο λόγος ύπαρξης ενός ΚΣΠ είναι σαφής, δεδομένου ότι υπάρχει ανάγκη για παραγωγή στατιστικών πανευρωπαϊκής εμβέλειας οι οποίες θα βοηθούν τις δημόσιες αρχές στη διαδικασία χάραξης των πολιτικών τους. 

Ανεξάρτητα από τους διάφορους φορείς και ομάδες εργασίας που συμμετέχουν στα διάφορα στάδια κατάρτισης του ΚΣΠ, είναι σαφές ότι το Συμβούλιο αναλαμβάνει την έγκρισή του. Η κατάρτιση και ο συντονισμός του προγράμματος αναλαμβάνεται σε μεγάλο βαθμό από την επιτροπή του στατιστικού προγράμματος (ΕΣΠ), όπως υπογραμμίζει το άρθρο 2 της απόφασης 89/382/ΕΟΚ του Συμβουλίου για τη θέσπιση επιτροπής του στατιστικού προγράμματος των Ευρωπαϊκών Κοινοτήτων
: "Η επιτροπή αυτή βοηθά την Επιτροπή των Ευρωπαϊκών Κοινοτήτων στο γενικό συντονισμό των πολυετών στατιστικών προγραμμάτων, προκειμένου να εξασφαλισθεί η συνοχή τωνδράσεων που πρέπει να αναληφθούν με εκείνες που έχουν αποφασισθεί στα πλαίσια των εθνικών στατιστικών προγραμμάτων". 

Αξιολόγηση της εφαρμογής του ΚΣΠ 1998-2002 

Συμπέρασμα σχετικά με την εφαρμογή του ΚΣΠ 1998-2002 
Η εφαρμογή του κοινοτικού στατιστικού προγράμματος 1998-2002 επιτεύχθηκε σε μεγάλο βαθμό για όλες τις πολιτικές προτεραιότητας και τις τρέχουσες πολιτικές της ΕΕ. 

Όλες οι πολιτικές: 

· Κατά τη διάρκεια της εν λόγω περιόδου αναπτύχθηκαν και εφαρμόστηκαν νέες μεθοδολογίες και πρότυπα (50% της τρέχουσας στατιστικής νομοθεσίας που ισχύει στις 16.9.2003 που καταρτίστηκε και θεσπίστηκε κατά τη διάρκεια της εν λόγω περιόδου). 

· Η παροχή στατιστικών υπηρεσιών βελτιώθηκε σημαντικά και αυξήθηκε ο όγκος των διαθέσιμων πληροφοριών (+ 300 εκατομμύρια, + 215%) και των πληροφοριών καλύτερης ποιότητας. Ωστόσο, οι νέες μεθοδολογίες δεν εφαρμόζονται ακόμη πλήρως. Η επικαιρότητα των στοιχείων δεν είναι ακόμη πλήρως ικανοποιητική. 

· Η βελτιωμένη ποιότητα των στατιστικών υπηρεσιών οδήγησε σε αύξηση των υπηρεσιών πληροφόρησης on-line (δικτυακός τόπος, βάσεις δεδομένων on-line) και σε ένα εξορθολογισμένο πρόγραμμα δημοσιεύσεων. 

· Παρασχέθηκε στατιστική υποστήριξη όχι μόνο στα κράτη μέλη προκειμένου να βελτιωθεί το τρέχον ΚΣΣ, αλλά και, σε μεγάλο βαθμό, στις υποψήφιες χώρες προκειμένου να συμμορφωθούν με τους στατιστικούς κανονισμούς της ΕΕ. Ένα μεγάλο και ουσιαστικό μέρος των εργασιών της EUROSTAT κατά τη διάρκεια της εν λόγω περιόδου αναφοράς αφιερώθηκε στην εν λόγω υποστήριξη. 

Κύριοι στατιστικοί στόχοι των κοινοτικών πολιτικών και επιτεύγματα 

Προτεραιότητες 

Παρακάτω, οι κύριοι στατιστικοί στόχοι κάθε κοινοτικής προτεραιότητας πολιτικής δίνονται με την αξιολόγηση της εφαρμογής του ΚΣΠ, χρησιμοποιώντας, για ορισμένους τομείς, τις απόψεις ανεξάρτητων εμπειρογνωμόνων. Στο παράρτημα 2, παρουσιάζεται λεπτομερής αξιολόγηση κάθε πολιτικής σύμφωνα με τη μεθοδολογία. 

Οικονομική και νομισματική ένωση 

Κύριοι στατιστικοί στόχοι: ικανοποίηση των απαιτήσεων για στατιστικές σχετικά με το σύμφωνο σταθερότητας και ανάπτυξης, τους βραχυπρόθεσμους δείκτες ζήτησης, την παραγωγή, τη δραστηριότητα της αγοράς εργασίας και τις δαπάνες. 

Επιτεύγματα: Η EUROSTAT και τα κράτη μέλη έπρεπε να ανταποκριθούν σε μια τεράστια αύξηση της ζήτησης για μακροοικονομικές στατιστικές που συνδέονται με την εισαγωγή του ευρώ: πρώτον, τα κριτήρια σύγκλισης για την είσοδο στο ευρώ, κατόπιν ευρύ φάσμα μακροοικονομικών στατιστικών για την κατάρτιση και την εφαρμογή της νομισματικής πολιτικής. Μια σύγκριση με τις ΗΠΑ έδειξε ότι υπάρχει ανάγκη για βελτίωση της επικαιρότητας και του αριθμού των μακροοικονομικών σειρών που διατίθενται για την ευρωζώνη. Οι περισσότερες από τις νέες απαιτήσεις επικεντρώθηκαν στους βραχυπρόθεσμους δείκτες, όπου σημειώθηκε σημαντική πρόοδος όσον αφορά τη διαθεσιμότητα και την ποιότητα των στοιχείων σε όλους τους τομείς: εθνικοί λογαριασμοί, τιμές, δημοσιονομικοί λογαριασμοί και ισοζύγιο πληρωμών. 

Προκειμένου να συντονιστούν οι χώρες ώστε να ανταποκριθούν στην πρόκληση, ιδίως για τις βραχυπρόθεσμες στατιστικές, το Συμβούλιο θέσπισε ένα σχέδιο δράσης για την ΟΝΕ. Κατόπιν, το Συμβούλιο προέβη στην ακόλουθη επισκόπηση προόδου σχετικά με την εφαρμογή του σχεδίου δράσης για την ΟΝΕ (15/01/2003) - συμπεράσματα του Συμβουλίου. 

"Το Συμβούλιο ενέκρινε την πέμπτη έκθεση προόδου της οικονομικής και δημοσιονομικής επιτροπής σχετικά με τις απαιτήσεις πληροφόρησης στην ΟΝΕ. Η έκθεση εξετάζει την πρόοδο όσον αφορά την εφαρμογή του σχεδίου δράσης για τις στατιστικές απαιτήσεις της ΟΝΕ (σχέδιο δράσης για την ΟΝΕ), που εγκρίθηκε από το Συμβούλιο Ecofin το Σεπτέμβριο 2000, καθώς και την πρόοδο όσον αφορά την αρχική έκθεση της νομισματικής επιτροπής για τις απαιτήσεις πληροφόρησης στην ΟΝΕ που ενέκρινε το Συμβούλιο Ecofin τον Ιανουάριο του 1999. Το Συμβούλιο θεωρεί ότι πολλά κράτη μέλη χρειάζεται ακόμη να αυξήσουν τις προσπάθειές τους προκειμένου να εκπληρώσουν τις υποχρεώσεις τους βάσει του σχεδίου δράσης για την ΟΝΕ, έτσι ώστε να βελτιωθεί η στατιστική βάση για τη χάραξη της οικονομικής και νομισματικής πολιτικής στην ΟΝΕ/ΕΕ. Οι στόχοι σε διάφορους στατιστικούς τομείς που είχαν τεθεί στο τέλος του 2001 ή το 2002 δεν επιτεύχθηκαν ακόμη. Μολονότι σημειώθηκε σημαντική πρόοδος, υπάρχουν ακόμη πολλά που πρέπει να γίνουν, ιδίως στην Ισπανία και την Ιταλία και σε μικρότερο βαθμό στη Γαλλία. Για να ικανοποιηθούν οι ανάγκες μιας ανάλυσης ανά χώρα, και η Ελλάδα, η Ιρλανδία, το Λουξεμβούργο και η Πορτογαλία χρειάζεται να κάνουν ακόμη περισσότερα. Χρειάζεται να δοθεί ιδιαίτερη προσοχή στους τομείς: των τριμηνιαίων εθνικών λογαριασμών κατά θεσμικό τομέα (νοικοκυριά και εταιρείες)· των τριμηνιαίων κρατικών δαπανών και εισοδημάτων· των απαιτήσεων στις αγορές εργασίας· και της νέας ζήτησης για στοιχεία σχετικά με τη βιομηχανία και το εξωτερικό εμπόριο. Επιπλέον, το Συμβούλιο θεωρεί ότι, προκειμένου να καλυφθούν οι αδυναμίες που εντοπίστηκαν στην αρχική έκθεση της νομισματικής επιτροπής, υπάρχει ανάγκη για επανεξισορρόπηση των στατιστικών προτεραιοτήτων και ότι θα πρέπει να εκτελεστούν διάφορες συντονισμένες δράσεις από τα κράτη μέλη, ιδίως όσον αφορά τον κατάλογο των κύριων ευρωπαϊκών οικονομικών δεικτών που κατάρτισε η Επιτροπή, τις στατιστικές για το ισοζύγιο πληρωμών και τις στατιστικές για τις υπηρεσίες. 

Το Συμβούλιο καλεί τις στατιστικές υπηρεσίες των κρατών μελών να προβούν στις απαραίτητες ενέργειες κατ’ απόλυτη προτεραιότητα. Το 2004 θα πρέπει να υποβληθεί έκθεση παρακολούθησης, συμπεριλαμβανομένων και των προσχωρουσών χωρών". 

Όσον αφορά τα δημοσιονομικά κριτήρια σύγκλισης του Μάαστριχτ, η EUROSTAT παρακολούθησε τακτικά την ποιότητα των στατιστικών που κοινοποιήθηκαν σχετικά με το χρέος και το έλλειμμα και δημοσίευσε σημαντικό αριθμό αποφάσεων σχετικά με την αντιμετώπιση των σημαντικών συναλλαγών. Επιπλέον, αυτές οι αποφάσεις κωδικοποιήθηκαν στο "εγχειρίδιο ΕΣΛ 95 για το κρατικό έλλειμμα και χρέος", το οποίο ορίζει τα ποιοτικά πρότυπα για την υποβολή εκθέσεων στο πλαίσιο της διαδικασίας υπερβολικού ελλείμματος (EDP). 

Οι στατιστικές ισοζυγίου πληρωμών καταρτίζονται σε στενή συνεργασία με την ΕΚΤ ως δευτερεύον κριτήριο σύγκλισης της ΟΝΕ. 

Το σχέδιο δράσης για την ΟΝΕ δεν κάλυψε τους εναρμονισμένους δείκτες τιμών διάθεσης καταναλωτή (ΕνΔΤΚ), επειδή οι ΕνΔΤΚ θεωρήθηκε ότι είχαν ήδη επαρκή ποιότητα ώστε να ανταποκρίνονται στις ανάγκες των κύριων χρηστών τους. Η εισαγωγή των ΕνΔΤΚ της ευρωζώνης (ΔΤΚΝΕ) το 1998 θεωρήθηκε ακρογωνιαίος λίθος προς την κατεύθυνση της τρίτης φάσης της ΟΝΕ. 

Οικονομικές, νομισματικές και δημοσιονομικές στατιστικές για τις προσχωρούσες χώρες 

· Όλες οι προσχωρούσες χώρες καταρτίζουν τους εθνικούς τους λογαριασμούς με βάση το ΕΣΛ 95· 

· Από τον Ιανουάριο του 2001, όλες οι προσχωρούσες χώρες δημοσιεύουν λεπτομερείς ΕνΔΤΚ· 

· Όσον αφορά το ισοζύγιο πληρωμών, σημειώθηκε σημαντική πρόοδος προς την κατεύθυνση της παροχής επίκαιρων και ακριβών στοιχείων· 

· Όσον αφορά το κρατικό χρέος και έλλειμμα, απαιτούνται ακόμη σημαντικές προσπάθειες προκειμένου να εξασφαλισθεί η πλήρης συμμόρφωση των αριθμητικών στοιχείων του χρέους και του ελλείμματος προς τους λογιστικούς κανόνες ΕΣΛ 95· 

· Όσον αφορά το εξωτερικό εμπόριο, απαιτείται ακόμη πρόοδος προκειμένου να ικανοποιηθούν οι απαιτήσεις των Extrastat και Intrastat σχετικά με την ΕΕ από τη στιγμή της προσχώρησης. 

Στο τέλος του 2002, υπήρχαν διαθέσιμα στοιχεία για τους περισσότερους από τους ευρωδείκτες. Τα στοιχεία δημοσιεύθηκαν αρχικά στις αρχές του 2003. 

Ανταγωνιστικότητα, ανάπτυξη και απασχόληση 

Κύριοι στατιστικοί στόχοι: διάρθρωση των δαπανών και της παραγωγής των επιχειρήσεων, διάρθρωση της αγοράς εργασίας. 

Επιτεύγματα: οι απαιτήσεις της κοινοτικής πολιτικής για την ανταγωνιστικότητα, την ανάπτυξη και την απασχόληση άπτονται ενός ευρέος φάσματος στατιστικών τομέων. Σημαντική πρόοδος σημειώθηκε στους περισσότερους από τους τομείς αυτούς. Μια ιδιαίτερα σημαντική πρωτοβουλία θεσπίστηκε μετά τη σύνοδο κορυφής της Λισσαβώνας και ορίστηκε ως ένα σύνολο απαιτητικών μακροπρόθεσμων στόχων για την Ευρωπαϊκή Ένωση. Καταρτίστηκε ειδικά ένας κατάλογος περίπου 100 διαρθρωτικών δεικτών σε συνεργασία με άλλες υπηρεσίες της Επιτροπής προκειμένου να παρακολουθηθεί η κατάσταση προόδου όσον αφορά την επίτευξη των εν λόγω στόχων. Ο κατάλογος αυτός συνδυάζει βασικούς δείκτες από τους στατιστικούς τομείς της γενικής οικονομικής ανάπτυξης, της απασχόλησης, της καινοτομίας και της έρευνας, της οικονομικής μεταρρύθμισης, της κοινωνικής συνοχής και του περιβάλλοντος σε ένα σύνολο στατιστικών στοιχείων. Οι διαρθρωτικοί δείκτες αναπτύχθηκαν σε ένα από τα δημοφιλέστερα μέρη του ιστοχώρου της EUROSTAT. 

Μέχρι το τέλος του 2002, οι διαρθρωτικοί δείκτες είχαν ήδη μεγάλη επιτυχία, παρέχοντας μια αρκετά πλήρη εικόνα σχετικά με την ανταγωνιστικότητα, την ανάπτυξη και την απασχόληση. Εντούτοις, απαιτούνται ακόμη εντατικές εργασίες προκειμένου να συμπληρωθεί το φάσμα των δεικτών, να βελτιωθεί η ποιότητα των στοιχείων και να παρέχονται εναρμονισμένοι ορισμοί σε στενή συνεργασία με τις υπηρεσίες της Επιτροπής και τα ενδιαφερόμενα κράτη μέλη. 

Διεύρυνση της Ευρωπαϊκής Ένωσης 

Κύριοι στατιστικοί στόχοι: σημαντικά αιτήματα για αξιόπιστες και συγκρίσιμες στατιστικές πληροφορίες για τις υποψήφιες χώρες. 

Σύμφωνα με τον πρώτο σχέδιο έκθεσης για την παρακολούθηση και την ενδιάμεση αξιολόγηση του προενταξιακού μέσου PHARE της Ευρωπαϊκής Ένωσης για τις στατιστικές, το οποίο καταρτίστηκε από έναν ανεξάρτητο όμιλο, το πρόγραμμα πέτυχε τους γενικούς άμεσους στόχους του για ενίσχυση των οργάνων ώστε να παρέχουν κατάλληλες στατιστικές, τόσο γενικά όσο και στο προενταξιακό πλαίσιο, ειδικότερα. Επιπλέον, το πρόγραμμα διατηρεί ένα δίκτυο επαγγελματιών στον τομέα των στατιστικών, σε ατομικό και σε θεσμικό επίπεδο, το οποίο είναι σημαντικό για την παραγωγή συγκρίσιμων στατιστικών. Ωστόσο, δεν έχει ακόμη επιτευχθεί πλήρης συμμόρφωση με τα στατιστικά πρότυπα της ΕΕ μέχρι το τέλος του 2002, αλλά προβλέπεται για την ημερομηνία της προσχώρησης. Στο τέλος του 2002, τα στοιχεία συλλέγονταν σύμφωνα με τα πρότυπα της ΕΕ για σχεδόν όλους τους στατιστικούς τομείς για τις προσχωρούσες και τις υποψήφιες χώρες. 

Νέες πρωτοβουλίες της ΕΕ στην περίοδο 1998-2002 

Βιώσιμη ανάπτυξη 

Επιτεύγματα: Η EUROSTAT συνέβαλε στους ορισμούς και τις μεθοδολογίες που χρησιμοποιούνται για το σύνολο δεικτών του UNCSD. Το 1998 πραγματοποιήθηκε σεμινάριο σχετικά με τη δοκιμή του καταλόγου δεικτών βιώσιμης ανάπτυξης (ΔΒΑ). Το 2001 δημοσιεύθηκαν οι ΔΒΑ με βάση το σύνολο του UNCSD. Ένα κοινό σεμινάριο οργανώθηκε με την UNECE και την «Statistics Canada» σχετικά με μεθοδολογικά θέματα για τους περιβαλλοντικούς ΔΒΑ. Μετά την έγκριση της στρατηγικής της ΕΕ για τη βιώσιμη ανάπτυξη στο Ευρωπαϊκό Συμβούλιο του Γκέτεμποργκ (Ιούνιος 2001), η ΕΣΠ δημιούργησε μια Task Force για την ανάπτυξη ενός συνόλου ΔΒΑ για την ΕΕ. Όλα τα κράτη μέλη και οι περισσότερες προσχωρούσες χώρες κατάρτισαν εθνικές στρατηγικές ΒΑ και προσδιόρισαν σύνολο δεικτών για τις στρατηγικές αυτές. Οι εν λόγω δείκτες αντικατοπτρίζουν τις προτεραιότητες των διαφόρων κρατών μελών και μπορεί να διαφέρουν από εκείνες στο επίπεδο της ΕΕ. Μια μελέτη που θα δημοσιευθεί το 2004 θα εκθέτει τις εμπειρίες των 15 χωρών της ΕΕ στον εν λόγω τομέα. 

Ασφάλεια των τροφίμων 

Επιτεύγματα: Η EUROSTAT πέτυχε το πρόγραμμά της το οποίο συνίσταται στην έναρξη παροχής ενός καταλόγου των υφιστάμενων στοιχείων και μεθοδολογιών, με την ανάπτυξη και τη δόμησή τους ως πλήρους συστήματος, αποφεύγοντας τις αλληλεπικαλύψεις εργασιών, προκειμένου να διατεθούν στους φορείς λήψης αποφάσεων και στους καταναλωτές πληροφορίες καλής ποιότητας, κατάλληλες, αξιόπιστες και καλά τεκμηριωμένες. Επίσης, καθιερώθηκε η συνεργασία με τη ΓΔ SANCO ιδίως όσον αφορά την ανταλλαγή των στοιχείων και τον καθορισμό των προτεραιοτήτων. 

Κοινωνικός αποκλεισμός και φτώχεια 

Επιτεύγματα: Το ΚΣΣ άρχισε να αναπτύσσει σημαντικές εργασίες σε αυτόν τον τομέα πολιτικής, υπό την άμεση επιρροή των συνόδων κορυφής του Κάρντιφ και του Λουξεμβούργου. Η EUROSTAT επιδιώκει να εξασφαλίσει τους πόρους που απαιτούνται για τη διασφάλιση της συνέχειας των εν λόγω εργασιών. 

Οι εργασίες σχετικά με τη φτώχεια και τον κοινωνικό αποκλεισμό επικεντρώνονται στην ενοποίηση της μεθοδολογίας σχετικά με τη φτώχεια από πλευράς εισοδήματος και τους δεσμούς της με τους δείκτες στέρησης, συμπεριλαμβανομένης της διαχρονικής ανάλυσης και της απόλυτης φτώχειας. Επιτεύχθηκε συνεργασία με τις υποψήφιες χώρες, συμπεριλαμβανομένης και της συλλογής στοιχείων. Από το 2000 και μετά, δημοσιεύθηκαν 8 «Statistics in Focus» στον εν λόγω τομέα. 

Ηλ.-Ευρώπη – Ηλ.-Οικονομία 

Επιτεύγματα: Πρόκειται για ένα τομέα όπου είναι απαραίτητο να καταβληθούν προσπάθειες για έγκαιρες επενδύσεις προκειμένου να καλυφθούν οι δυνητικές στατιστικές ανάγκες. Οι προπαρασκευαστικές εργασίες σχετικά με τους ορισμούς και τη μεθοδολογία συνοδεύθηκαν το 2002 από τις αναγκαίες επενδύσεις όσον αφορά τη συλλογή των δεικτών που απαιτούνται για τη μέτρηση του αντικτύπου αυτού του φαινομένου στην οικονομία. Οι εργασίες πρέπει να συνεχιστούν ώστε να εξασφαλισθεί η επαρκής κάλυψη των δραστηριοτήτων ηλεκτρονικού εμπορίου από τους μακροοικονομικούς δείκτες. Επιπλέον, η αυξανόμενη χρήση του ηλεκτρονικού εμπορίου θα παράσχει από μόνη της πλούσιο δυναμικό για την άμεση παροχή δεικτών σε επεξεργάσιμη μορφή στο ΚΣΣ. Πέντε «Statistics in Focus» δημοσιεύθηκαν το 2002 σχετικά με την κοινωνία της πληροφορίας. 

Ευρωδείκτες και διαρθρωτικοί δείκτες 

Επιτεύγματα: Με τη δημιουργία των ιστοχώρων για τους ευρωδείκτες και τους διαρθρωτικούς δείκτες, η EUROSTAT ανταποκρίθηκε στα συχνά αιτήματα που δεχόταν να συνδυάσει τους δείκτες που σχετίζονται με συγκεκριμένους τομείς πολιτικής σε ένα ενιαίο σύνολο στατιστικών δεικτών. 

Οι ευρωδείκτες συνδυάζουν υπο-ετήσιους δείκτες από τους τομείς των ερευνών γνώμης των επιχειρήσεων, των εθνικών λογαριασμών, των στατιστικών του ισοζυγίου πληρωμών, των νομισματικών και δημοσιονομικών στατιστικών, των στατιστικών τιμών, των βραχυπρόθεσμων επιχειρηματικών στατιστικών καθώς και των στατιστικών της αγοράς εργασίας προκειμένου να παράσχουν επισκόπηση των διαφόρων παραγόντων που είναι σημαντικοί για τη χάραξη νομισματικής και οικονομικής πολιτικής. 

Οι διαρθρωτικοί δείκτες συνδυάζουν δείκτες για τη γενική οικονομική ανάπτυξη, την απασχόληση, την καινοτομία και την έρευνα, την οικονομική μεταρρύθμιση, την κοινωνική συνοχή και το περιβάλλον προκειμένου να παράσχουν επισκόπηση της ανταγωνιστικότητας, της ανάπτυξης και της απασχόλησης. Και οι δύο ιστοχώροι έχουν βελτιώσει σημαντικά την προσβασιμότητα των φορέων χάραξης πολιτικής και του ενδιαφερόμενου κοινού στις στατιστικές πληροφορίες. 

Μετανάστευση/ Άσυλο 

Επιτεύγματα: το πρόγραμμα εργασίας υλοποιήθηκε στους ακόλουθους τομείς: 

· Καθιέρωση της συλλογής νέων στοιχείων σε μηνιαία βάση για το άσυλο και την παράνομη μετανάστευση και επέκταση στις χώρες της Κεντρικής και Ανατολικής Ευρώπης (ΧΚΑΕ), την Ισλανδία και τη Νορβηγία. Έχουν αναληφθεί εργασίες για την επέκταση της δημοσίευσης των εν λόγω στοιχείων· 

· Εκτενής υποστήριξη προς τις χώρες στο πλαίσιο του προγράμματος MED- MIGR· 

· Οι κοινές συλλογές (Η.Ε., UNSD, ΔΟΕ και CoΕ) ετήσιων στοιχείων για τη μετανάστευση και δημογραφικών στοιχείων καλύπτουν τώρα τα κράτη μέλη της ΕΕ, της ΕΖΕΣ και τις ΧΚΑΕ. 

Συγκριτική αξιολόγηση για την έρευνα και τις πολιτικές καινοτομίας 

Επιτεύγματα: Με βάση τα συμπεράσματα της συνόδου κορυφής της Λισσαβώνας, η EUROSTAT δρομολόγησε, σε στενή συνεργασία με τις εθνικές στατιστικές υπηρεσίες, σημαντικές εργασίες ανάπτυξης δεικτών συγκριτικής αξιολόγησης, οι οποίες αναμένεται να οδηγήσουν προσεχώς σε συχνότερες εναρμονισμένες στατιστικές στον εν λόγω τομέα. 

Για αξιολόγηση των τρεχουσών κοινοτικών πολιτικών – βλ. παράρτημα 2 

Εφαρμογή νέων προτύπων και μεθόδων 

Σημαντικά επιτεύγματα σημειώθηκαν για όλες τις πολιτικές προτεραιότητας και τις τρέχουσες πολιτικές στην ανάπτυξη νέων μεθοδολογιών σε συνεργασία με τους διεθνείς οργανισμούς. Η πρόοδος που πραγματοποιήθηκε υπογραμμίστηκε από σημαντικό αριθμό νομοθετικών πράξεων της Επιτροπής που εκδόθηκαν στην περίοδο 1998-2002. Ο ακόλουθος πίνακας παρέχει στοιχεία που δείχνουν τη σπουδαιότητα των εργασιών οι οποίες πραγματοποιήθηκαν προκειμένου να βελτιωθεί το στατιστικό σύστημα. Τα επιτεύγματα είναι σημαντικά στους τομείς των κοινωνικών στατιστικών, των στατιστικών σχετικά με τις μεταφορές και των στατιστικών σχετικά με τη βιομηχανία, τις υπηρεσίες και τον τουρισμό. Στους τομείς των στατιστικών για την οικονομία, το εξωτερικό εμπόριο και τη γεωργία, όπου πολλές εργασίες είχαν ήδη γίνει στο προηγούμενο πρόγραμμα, θεσπίστηκε επίσης σημαντικός αριθμός νέων μεθοδολογιών και βελτιώσεων. 

	Κύριοι τομείς 


	Συνολικός αριθμός στατιστικών νομοθετικών πράξεων σε ισχύ στις 16/09/2003 
	Αριθμός στατιστικών νομοθετικών πράξεων που θεσπίστηκαν και καταρτίστηκαν κατά τη διάρκεια της εν λόγω περιόδου 
	Ποσοστό στατιστικών νομοθετικών πράξεων που θεσπίστηκαν και καταρτίστηκαν κατά τη διάρκεια της εν λόγω περιόδου 

	Γενικά 
	 15 
	 6 
	 40% 

	Γεωργία 
	 77 
	 34 
	 44% 

	Εξωτερικό εμπόριο 
	 29 
	 18 
	 62% 

	Χρηματοοικονομικός τομέας 
	 51 
	 34 
	 67% 

	Ενέργεια και περιβάλλον 
	 3 
	 1 
	 33% 

	Βιομηχανία, υπηρεσίες, τουρισμός 
	 27 
	 23 
	 85% 

	Σίδηρος και χάλυβας 
	 11 
	 2 
	 18% 

	Πληθυσμός και κοινωνικές συνθήκες 
	 24 
	 22 
	 92% 

	Μεταφορές 
	 14 
	 11 
	 79% 

	Έρευνα και ανάπτυξη 
	 1 
	 1 
	 100% 

	Επιτροπές 
	 12 
	 0 
	 0 

	ΣΥΝΟΛΟ 
	 264 
	 152 
	 58% 


 Παροχή στατιστικών υπηρεσιών 

Συνεπώς, ο σημαντικός όγκος των μεθοδολογιών που θεσπίστηκαν οδήγησαν σε αυξημένο όγκο διαθέσιμων πληροφοριών. Στην περίοδο 1998-2002, εισήχθησαν 42 νέοι στατιστικοί τομείς προκειμένου να ικανοποιηθούν οι απαιτήσεις της πολιτικής της ΕΕ. Στο τέλος του 2002, περίπου 100 στατιστικοί τομείς συνέλεγαν και διέδιδαν στοιχεία. 

Ο όγκος των διαθέσιμων στατιστικών τιμών πολλαπλασιάστηκε επί 3,15 - μόλις κάτω από 300 εκατομμύρια διαθέσιμα στοιχεία (εξαιρουμένης της Comext). Αντιπροσωπεύει αύξηση κατά 215% σε σύγκριση με το τέλος του 1997. Οι περισσότερες πολιτικές επωφελούνται από την αύξηση των διαθέσιμων στοιχείων, ιδιαίτερα στους τομείς που δεν υπήρχαν στην αρχή της περιόδου. 

Πίνακας: Αριθμός διαθέσιμων στατιστικών τιμών στη στατιστική βάση δεδομένων New Cronos: 

	 
	 31/12/1997 
	 31/12/2002 
	 Διαφορά 
	Αύξηση % 

	 Γενικές στατιστικές 
	 5.265.519 
	 15.232.014 
	 9.966.495 
	 189% 

	Χρηματοοικονομικός τομέας
	 19.803.181 
	 35.874.319 
	 16.071.138 
	 81% 

	Πληθυσμός και κοινωνικές συνθήκες 
	 17.764.801 
	 48.283.943 
	 30.519.142 
	 172% 

	Βιομηχανία, εμπόριο και υπηρεσίες 
	 14.499.062 
	 47.523.859 
	 33.024.797 
	 228% 

	Γεωργία και αλιεία 
	 34.577.739 
	 127.065.650 
	 92.487.911 
	 267% 

	Εξωτερικό εμπόριο 
	 127.597 
	 5.384.139 
	 5.256.542 
	 4120% 

	Μεταφορές 
	 2.460.414 
	 14.216.433 
	 11.756.019 
	 478% 

	Ενέργεια και περιβάλλον 
	 26.809 
	 3.135.949 
	 3.109.140 
	 11597% 

	 Επιστήμη και τεχνολογία 
	 69.976 
	 1.130.909 
	 1.060.933 
	 1516% 

	 
	 94.595.098 
	 297.847.215 
	 203.252.117 
	 215% 


Πηγή: Μηνιαίες εκθέσεις New Cronos 

Όσον αφορά τα στοιχεία για το εξωτερικό εμπόριο, περισσότερες από δύο δισεκατομμύρια στατιστικές τιμές για την ΕΕ και περισσότερες από 600 χιλιάδες στατιστικές τιμές για τις υποψήφιες χώρες τέθηκαν στη διάθεση των εσωτερικών και εξωτερικών χρηστών μέσω της Comext on-line μέχρι το 2002. 

Οι νέες μεθοδολογίες είχαν επίσης αντίκτυπο στην ποιότητα των στατιστικών πληροφοριών, οι οποίες είναι τώρα πιο κατάλληλες, πιο συγκρίσιμες και πιο ακριβείς. Για τις μεθοδολογίες που εφαρμόστηκαν προσφάτως, η επικαιρότητα των στοιχείων αποτελεί σημαντικό θέμα, καθώς οι διαδικασίες και οι πόροι δεν σταθεροποιούνται και δεν βελτιστοποιούνται. Για τους τομείς που υπήρχαν στην αρχή του προγράμματος, η EUROSTAT βελτίωσε σημαντικά κατά 1,32 έτη τη μέση επικαιρότητα των ετήσιων στοιχείων, η οποία έφτασε έτσι τα 3,89 έτη. Αν και βελτιωμένη, η μέση επικαιρότητα εξακολουθεί να παραμένει υπερβολικά υψηλή και δεν ικανοποιεί τις προσδοκίες των χρηστών. 

Διάδοση
Η βελτιωμένη ποιότητα των στατιστικών υπηρεσιών οδήγησε, συνεπώς στην αυξημένη διάδοση των στατιστικών πληροφοριών. 

Η σημαντική αύξηση της εξαγωγής στοιχείων από τις βάσεις δεδομένων New Cronos και Comext, που περιέχει όλα τα διαθέσιμα στοιχεία της EUROSTAT από το 1998 και μετά, καταδεικνύει το αυξημένο ενδιαφέρον για τις πληροφορίες της EUROSTAT στο πλαίσιο των ευρωπαϊκών οργάνων. 

Αριθμός εξαγόμενων στοιχείων από τις βάσεις δεδομένων 

	 
	 31/12/1997 
	 31/12/2002 
	 Διαφορά 
	Αύξηση % 

	 Γενικές στατιστικές 
	 8943 
	 38122 
	 29179 
	 326% 

	Χρηματοοικονομικός τομέας
	 11765 
	 79434 
	 67669 
	 575% 

	Πληθυσμός και κοινωνικές συνθήκες 
	 5980 
	 47375 
	 41395 
	 692% 

	Βιομηχανία, εμπόριο και υπηρεσίες 
	 2793 
	 28882 
	 26089 
	 934% 

	Γεωργία και αλιεία 
	 7436 
	 21941 
	 14505 
	 195% 

	Εξωτερικό εμπόριο 
	 581 
	 4379 
	 3798 
	 654% 

	Μεταφορές 
	 2136 
	 3912 
	 1776 
	 83% 

	Ενέργεια και περιβάλλον 
	 1520 
	 6849 
	 5329 
	 351% 

	 Επιστήμη και τεχνολογία 
	 414 
	 4476 
	 4062 
	 981% 

	 
	 41568 
	 235370 
	 193802 
	 466% 


Πηγή: Μηνιαίες εκθέσεις New Cronos 

Εξαγωγή στοιχείων από τη βάση δεδομένων Comext 

	 Έτος 
	 1988 
	 1999 
	 2000 
	 2001 
	 2002 

	 Αριθμός εξαγόμενων στοιχείων 
	 84956 
	 92124 
	 80267 
	 83749 
	 69354 

	 Αριθμός εξαγόμενων καταγραφών (εκατομμύρια) 
	 7411 
	 13697 
	 13484 
	 26565 
	 74952 


Πηγή: Υποστήριξη Comext 

Ο δείκτης ζήτησης, που αναπτύχθηκε από την EUROSTAT για τη μέτρηση της ανάπτυξης της ζήτησης για προϊόντα και υπηρεσίες της EUROSTAT, αυξήθηκε κατά 40% από το Δεκέμβριο του 2000 έως το Δεκέμβριο του 2002. 

Προκειμένου να ικανοποιηθούν οι απαιτήσεις των χρηστών για νέες και κατανοητές στατιστικές πληροφορίες, το πρόγραμμα εκδόσεων αναπροσαρμόστηκε σημαντικά το 1998 και το 1999 και επικεντρώθηκε στα δελτία τύπου, στις «Statistics in Focus» και σε ορισμένα «key Panorama» της ΕΕ. Ο αριθμός των «Statistics in Focus» αυξήθηκε κατά 62% από 126 το 1998 σε 204 το 2002 καλύπτοντας όλους τους στατιστικούς τομείς. Λόγω του επίκαιρου χαρακτήρα τους αλλά και λόγω της προσβασιμότητάς τους στο μη ειδικό αναγνώστη, οι «Statistics in Focus» είναι πολύ χρήσιμες για τη βελτίωση της κατανόησης και των χρήσεων των διαθέσιμων πηγών στοιχείων. 

Το 2000, η καθιέρωση του νέου ιστοχώρου της EUROSTAT και κατόπιν του ιστοχώρου των ευρωδεικτών οδήγησε σε σημαντική βελτίωση της προσβασιμότητας των κύριων στατιστικών στοιχείων με αυξημένο αριθμό ελεύθερων δεικτών on-line: διαρθρωτικοί δείκτες, σύνολο δεικτών κατά θέμα, ευρωδείκτες... 

Όσον αφορά την ακρίβεια της δημοσίευσης, οι προαναγγελθείσες ημερομηνίες δημοσίευσης για τους βραχυπρόθεσμους δείκτες τηρήθηκαν αυστηρά καθ’ όλη τη διάρκεια της περιόδου. 

Το δίκτυο Data Shop συνέβαλε επίσης στη διάδοση των λεπτομερών στοιχείων και των υπηρεσιών, απαντώντας σε περίπου 20.000 ερωτήσεις το 1997 και 52.000 ερωτήσεις το 2002. 

Στατιστική υποστήριξη 

Με τη σημαντική καθιέρωση των νέων μεθοδολογιών και με τις στατιστικές απαιτήσεις λόγω της διεύρυνσης, η EUROSTAT αφιέρωσε μεγάλο αριθμό πόρων στη στατιστική υποστήριξη. Μολονότι είναι χρονοβόρα, η στατιστική υποστήριξη παρασχέθηκε μέσω μεγάλων ομάδων εργασίας και επισκέψεων σε χώρες με σκοπό τη βελτίωση και την ενίσχυση των εθνικών στατιστικών συστημάτων. Η συνολική αξία των ομάδων εργασίας, όπως εκτιμήθηκε από τους συμμετέχοντες αντιπροσώπους των κρατών μελών και των υποψήφιων χωρών, ήταν υψηλού επιπέδου κατά τη διάρκεια της περιόδου 2000-2002. 

Μέση συνολική αξία των συνεδριάσεων σύμφωνα με τη βαθμολογία των συμμετεχόντων: 

	 2000 
	 2001 
	 2002 

	 0,75 
	 0,69 
	 0,71 


Μέγιστη τιμή: 1· ελάχιστη τιμή: -1 

Αξιολόγηση των στρατηγικών προγράμματος 

α) Ικανοποίηση των χρηστών 

· Σύμφωνα με μια εξωτερική έρευνα σχετικά με την ικανοποίηση των χρηστών η οποία πραγματοποιήθηκε κατά τη διάρκεια της εν λόγω περιόδου, οι χρήστες είναι γενικά ικανοποιημένοι με τις υπηρεσίες της EUROSTAT (75% το Φεβρουάριο του 2003) και θεωρούν ότι οι πληροφορίες που παρέχονται από την EUROSTAT είναι πάντα ή συχνά αξιόπιστες (88% το Φεβρουάριο του 2003) 

· Σύμφωνα με τις 9 κυλιόμενες επισκοπήσεις που πραγματοποιήθηκαν κατά τη διάρκεια της εν λόγω περιόδου και σύμφωνα με την επίσημη επισκόπηση για τις γεωργικές στατιστικές, οι χρήστες στα ευρωπαϊκά όργανα είναι μάλλον ικανοποιημένοι με τις υπηρεσίες της EUROSTAT και θεωρούν ότι οι αλλαγές στη συνολική ποιότητα των υπηρεσιών είναι θετικές. 

β) Συντονισμός - προγραμματισμός των εργασιών - προτεραιότητες 

Σύμφωνα με τις κυλιόμενες επισκοπήσεις που πραγματοποιήθηκαν κατά τη διάρκεια της εν λόγω περιόδου, οι εταίροι θεωρούν ότι οι δομές προγραμματισμού και συντονισμού στο κοινοτικό στατιστικό σύστημα είναι επαρκείς, μολονότι προσδιορίζονται διαφορές κατά τομείς. Όλοι οι εταίροι αναγνωρίζουν τις βελτιώσεις στο γενικό επίπεδο συνεργασίας και συντονισμού του ΚΣΣ, καθώς και τις βελτιώσεις στην εθνική στατιστική παραγωγή. 

Οι εταίροι είναι μάλλον ικανοποιημένοι με: 

· Το πολυετές και το ετήσιο σύστημα προγραμματισμού της EUROSTAT· 

· Το ρόλο της ΕΣΠ στο συντονισμό του ΚΣΣ· 

· Τον τρόπο που καθορίζονται οι στόχοι στο ΚΣΣ· 

· Την ανταπόκριση και τη συνεργασία του προσωπικού της EUROSTAT καθώς και με τη συνεκτίμηση των αναγκών και προβλημάτων των ΕΣΥ. 

Οι εταίροι δεν είναι ικανοποιημένοι με: 

· Τη χρήση του πολυετούς προγράμματος από εθνική άποψη· 

· Την έλλειψη σαφούς καθορισμού των προτεραιοτήτων στο ετήσιο πρόγραμμα εργασίας και προσδιορισμού θεμάτων που αξίζουν τη μεγαλύτερη δυνατή κινητοποίηση των πόρων· 

· Τον τρόπο έγκρισης του προγράμματος χωρίς να υπάρχει γνώση της πλήρους οικονομικής θέσης· 

· Το συντονισμό των μεγάλων στατιστικών τομέων που παραμένουν εκτός ΚΣΣ, όπως οι γεωργικές στατιστικές. 

γ) Ποιότητα 

Υπήρξε ανάπτυξη πολιτικών για τη διαχείριση της ποιότητας σε διάφορες ΕΣΥ και στη EUROSTAT οι οποίες συμμετέχουν στην κατάρτιση του στατιστικού προγράμματος σύμφωνα με τις ανάγκες των χρηστών, προκειμένου να καθοριστούν οι διαδικασίες για την παρακολούθηση της στατιστικής ποιότητας. Εκτός από τις από καιρού καταβληθείσες προσπάθειες των ομάδων εργασίας, υπήρξαν πρόσφατα διάφορες πιο επικεντρωμένες στην ποιότητα πρωτοβουλίες: 

· Η Διακήρυξη για την Ποιότητα του ΚΣΣ (που υπογράφηκε από όλες τις ΕΣΥ και την EUROSTAT)· 

· Η ομάδα ηγεσίας για την ποιότητα (LEG για την ποιότητα) και η ομάδα εφαρμογής της· 

· Η ομάδα εργασίας για την αξιολόγηση της ποιότητας στις στατιστικές· 

· Το πλαίσιο της EUROSTAT για τη διασφάλιση της ποιότητας, που ονομάζεται Qualistat (Quality in Statistics - ποιότητα στις στατιστικές). Περίπου 30 εκθέσεις για την ποιότητα, στις οποίες συμπεριλαμβάνονται οι συνεισφορές των κρατών μελών, καταρτίστηκαν κατά τη διάρκεια της εν λόγω περιόδου. 

Η γενική αξιολόγηση της ποιότητας των στοιχείων μπορεί να διαφέρει από τομέα σε τομέα. Γενικά, η καταλληλότητα, η ακρίβεια, η αξιοπιστία και η συγκρισιμότητα είναι τα ισχυρά σημεία των στοιχείων της EUROSTAT, ενώ η επικαιρότητα και η προσβασιμότητα είναι οι κύριες αδυναμίες. 

Ισχυρά σημεία 

1.
Καταλληλότητα 

Η καταλληλότητα των στοιχείων της EUROSTAT εκτιμάται πολύ από αυξημένο αριθμό απαιτητικών χρηστών. Η EUROSTAT, στις στατιστικές εργασίες της για το 2002, έδειξε την ικανότητά της να διαχειρίζεται τις κύριες προτεραιότητες της ΕΕ.

2.
Συγκρισιμότητα 

Ένα σημαντικό στοιχείο της δραστηριότητας της EUROSTAT είναι να καθιστά τα στοιχεία συγκρίσιμα στο χώρο και στο χρόνο. Η διαδικασία εναρμόνισης του ΚΣΣ εξασφαλίζει τη συγκρισιμότητα των στοιχείων. Για το 2002, η EUROSTAT έδειξε την ικανότητά της να αντιμετωπίσει τη διεύρυνση και να παράσχει μια αυξανόμενη ποσότητα στοιχείων σχετικά με τις υποψήφιες χώρες συγκρίσιμων με τα κράτη μέλη της ΕΕ. Όταν παραμένουν εννοιολογικές διαφορές μεταξύ των συνόλων των στοιχείων, οι διαφορές αυτές περιγράφονται και τεκμηριώνονται. 

3.
Ακρίβεια και αξιοπιστία 

Οι βασικοί τομείς στους οποίους η ακρίβεια είναι θεμελιώδης είναι το κρατικό έλλειμμα, το ΑΕΠ, το περιφερειακό ΑΕγχΠ, οι ΕνΔΤΚ και η ανεργία, που χρησιμοποιούνται για τις πολιτικά ορατές διαδικασίες λήψης αποφάσεων. Στους τομείς αυτούς, οι έλεγχοι ποιότητας των στοιχείων είναι οι πιο αυστηροί και σύνθετοι. Η επεξεργασία των στοιχείων δεν ανατίθεται σε εξωτερικούς φορείς· αυτοί οι στρατηγικοί τομείς και οι βραχυπρόθεσμες στατιστικές αποτελούν αυστηρά εσωτερικό θέμα. Ωστόσο, όταν η επεξεργασία των στοιχείων σε άλλους λιγότερο ευαίσθητους τομείς, ανατίθεται σε εξωτερικούς φορείς, οι εργασίες πραγματοποιούνται σύμφωνα με δημοσιευμένες εναρμονισμένες μεθοδολογίες και επικυρώνεται από εμπειρογνώμονες της EUROSTAT. 

Αδυναμίες 

4.
Επικαιρότητα 

Η κατάσταση βελτιώνεται αλλά απέχει πολύ από το να είναι πλήρως ικανοποιητική. 

Βραχυπρόθεσμα στοιχεία

Για τους κύριους ευρωπαϊκούς οικονομικούς δείκτες δημοσιεύθηκε τον Ιούνιο του 2002 μια σύγκριση των καθυστερήσεων δημοσίευσης μεταξύ των κρατών μελών της ΕΕ και των ΗΠΑ. Για τους ΕνΔΤΚ, τους τριμηνιαίους εθνικούς λογαριασμούς και το εξωτερικό εμπόριο, οι καθυστερήσεις δημοσίευσης είναι οι ίδιες ή παρόμοιες με εκείνες των ΗΠΑ. Για τις επιχειρηματικές και τις κοινωνικές στατιστικές, η διαφορά μεταξύ ΗΠΑ και της ΕΕ είναι ακόμη μεγάλη. 

Η ανάπτυξη ταχέων εκτιμήσεων για τους τριμηνιαίους εθνικούς λογαριασμούς έφερε την καθυστέρηση σε επίπεδο συγκρίσιμο με τα [τελικά] αποτελέσματα των ΗΠΑ, και με την ανάπτυξη της ταχείας εκτίμησης του ΕνΔΤΚ για την ευρωζώνη, η EUROSTAT παρήγαγε έναν δείκτη που παρέχει έγκαιρη ένδειξη του συνολικού τελικού αριθμητικού στοιχείου για την τελευταία εργάσιμη ημέρα του μήνα αναφοράς. Το πλήρες κανονικό σύνολο στοιχείων για τον ΕνΔΤΚ δημοσιεύεται κατά μέσον όρο 17 ημέρες μετά το τέλος του μήνα αναφοράς. Η επικαιρότητα των βραχυπρόθεσμων στοιχείων βελτιώθηκε σημαντικά με το σχέδιο εφαρμογής του σχεδίου δράσης για την ΟΝΕ, αλλά οι προσδοκίες των χρηστών είναι ακόμη μεγαλύτερες. 

Ετήσια στοιχεία 

Στο τέλος του 2002, η μέση καθυστέρηση μεταξύ των πιο πρόσφατων διαθέσιμων ετήσιων στοιχείων και της 31.12.2002 ανερχόταν σε 3,84 έτη. Στην περίοδο 1998-2002, σημειώθηκε σημαντική πρόοδος με κέρδος άνω του ενός έτους. Αυτή η βελτίωση είναι αξιοσημείωτη, αν ληφθεί υπόψη η εισαγωγή 42 νέων τομέων με νέες πληροφορίες κατά τη διάρκεια της εν λόγω περιόδου. Γενικά, οι νέοι τομείς προσκρούουν σε μια σειρά προβλημάτων στη συλλογή στοιχείων και τη δομή των στοιχείων και, γενικά, παρουσιάζουν χειρότερο δείκτη επικαιρότητας από ό,τι τα τρέχοντα στοιχεία. 

5.
Προσβασιμότητα 

Ένας αυξημένος αριθμός στοιχείων της ΕΕ με τεκμηρίωση θα είναι διαθέσιμος δωρεάν στον ιστοχώρο της EUROSTAT στους επόμενους μήνες. Επίσης θα βελτιωθεί η φιλικότητα προς το χρήστη. 

Συμπέρασμα - ποιότητα 

Υπήρχε αλλαγή νοοτροπίας όσον αφορά την ποιότητα στο ΚΣΣ, με βελτίωση της αξιολόγησης και της παρακολούθησης της ποιότητας. Σε γενικές γραμμές, η καταλληλότητα, η ακρίβεια, η αξιοπιστία και η συγκρισιμότητα είναι τα ισχυρά σημεία, ενώ η επικαιρότητα και η προσβασιμότητα είναι οι κύριες αδυναμίες. Δεν είναι σαφές κατά πόσο οι επενδύσεις τις οποίες πραγματοποίησε το ΚΣΣ για βελτιώσεις της επικαιρότητας αρκούν για να ικανοποιηθούν οι προσδοκίες των χρηστών. 

δ) Αποτελεσματικότητα 

Σύμφωνα με την κυλιόμενη επισκόπηση σχετικά με τη λειτουργία του ΚΣΣ, οι εταίροι είναι μάλλον ικανοποιημένοι με την αποτελεσματικότητα του ΚΣΠ 1998-2002. Οι εταίροι που ερωτήθηκαν σε άλλες τομεακές κυλιόμενες επισκοπήσεις συμμερίζονται επίσης αυτή την άποψη. 

Το ΚΣΠ θεωρείται αποτελεσματικό δεδομένου ότι παράγει τα αναμενόμενα αποτελέσματα και βελτιώνει την ποιότητα των στοιχείων. Προκειμένου να εξασφαλισθεί η αποτελεσματικότητα, η EUROSTAT εξακολουθεί και σήμερα να βασίζεται στις ατομικές δεξιότητες που είναι διαθέσιμες τόσο στο εσωτερικό της όσο και στα κράτη μέλη και σε πολύ μεγάλο αριθμό συστημάτων παραγωγής στατιστικών (σύμφωνα με την έκθεση σχετικά με τον "κύκλο ζωής των στοιχείων και τη βελτίωση της αποτελεσματικότητας"). Μια καλύτερα διαρθρωμένη οργάνωση υποστηριζόμενη από τις μακροεπεξεργασίες του ΚΣΣ, η διαχείριση των δεξιοτήτων και η καλύτερη παρακολούθηση των σχεδίων σε επίπεδο EUROSTAT και ΚΣΣ θα επιτρέψουν τη βελτίωση της αποτελεσματικότητας του ΚΣΠ και τη μείωση των κινδύνων δυσλειτουργίας. 

ε) Διεθνή πρότυπα 

Σε διάφορους στατιστικούς τομείς, η συνεργασία με διεθνείς οργανισμούς σχετικά με τις ταξινομήσεις κατέστησε τις ευρωπαϊκές στατιστικές πιο συγκρίσιμες με τις στατιστικές άλλων περιοχών του κόσμου. Ολοκληρώθηκαν οι ακόλουθες ενέργειες. 

· Εισαγωγή του ευρωπαϊκού συστήματος λογαριασμών (ΕΣΛ 95), το οποίο είναι σε απόλυτη συνοχή με το σύστημα εθνικών λογαριασμών σε παγκόσμιο επίπεδο (ΣΕΛ 95), σε όλες τις χώρες της ΕΕ και στις υποψήφιες χώρες · 

· Η NACE και CPA εφαρμόστηκαν σε όλες τις υποψήφιες χώρες· 

· 30 χώρες χρησιμοποιούν τώρα τις ίδιες ταξινομήσεις· 

· Αναλήφθηκε συνεργασία με τον υπόλοιπο κόσμο· 

· Από το 2000 μελετήθηκε η σύγκλιση των NACE και NAICS (North American classification). Είναι ήδη διαθέσιμος ένας λεπτομερής πίνακας αντιστοιχίας· 

· Η βάση δεδομένων των εννοιών και ορισμών της EUROSTAT είναι τώρα διαθέσιμη στο Διαδίκτυο σε 3 γλώσσες· 

· Ανάπτυξη των ταξινομήσεων και εννοιών αναφοράς για το διασυνοριακό εμπόριο (EBOPS
) και το εμπόριο μέσω εμπορικής παρουσίας, ήτοι FATS (ICFA 
). 

· Η EUROSTAT, μαζί με τα Ηνωμένα Έθνη, το ΔΝΤ, τον ΟΟΣΑ, την UNCTAD και τον ΠΟΕ, κατάρτισε ένα εγχειρίδιο για τις στατιστικές του διεθνούς εμπορίου υπηρεσιών. 

Στον τομέα των χρηματοοικονομικών στατιστικών και σε πολλούς άλλους τομείς, η ΕΕ υπήρξε πρωτοπόρος όσον αφορά τον καθορισμό διεθνών προτύπων. 

Συμπέρασμα - εφαρμογή των προτύπων 

Σε διάφορους στατιστικούς τομείς, η συνεργασία με διεθνείς οργανισμούς σχετικά με τις ταξινομήσεις κατέστησε τις ευρωπαϊκές στατιστικές πιο συγκρίσιμες με τις στατιστικές άλλων περιοχών του κόσμου. 

στ) Επιβάρυνση απάντησης 

Σε διάφορους στατιστικούς τομείς, υπάρχουν κάποια στοιχεία που αποδεικνύουν ότι η επιβάρυνση απάντησης μειώθηκε. Αλλά, λόγω των νέων στατιστικών απαιτήσεων, η επιβάρυνση απάντησης μπορεί να αυξήθηκε κατά τη διάρκεια της εν λόγω περιόδου αναφοράς. 

Ωστόσο, έχουν καταβληθεί πολλές προσπάθειες για καλύτερη χρήση των διοικητικών πηγών και για την ανάπτυξη κοινών ερωτηματολογίων με διεθνή ερωτηματολόγια προκειμένου να περιοριστεί η αύξηση της επιβάρυνσης απάντησης. Με εξαίρεση το εξωτερικό εμπόριο, υπάρχουν λίγα μόνο στοιχεία που αποδεικνύουν ότι η εισαγωγή των νέων τεχνολογιών οδηγεί σε οικονομίες κλίμακας. 

Αρχή της επικουρικότητας 

Σε όλους τους στατιστικούς τομείς, τηρήθηκε η αρχή της επικουρικότητας κατά τη διάρκεια της εν λόγω περιόδου. 

Ισορροπία αναγκών και πόρων 

α) Εξέλιξη των πόρων 

Ανθρώπινοι πόροι 

Εξέλιξη του προσωπικού της EUROSTAT σε αριθμό θέσεων 

	 
	Υπάλληλοι


	 1999 
	 569 

	 2000 
	 581 

	 2001 
	 585 

	 2002 
	 584 


 Κατά τη διάρκεια των ετών 2001 και 2002, η EUROSTAT ζήτησε συνολικά 46 θέσεις (23 το 2001, 23 το 2002) και δεν έλαβε καμία πρόσθετη θέση (-1 το 2001, 1 το 2002). 

Κατάρτιση 

Στο τέλος του 2002, τα μέλη του προσωπικού της EUROSTAT δαπάνησαν κατά μέσο όρο 7,9 ημέρες ετησίως για κατάρτιση σε σύγκριση με 6,5 ημέρες το 2001. Το πρόγραμμα κατάρτισης της EUROSTAT καλύπτει στατιστικά, διοικητικά και διαχειριστικά θέματα με ιδιαίτερη έμφαση στα δύο τελευταία. 

Εξέλιξη των χρηματοοικονομικών πόρων 

Το σύστημα διαχείρισης με βάση τη δραστηριότητα καθιερώθηκε το 2001. 

Εξέλιξη της γραμμής προϋπολογισμού B5-60: 

	 
	Πιστώσεις ανάληψης υποχρεώσεων 

Σε εκατ. ευρώ 
	Εκτέλεση των πιστώσεων ανάληψης υποχρεώσεων - % 
	Σύνολο αναληφθεισών υποχρεώσεων 
 

Σε εκατ. ευρώ

	 2001 * 
	 36.152.413,36 
	 90,05% 
	 32.556.808,60 

	 2002 + 
	 39.746.897,53 
	 88,34% 
	 35.112.778,08 


* Πηγή - Ετήσιοι λογαριασμοί, τόμος 2, έτος 2001 

+ Πηγή - Προσωρινοί ετήσιοι λογαριασμοί, τόμος 2, έτος 2002 

Κατά τη διάρκεια των τριών τελευταίων ετών, οι δαπάνες του προϋπολογισμού παρέμειναν σταθερές στο επίπεδο των 32 περίπου εκατομμύριων ευρώ. 

β) Εξέλιξη των αναγκών 

Ο ρόλος των στατιστικών είναι διπλός: 

· Παρέχουν ένα κοινό πλαίσιο αξιολόγησης που επιτρέπει το συντονισμό των πολιτικών· 

· Είναι ένα πιο εξελιγμένο εργαλείο που χρησιμοποιείται στις διαδικασίες λήψης πολιτικών αποφάσεων και επιλεξιμότητας: κριτήρια σύγκλισης, διαχείριση του συμφώνου σταθερότητας και ανάπτυξης, επιλεξιμότητα για χορήγηση επιδοτήσεων στις περιφέρειες, ορισμοί των εθνικών συνεισφορών στον προϋπολογισμό της ΕΕ. 

Κατά τη διάρκεια της περιόδου 1998-2002 αναλήφθηκαν πολλές νέες πρωτοβουλίες. Για ορισμένες από αυτές, όπως η δράση σχετικά με την ΟΝΕ, οι εργασίες είχαν σχεδιαστεί σχετικά καλά. Για άλλες, όπως οι διαρθρωτικοί δείκτες ή η ασφάλεια των τροφίμων, η EUROSTAT ήταν υποχρεωμένη να αντιδράσει πολύ γρήγορα και να εξασφαλίσει βραχυπρόθεσμες λύσεις. 

Σύμφωνα με την κυλιόμενη επισκόπηση σχετικά με τη λειτουργία του ΚΣΣ, το κύριο πρόβλημα που εντόπισαν οι εταίροι του ΚΣΣ είναι ο τρόπος με τον οποίο η EUROSTAT και το ΚΣΣ αντιμετωπίζουν και διαχειρίζονται τις νέες στατιστικές ανάγκες της Επιτροπής. "Οι εταίροι διαμαρτύρονται ότι υπάρχει έλλειψη ισορροπίας στο ΚΣΣ μεταξύ των χρηστών (Επιτροπή και ΕΚΤ) και των προμηθευτών (ΕΣΥ). "Οι στατιστικές είναι ένα "δωρεάν" αγαθό για την Επιτροπή, δεδομένου ότι δεν επιβαρύνεται το τρέχον κόστος παραγωγής τους· ως εκ τούτου δεν υπάρχει έλεγχος του κόστους των απαιτήσεών της, όπως υπάρχει στο εθνικό πλαίσιο όλων των χωρών. Οι απαιτήσεις των χρηστών στις Βρυξέλλες είναι υπερβολικές, ιδιαίτερα όσον αφορά το επίπεδο λεπτομέρειας". "Ξεχνούν ότι οι πληροφορίες πρέπει να συλλεχθούν και να πληρωθούν". Οι εταίροι δεν είναι ικανοποιημένοι με τον τρόπο με τον οποίο τίθενται οι προτεραιότητες εντός του ΚΣΣ. Οι εταίροι διαμαρτύρονται για τις πολλές αλλαγές προτεραιοτήτων συν τω χρόνω και για την αυξανόμενη παρέμβαση των πολιτικών. 

Οι εταίροι σημειώνουν ότι υπάρχει διαρκής επέκταση των απαιτούμενων στατιστικών, χωρίς επαρκή αιτιολόγηση, χωρίς επαρκή συνεκτίμηση της διαθεσιμότητας πόρων των ΕΣΥ, χωρίς να καταβάλλεται προσπάθεια εξοικονόμησης πόρων με τον περιορισμό προγραμμάτων που δεν αποτελούν πλέον υψηλή προτεραιότητα. 

Σε διάφορους τομείς στην περίπτωση των υποψήφιων χωρών, δεν επιτεύχθηκε πλήρως η εφαρμογή των μεθοδολογιών λόγω περιορισμών στους πόρους και, κατά συνέπεια, περιορισμένης στήριξης. 

Συμπέρασμα - ισορροπία αναγκών και πόρων 
Δεν διατέθηκαν επαρκείς πρόσθετοι πόροι στις νέες προτεραιότητες οι οποίες ορίστηκαν για τις στατιστικές δραστηριότητες. Το πολύ χρονοβόρο καθήκον της στατιστικής υποστήριξης για την αντιμετώπιση της διεύρυνσης δεν εκτιμήθηκε σωστά. Επιπλέον, δεν εγκαταλείφθηκε καμία στατιστική. 

Αξιολόγηση και παρακολούθηση της προόδου 

Αναπτύχθηκε σημαντικά από το 2000. Διάφορες εξωτερικές και εσωτερικές αξιολογήσεις οδήγησαν σε συστάσεις (π.χ. κυλιόμενες επισκοπήσεις σχετικά με το ΚΣΣ, κυλιόμενη επισκόπηση για το εξωτερικό εμπόριο). Σύμφωνα με τη συνέχεια των δράσεων βελτίωσης τον Απρίλιο 2003, το 70% των συστάσεων που διατυπώθηκαν εφαρμόστηκαν ή ήταν εν εξελίξει κατά την ημερομηνία αυτή. 

Τα συμπεράσματα και οι συστάσεις της ενδιάμεσης έκθεσης και της κυλιόμενης επισκόπησης, λήφθηκαν, σε κάποιο βαθμό υπόψη για την κατάρτιση του ΚΣΠ 2003-2007. Οι προτεραιότητες και η κατανομή των πόρων χωρίστηκαν σε επίπεδο προγράμματος και τέθηκαν ποσοτικοί στόχοι. Μολονότι έχουν ήδη αξιολογηθεί ορισμένα σημαντικά σχέδια, μένουν ακόμη πολλά να γίνουν προκειμένου να επιτευχθεί συχνότερη και συστηματικότερη εκ των προτέρων και εκ των υστέρων αξιολόγηση. 

Συστάσεις 

Βελτίωση του καθορισμού προτεραιοτήτων στο ΚΣΣ 

Υπό το φως των εξελίξεων της ΕΕ κατά τη διάρκεια της περιόδου αναφοράς, ο καθορισμός προτεραιοτήτων αποδείχθηκε πολύ δύσκολος και σύνθετος. Επικράτησε η γνώμη ότι το ΚΣΣ πρέπει να εγκρίνει και χρησιμοποιεί μια μεθοδολογία για τον καθορισμό των προτεραιοτήτων, λαμβανομένων υπόψη και των νέων δραστηριοτήτων και κριτηρίων όπως η καταλληλότητα, η ποιότητα των στοιχείων, οι χρηματοοικονομικές βάσεις και οι επιπτώσεις κόστους. 

Η διεπαφή με τους χρήστες της πολιτικής θα πρέπει να βελτιωθεί, ειδικότερα μέσα στην Επιτροπή, προκειμένου να ανταποκριθεί αποτελεσματικότερα και ταχύτερα στις ανάγκες και τις προτεραιότητες των χρηστών. 

Μείωση της διάρκειας των στατιστικών διαδικασιών 

Εξεύρεση της καλύτερης ισορροπίας μεταξύ εθνικών και κοινοτικών αναγκών, που θα οδηγήσει στην επιλογή μιας ή δύο από τις ακόλουθες δράσεις: 

· Συστηματική αξιολόγηση των διαδικασιών συλλογής στοιχείων στο πλαίσιο του ΚΣΣ από πλευράς ποιότητας των στοιχείων και κόστους, και κατά την ανάπτυξη νέων μεθοδολογιών· 

· Θέσπιση μιας νέας διαδικασίας συλλογής στοιχείων βάσει ενός δείγματος επιπέδου ολόκληρης της ΕΕ, όταν η εκ των προτέρων αξιολόγηση δείχνει σαφώς ότι υπάρχουν σημαντικά οφέλη για το ΚΣΣ όσον αφορά την ποιότητα των στοιχείων και το κόστος· 

· Δημοσίευση προγνωστικών εκτιμήσεων για τα συγκεντρωτικά στοιχεία σε επίπεδο ΕΕ το συντομότερο δυνατόν. 

Εξεύρεση της κατάλληλης μεθόδου εργασίας με 25 χώρες σύμφωνα με τους στόχους κάθε τομέα 

Γενικά, θα πρέπει να θεσπιστούν ταχέως οι κατάλληλες μέθοδοι προκειμένου να εξασφαλισθούν οι εργασίες με 25 οργανισμούς. Η χρήση της τεχνολογίας της πληροφορίας ή ενός συστήματος αντιπροσώπευσης βασισμένου στην εξουσιοδότηση αποτελεί επίσης εναλλακτική λύση στις παραδοσιακές ομάδες εργασίας. Συνιστάται επίσης η αυξημένη χρήση των ομάδων task force με ειδικές εντολές για συγκεκριμένα θέματα παρά παραδοσιακές μεγάλες ομάδες εργασίας. Επιπλέον, οι τακτικές "τηλεφωνικές διασκέψεις" με όλους τους συμμετέχοντες στο δίκτυο θα αποτελούσαν αποτελεσματική λύση για την παρακολούθηση της προόδου σχετικά με την εφαρμογή του προγράμματος εργασίας. Οι εν λόγω διασκέψεις χρησιμοποιούνται συχνά σε πολυεθνικούς οργανισμούς για σύντομες συζητήσεις. 

Βελτίωση της μέτρησης της απόδοσης της EUROSTAT 

Θεσπίστηκαν και χρησιμοποιήθηκαν έξι δείκτες απόδοσης προκειμένου να αξιολογηθεί η απόδοση της EUROSTAT. Ωστόσο, δεν ορίστηκε κανένας δείκτης για την εξέταση της ετήσιας παραγωγής της EUROSTAT και των πόρους της. Κάτι τέτοιο θα βοηθούσε πολύ στη μέτρηση της βελτίωσης της αποτελεσματικότητας της οργάνωσης και του ΚΣΠ. 

Προσδιορισμός των διαχειριστικών δεξιοτήτων και γνώσεων σε επίπεδο ΚΣΣ για την εφαρμογή του ΚΣΠ 

Σε οργανισμούς που βασίζονται στη γνώση, όπως η EUROSTAT και το ΚΣΣ, η στρατηγική επιβάλλει να γίνεται η διαχείριση των δεξιοτήτων και της γνώσης σύμφωνα με το πρόγραμμα εργασίας και τις προτεραιότητες. 

Στην EUROSTAT, ο χρόνος που απαιτείται για την ανάπτυξη μιας μεθοδολογίας αντιστοιχεί στην κανονική περίοδο μιας εργασίας. Κατά συνέπεια, η γνώση και οι δεξιότητες θα πρέπει να κεφαλαιοποιούνται προς όφελος του ΚΣΣ και να μην χάνονται όταν αλλάζει το προσωπικό. Η κεφαλαιοποίηση των δεξιοτήτων και της γνώσης σε επίπεδο ομάδων θα αυξήσει τη βιωσιμότητα των σχεδίων. 

Προσδιορισμός κέντρων αριστείας στο ΚΣΣ προκειμένου να ανατεθούν στατιστικές εργασίες σε εξωτερικούς φορείς 

Ορισμένες ΕΣΥ έχουν αναπτύξει σε βάθος τεχνογνωσία σε πολύ ειδικούς τομείς, με μεγαλύτερο αριθμό πόρων απ' ό,τι στην EUROSTAT. Είναι σκόπιμο να οριστούν τα απαιτούμενα χαρακτηριστικά των κέντρων αριστείας, να καταρτιστεί κατάλογος πιθανών τέτοιων κέντρων στην Ευρώπη και να εκπονηθεί μια εκτενής μελέτη σκοπιμότητας από στατιστική, διοικητική και οικονομική άποψη. 

Αναθεώρηση της πολιτικής της διάδοσης 

Η αναθεώρηση της πολιτικής διάδοσης θα πρέπει σαφώς να επικεντρωθεί σε μια σημαντική βελτίωση της πρόσβασης στα στοιχεία μέσω δωρεάν υπηρεσιών on-line, πράγμα που σημαίνει επενδύσεις στις βάσεις δεδομένων αναφοράς. Θα πρέπει επίσης να αναβαθμιστεί ο βαθμός φιλικότητας προς το χρήστη, η ποιότητα των μεταδεδομένων καθώς και οι δείκτες ποιότητας σχετικά με τα στοιχεία, προκειμένου να αυξηθεί η ικανοποίηση χρηστών. 

Ορισμός του σχεδίου διασφάλισης ποιότητας της EUROSTAT 

Το σχέδιο διασφάλισης ποιότητας της EUROSTAT πρέπει να περιγράφει όλα τα μέτρα που είναι διαθέσιμα για τη διαχείριση της ποιότητας των στοιχείων τα οποία παράγει η EUROSTAT με βάση τα πρότυπα των διεθνών οργανισμών. Θα πρέπει να λαμβάνει υπόψη τις διαδικασίες "χαρτογράφησης" των εργασιών και τα μητρώα σχετικά με την ποιότητα. Το έγγραφο θα πρέπει επίσης να αποσκοπεί στον προσδιορισμό των δυνητικών δράσεων για τη βελτίωση της απόδοσης και της αξιοπιστίας των στατιστικών διαδικασιών. 

Εξορθολογισμός της στατιστικής παραγωγής 

Εξορθολογισμός των διαδικασιών στατιστικής παραγωγής και των συστημάτων για τη βελτίωση της αποδοτικότητας όταν προσδιορίζονται κοινά στάδια (συλλογή στοιχείων, επικύρωση, ομαδοποίηση και διάδοση) και όταν κοινές προσπάθειες μπορούν να δημιουργήσουν οικονομίες κλίμακας. 

Βιβλιογραφία 

Τα κυριότερα έγγραφα που χρησιμοποιήθηκαν στην έκθεση είναι τα ακόλουθα: 

Εξωτερικές επισκοπήσεις 

· Έκθεση σχετικά με την ενδιάμεση αξιολόγηση του κοινοτικού στατιστικού προγράμματος 1998-2002. (Έκθεση IDOM) 

· Πρώτο σχέδιο έκθεσης για την παρακολούθηση και την ενδιάμεση αξιολόγηση του προενταξιακού μέσου PHARE της Ευρωπαϊκής Ένωσης για τις στατιστικές 

· Πέμπτη έκθεση σχετικά με την εφαρμογή του σχεδίου δράσης για την ΟΝΕ 

· Επίσημη εξωτερική επισκόπηση των γεωργικών στατιστικών 

· Εξωτερική ενδιάμεση αναθεώρηση των στατιστικών MEDSTAT 

· Έκθεση ποιότητας της ΕΚΤ σχετικά με τις γενικές οικονομικές στατιστικές - Αύγουστος 2003 - Σχέδιο 

· Συμπεράσματα του Συμβουλίου Ecofin - 15.01.2003 - Επισκόπηση της προόδου σχετικά με την εφαρμογή του σχεδίου δράσης για την ΟΝΕ 

Εσωτερικές επισκοπήσεις 

· Απόφαση του Συμβουλίου για το κοινοτικό στατιστικό πρόγραμμα 1998-2002 σχετικά με το κοινοτικό στατιστικό πρόγραμμα και το συνοδευτικό έγγραφο 

· Στατιστικά προγράμματα της Επιτροπής για το 1998-1999 και 2000, 2001, 2002 

· Εκθέσεις εκτέλεσης σχετικά με τα ετήσια προγράμματα εργασίας. Έτη 1998, 1999 και 2000, 2001, 2002 

· Ποιοτική εργασία και διασφάλιση της ποιότητας στις στατιστικές 

· Διάφορα άρθρα που δημοσιεύθηκαν στο ενημερωτικό δελτίο SIGMA (1999-2001) 

· Πρακτικά διαφόρων συνεδριάσεων της ομάδας εργασίας σχετικά με το ετήσιο στατιστικό πρόγραμμα 

· Λογαριασμός διαχείρισης και ισολογισμός. Στοιχεία σχετικά με τις πράξεις του προϋπολογισμού για το οικονομικό έτος 2000 

· Πρακτικά των συνεδριάσεων της επιτροπής του στατιστικού προγράμματος 

· Πληροφορίες σχετικά με τις εκθέσεις για την ποιότητα 

· Κυλιόμενες επισκοπήσεις της EUROSTAT: Εξωτερικό εμπόριο, εθνικοί λογαριασμοί, έρευνα εργατικού δυναμικού, πάνελ νοικοκυριών της Ευρωπαϊκής Κοινότητας, Ε&Α και καινοτομία, κοινοτικό στατιστικό σύστημα, ισοζύγιο πληρωμών 

· Μοντέλο κύκλου ζωής των στοιχείων για συστήματα στατιστικών πληροφοριών 

· Σχέδια δράσης για την εφαρμογή των συμπερασμάτων και συστάσεων των κυλιόμενων επισκοπήσεων 

· Διασκέψεις των Γενικών Διευθυντών των ΕΣΥ 

· Εγκύκλιος για την ετήσια στρατηγική πολιτικής 2002, 2003 

· Διάφοροι οδηγοί για την αξιολόγηση των προγραμμάτων της ΕΕ 

· Έντυπα ερευνών των εταίρων σχετικά με το πάνελ νοικοκυριών της Ευρωπαϊκής Κοινότητας, τις στατιστικές εργατικού δυναμικού, το ΚΣΣ, το εμπόριο αγαθών, τους εθνικούς λογαριασμούς και τις στατιστικές Ε&Α και καινοτομίας

· Συλλογή σχολίων από την έρευνα της EUROSTAT σχετικά με την ικανοποίηση των εταίρων, η οποία διενεργήθηκε από το τμήμα εσωτερικής αξιολόγησης της EUROSTAT μεταξύ Δεκεμβρίου 2000 και Μαΐου 2001 

· Έρευνα σχετικά με την ικανοποίηση εταίρων του ΚΣΣ, δοκιμαστική άσκηση 1998 

· Ετήσιες εκθέσεις New Cronos

· Έρευνες σχετικά με την ικανοποίηση των χρηστών. 

Κύριοι στόχοι των στατιστικών εργασιών για αυτή τη συγκεκριμένη πολιτική 

· Βελτίωση της λειτουργίας του συστήματος Intrastat και της ποιότητας των αποτελεσμάτων του όσον αφορά την ακρίβεια και τη διαθεσιμότητα, ώστε να ανταποκρίνεται, ειδικότερα, στην απαίτηση για παροχή εθνικών λογαριασμών· 

· Μείωση της επιβάρυνσής του στους ερωτωμένους μέσω εναλλακτικών και απλουστευτικών προτάσεων· 

· Εις βάθος ανάλυση των στατιστικών επιπτώσεων μιας πιθανής αλλαγής του συστήματος Φ.Π.Α και απαίτηση να διατίθενται έγκαιρα ακριβέστερα αριθμητικά στοιχεία σε μακροοικονομικό επίπεδο, καθώς και πρόταση εναλλακτικών στατιστικών εξελίξεων. 

Επιτεύγματα: Οι στόχοι του ΚΣΠ στον τομέα της ελεύθερης κυκλοφορίας των εμπορευμάτων επιτεύχθηκαν. Το 1999, η EUROSTAT θέσπισε ένα μακροπρόθεσμο στρατηγικό σχέδιο το οποίο αποτέλεσε αντικείμενο εκτενών διαβουλεύσεων· αφορούσε όλες τις στατιστικές που σχετίζονται με το εμπόριο αγαθών και ιδιαίτεροι στόχοι του ήταν η βελτίωση της αξιοπιστίας των αποτελεσμάτων, η επιτάχυνση της διαθεσιμότητας των στατιστικών και η διεύρυνση του πεδίου των προσφερόμενων στατιστικών, έτσι ώστε να ανταποκρίνονται καλύτερα στις μεταβαλλόμενες απαιτήσεις. Οι περισσότερες από τις ενέργειες που έπρεπε να αναληφθούν συμπεριελήφθησαν σε ένα πενταετές πρόγραμμα (Edicom) το οποίο θεσπίστηκε το 2001 με απόφαση του Ευρωπαϊκού Κοινοβουλίου και του Συμβουλίου. Κατά τη διάρκεια της εξεταζόμενης περιόδου, σημειώθηκαν σημαντικές βελτιώσεις, ιδίως όσον αφορά την επικαιρότητα και την έγκαιρη παραγωγή των στοιχείων καθώς επίσης και τη διαθεσιμότητα των νέων δεικτών (εποχιακά αναπροσαρμοζόμενα στοιχεία και δείκτες). Ωστόσο, το συνολικό επίπεδο των ασυμμετριών δεν μειώθηκε σημαντικά. 

Όσον αφορά την απλούστευση του Intrastat, το σύστημα συλλογής απλουστεύθηκε σε δύο περιπτώσεις το 1999 και το 2000 στο πλαίσιο της πρωτοβουλίας SLIM (απλούστερη νομοθεσία για την εσωτερική αγορά). Εκπονήθηκαν πρόσθετες μελέτες, και ιδιαίτερα μια δημοσκόπηση των παρόχων πληροφοριών σε έξι κράτη μέλη. Υπό το φως των αποτελεσμάτων αυτών των μελετών, δεν θεωρήθηκε σκόπιμο να πραγματοποιηθούν ριζικές αλλαγές. Ωστόσο, προετοιμάστηκε μια νέα νομοθεσία (η οποία είναι ακόμη υπό συζήτηση) με σκοπό τη βελτίωση του σημερινού συστήματος. 

Σε ποιο βαθμό εφαρμόστηκε το στατιστικό πρόγραμμα 1998-2002; 

Εισαγωγή νέων μεθόδων και προτύπων 

Ο ορισμός και η έναρξη ενός στρατηγικού σχεδίου για το 2001-2005, που θα περιλαμβάνει όλες τις πτυχές των μεθοδολογιών, οργανώσεων και ΤΠ (Edicom ΙΙ), αποτελεί σημαντικό επίτευγμα για την αντιμετώπιση των στατιστικών απαιτήσεων του σχεδίου δράσης για την ΟΝΕ. 

Παροχή στατιστικών υπηρεσιών 

Η παροχή στατιστικών υπηρεσιών στον τομέα του εμπορίου των αγαθών παρουσίασε σημαντικές βελτιώσεις στους ακόλουθους τομείς: 

· Ποιότητα των στοιχείων: πραγματοποιήθηκαν τακτικά έγκαιρες εκτιμήσεις, έλεγχοι της ποιότητας και ανάλυση των ασυμμετριών· 

· Επικαιρότητα των μακροοικονομικών δεικτών, ιδίως στο πλαίσιο του σχεδίου δράσης για την ΟΝΕ· 

· Ανάπτυξη δεσμών μεταξύ μητρώων εξωτερικού εμπορίου και μητρώων επιχειρήσεων προκειμένου να μετρηθεί το ενδοεπιχειρησιακό εμπόριο· 

· Εφαρμογή του δικτύου συλλογής στοιχείων για τα στοιχεία εξωτερικού εμπορίου με τις υποψήφιες χώρες και τις χώρες TACIS. Με τις χώρες της κεντρικής Ευρώπης, η συλλογή στοιχείων καλύπτει όλες τις μηνιαίες περιόδους από το 1995 και μετά. Η παροχή στοιχείων του TACIS αναφέρεται σε τριμηνιαία βάση από το 1998 και μετά, ενώ οι χώρες MED παρέχουν μηνιαία στοιχεία από το 2000. 

Τα περισσότερα από τα συλλεχθέντα στοιχεία συμφωνούν με τα πρότυπα που έθεσε η EUROSTAT προκειμένου να βελτιωθεί η ποιότητα και η συγκρισιμότητα των στοιχείων. 

Σύμφωνα με την 5η έκθεση προόδου σχετικά με την εφαρμογή του σχεδίου δράσης για την ΟΝΕ: "Το 2002, οι πρώτες εκτιμήσεις του εμπορίου της περιοχής του ευρώ με τον υπόλοιπο κόσμο δημοσιεύθηκαν έπειτα από 50-53 ημέρες, δείχνοντας ελαφρά βελτίωση (περίπου 3 ημέρες κατά μέσο όρο). Περαιτέρω βελτιώσεις σχετικά με την έγκαιρη δημοσίευση των πρώτων εκτιμήσεων απαιτούνται ακόμη για την Ιρλανδία (η οποία επί του παρόντος παρέχει στοιχεία εντός 60 ημερών), την Αυστρία (64 ημέρες) και την Ελλάδα (106 ημέρες). Λόγω της εφαρμογής της νέας μεθοδολογίας, η ανάλυση του εξωτερικού εμπορίου για την περιοχή του ευρώ παρουσίασε το 2002 προσωρινή έλλειψη των δεικτών για τον όγκο και τη μοναδιαία αξία. Τα πρώτα αποτελέσματα για την περίοδο από τον Ιανουάριο του 2000 έως τον Ιούλιο του 2002 παρήχθησαν πρόσφατα με τη χρήση της βελτιωμένης μεθόδου υπολογισμού των δεικτών. Προκειμένου να εξασφαλιστεί συνεκτική βάση σύγκρισης των εξελίξεων του εμπορίου με την πάροδο του χρόνου, θα χρειαστούν επειγόντως μεγαλύτερες ιστορικές σειρές που να αρχίζουν νωρίτερα από τον Ιανουάριο του 2000, λόγω των αλλαγών στη μέθοδο υπολογισμού τους." 

Διάδοση 

· Το πρόγραμμα των δημοσιεύσεων αναπροσαρμόστηκε ώστε να επικεντρώνεται στις προτεραιότητες και τη διάδοση on-line· 

· Περίπου 366.000 σελίδες σχετικά με το εξωτερικό εμπόριο εξετάστηκαν από τους χρήστες του ιστοχώρου της EUROSTAT από το 2000 έως το 2002· 

· Τα στοιχεία δημοσιεύονται τακτικά και εγκαίρως σύμφωνα με προσχεδιασμένα προγράμματα· 

· Η βάση δεδομένων Comext δέχθηκε κατά τη διάρκεια της εν λόγω περιόδου περισσότερες από 400.000 επισκέψεις. 

Οι βελτιώσεις του συστήματος επέτρεψαν την ενσωμάτωση στοιχείων, μαζικές εξαγωγές στοιχείων και καλύτερη πρόσβαση εξ αποστάσεως. Η μέση εσωτερική πρόσβαση μειώθηκε (-37%), ενώ οι εξωτερικές προσβάσεις αυξήθηκαν (610%) κατά τη διάρκεια της περιόδου. Όσον αφορά τα εξαχθέντα μητρώα, παρατηρήθηκαν σημαντικές αυξήσεις (817% και 3.816% αντίστοιχα). 

Στατιστική υποστήριξη 

Προσφέρθηκε στατιστική υποστήριξη στις υποψήφιες χώρες, στις χώρες TACIS και στις μεσογειακές χώρες προκειμένου να επεκτείνουν το σύστημα συλλογής και να ολοκληρώσουν τα τριμηνιαία στοιχεία. 

Συμπέρασμα

Οι στατιστικοί στόχοι του κοινοτικού στατιστικού προγράμματος στον τομέα της πολιτικής για την ελεύθερη κυκλοφορία των εμπορευμάτων επιτεύχθηκαν. Σημειώθηκαν σημαντικές βελτιώσεις κατά τη διάρκεια της εξεταζόμενης περιόδου, αλλά απαιτείται ακόμη σημαντική πρόοδος όσον αφορά την επικαιρότητα και τις ιστορικές σειρές. 

Στόχοι του προγράμματος 

α) Χρήστες 

Σύμφωνα με την κυλιόμενη επισκόπηση σχετικά με το εμπόριο αγαθών, οι χρήστες πιστεύουν ότι η αλλαγή στη συνολική ποιότητα των υπηρεσιών είναι καλή και χρησιμοποιούν εκτενώς τα στοιχεία της Comext για την κατάρτιση και την παρακολούθηση των κύριων πολιτικών της ΕΕ. 

β) Προτεραιότητες – προγραμματισμός των εργασιών 

Σύμφωνα με την κυλιόμενη επισκόπηση σχετικά με το εμπόριο αγαθών: 

· οι εταίροι είναι ικανοποιημένοι με τη λειτουργία, την οργάνωση και την αποτελεσματικότητα των δομών σχεδιασμού και συντονισμού στον τομέα του εμπορίου των αγαθών· 

· οι εταίροι είναι γενικά ικανοποιημένοι με τη λειτουργία του ΚΣΣ εκτός από την ικανότητα του ΚΣΣ να αντλεί διδάγματα από τις βέλτιστες στατιστικές πρακτικές. 

γ) Ποιότητα 

Σύμφωνα με την κυλιόμενη επισκόπηση σχετικά με το εμπόριο αγαθών, οι χρήστες είναι ικανοποιημένοι με την ακρίβεια, την αξιοπιστία, τη συνοχή, την προσβασιμότητα, την πληρότητα και την επικαιρότητα των στοιχείων. Μολονότι οι υπηρεσίες που παρέχονται από το σύστημα on-line, τα CD-rom και οι έντυπες εκδόσεις θεωρούνται ικανοποιητικές από τους τακτικούς χρήστες, απαιτούνται βελτιώσεις όσον αφορά τις δυνατότητες πρόσβασης μέσω του Διαδικτύου και τις παραγόμενες πληροφορίες (εμπιστευτικότητα, συνδέσεις με το δασμολόγιο και άλλες πληροφορίες). 

Κατά μέσον όρο, τα στοιχεία για το εσωτερικό εμπόριο διαβιβάζονται 7,5 ημέρες πριν από την υποχρεωτική προθεσμία των 6 εβδομάδων. Από το 1999 έως το 2001 σημειώθηκε βελτίωση κατά 9 ημέρες. Για τα στοιχεία σχετικά με το εξωτερικό εμπόριο, η βελτίωση ανέρχεται σε 4 ημέρες, αλλά εξακολουθεί να υπερβαίνει το όριο των 6 εβδομάδων κατά 2,2 ημέρες. 

δ) Αποτελεσματικότητα 

Κατά τη διάρκεια της εξεταζόμενης περιόδου, η αποτελεσματικότητα του προγράμματος βελτιώθηκε δεδομένου ότι οι καθυστερήσεις διαβίβασης των στοιχείων μειώθηκαν και κατέστησαν διαθέσιμοι νέοι δείκτες (εποχιακώς αναπροσαρμοζόμενα στοιχεία και δείκτες). 

ε) Διεθνή πρότυπα 

Οι κοινοτικές έννοιες είναι γενικά σύμφωνες με τις έννοιες των Ηνωμένων Εθνών. 

στ) Επιβάρυνση απάντησης 

Η αύξηση των ηλεκτρονικών εμπορικών δηλώσεων από 68% το 1998 σε 74% το 2000 συνέβαλε στη μείωση της επιβάρυνσης απάντησης. 

Συμπέρασμα: 

Όλες οι στρατηγικές του προγράμματος βελτιώθηκαν κατά τη διάρκεια της εξεταζόμενης περιόδου. 

Αρχή της επικουρικότητας 

57 % για την περίοδο 98-99 (Edicom 1) και 42 % για την περίοδο 2001-2002 (Edicom ΙΙ) χορηγήθηκε στα κράτη μέλη. 

Ισορροπία αναγκών και πόρων 

Όταν άρχισε η αναθεώρηση του συστήματος στατιστικών εμπορίου αγαθών μεταξύ κρατών μελών που συλλέγονται μέσω του Intrastat, οι μελέτες που αναλήφθηκαν το 2002 έδειξαν ότι δεν υπάρχει ανάγκη για ουσιαστική αλλαγή στο σύστημα. 

Η συλλογή των στατιστικών εμπορίου αγαθών με μη μέλη της ΕΕ (Extrastat), που βασίζεται στις τελωνειακές διασαφήσεις, αντιπροσωπεύει περιορισμένη επιβάρυνση για τα κράτη μέλη. 

Περίληψη της αξιολόγησης για όλα τα στατιστικά θέματα 

	Θέμα/ στόχοι 
	Εφαρμογή νέων προτύπων και μεθόδων 
	Παροχή στατιστικών υπηρεσιών 
	Διάδοση 
	Στατιστική υποστήριξη 

	53 
	Επιτεύχθηκε 
	Βελτιώθηκε 
	Βελτιώθηκε 
	Παρασχέθηκε

	57 
	Επιτεύχθηκε 
	Βελτιώθηκε σημαντικά
	Βελτιώθηκε σημαντικά
	Παρασχέθηκε


 Παραπομπές 

- Λεπτομερής αξιολόγηση των στατιστικών θεμάτων 

- Αξιολόγηση της οικονομικής και νομισματικής πολιτικής 
- Πέμπτη έκθεση προόδου σχετικά με την εφαρμογή των απαιτήσεων πληροφόρησης στην ΟΝΕ 

- Έκθεση ποιότητας της ΕΚΤ για τις γενικές οικονομικές στατιστικές. 

ΓΕΩΡΓΙΑ 

	Τίτλος της Συνθήκης 

ΤΙΤΛΟΣ ΙΙ: ΓΕΩΡΓΙΑ
	 Θέματα εργασίας της EUROSTAT 

	Κύρια θέματα εργασίας που απαιτούνται γι’ αυτόν τον τομέα πολιτικής 
	61 - Χρήση γης και ύπαιθρος 

62 - Γεωργικές διαρθρώσεις 

63 - Γεωργικά εισοδήματα και τιμές 

64 - Φυτική παραγωγή 

65 - Ζωική παραγωγή 

66 - Γεωργοβιομηχανικές στατιστικές 

67 - Μεταρρύθμιση των γεωργικών στατιστικών 

68 - Στατιστικές δασοκομίας 

69 - Στατιστικές αλιείας 

53 - Εμπόριο αγαθών 

	 Άλλα σημαντικά θέματα 
	72 - Περιφερειακή και γεωγραφική πληροφόρηση 


 Κύριοι στόχοι των στατιστικών εργασιών για αυτή τη συγκεκριμένη πολιτική 

· Εφαρμογή του σχεδίου TAPAS για τη σταδιακή βελτίωση του υπάρχοντος συνόλου γεωργικών στατιστικών, κυρίως όσον αφορά την ποιότητα, τη συγκρισιμότητα, τη βελτίωση της αποτελεσματικότητας, την απλούστευση και τον έγκαιρο χαρακτήρα·

· σχεδιασμός της ανάπτυξης γεωργικών στατιστικών με σκοπό την κάλυψη των μελλοντικών αναγκών της ΚΓΠ, και ιδίως της αγροτικής ανάπτυξης· 

· παροχή βοήθειας για την ανάπτυξη συγκρίσιμων στοιχείων για τις διαπραγματεύσεις σχετικά με τη διεύρυνση της Ένωσης· 

· παγίωση και βελτίωση της ποιότητας των στατιστικών αλιείας. 

Επιτεύγματα: Η εφαρμογή των νέων μεθόδων δεν επιτεύχθηκε στο ίδιο επίπεδο σε όλους τους τομείς. Στη χρήση γης και στην ύπαιθρο, στις γεωργικές διαρθρώσεις και στα γεωργικά εισοδήματα και τιμές, ο στόχος επιτεύχθηκε. Στη φυτική και ζωική παραγωγή, στις γεωργοβιομηχανικές στατιστικές, στις στατιστικές δασοκομίας και στις στατιστικές αλιείας, επιτεύχθηκε μόνο εν μέρει. 

Σε ποιο βαθμό εφαρμόστηκε το στατιστικό πρόγραμμα 1998-2002; 

Εισαγωγή νέων μεθόδων και προτύπων 

Η εισαγωγή νέων μεθόδων ήταν διαφορετική, ανάλογα με το σχετικό τομέα. Στη χρήση γης και ύπαιθρο, στη φυτική και τη ζωική παραγωγή, στις γεωργικές διαρθρώσεις, στα γεωργικά εισοδήματα και τιμές και στις στατιστικές αλιείας ο στόχος επιτεύχθηκε. Στις στατιστικές δασοκομίας, επιτεύχθηκε μόνο εν μέρει. 

Γενικά 

Εκδόθηκε η απόφαση αριθ. 1919/2002/ΕΚ του Ευρωπαϊκού Κοινοβουλίου και του Συμβουλίου, της 21ης Οκτωβρίου 2002, για την τροποποίηση της απόφασης 96/411/ΕΚ του Συμβουλίου για τη βελτίωση των κοινοτικών γεωργικών στατιστικών, η οποία επεκτείνει το πρόγραμμα TAPAS για την περίοδο 2003-2007. 

Χρήση γης και ύπαιθρος 

· Έγιναν μεθοδολογικές βελτιώσεις για τη δεύτερη δοκιμαστική έρευνα LUCAS (2003)· 

· Εκδόθηκε η απόφαση 2002/750/EΚ της Επιτροπής για τη συνέχιση της εφαρμογής τεχνικών επιτόπιων δειγματοληπτικών ερευνών και τηλεπισκόπησης στις γεωργικές στατιστικές για την περίοδο 2002-2003. 

Γεωργικές διαρθρώσεις 

· Εκδόθηκε η απόφαση αριθ. 98/377/ΕΚ της Επιτροπής της 18.5.1998 και ο κανονισμός αριθ. 143/2002 της Επιτροπής ο οποίος όρισε τον κατάλογο των χαρακτηριστικών για τις έρευνες για τη διάρθρωση των γεωργικών εκμεταλλεύσεων 1999-2000, 2003, 2005 και 2007. 

Γεωργικά εισοδήματα και τιμές 

· Αναπτύχθηκε το νέο μεθοδολογικό εγχειρίδιο για τις στατιστικές τιμών. 

· Ανάπτυξη των στοιχείων σχετικά με τη γεωργική εργασία (ευθυγράμμιση με τη νέα μεθοδολογία των ΟΛΓ). 

Φυτική παραγωγή 

· Ολοκληρώθηκε μια τροποποίηση του κανονισμού αριθ. 959/93 του Συμβουλίου· 

· Σημειώθηκε πρόοδος όσον αφορά την επεξεργασία ενός καταλόγου σχετικά με τη στατιστική μεθοδολογία· 

· Το 200 διενεργήθηκε η βασική έρευνα για τους αμπελώνες· 

· Το 2002 δρομολογήθηκε η έρευνα για τους οπωρώνες· 

· Δημοσίευση της στατιστικής μεθοδολογίας. 

Ζωική παραγωγή 

· Κατάλογος των μεθόδων σχετικά με τις έρευνες ζωικού κεφαλαίου, την παραγωγή κρέατος και την παραγωγή γάλακτος στα κράτη μέλη και στις υποψήφιες χώρες· 

· Επιτεύχθηκε συμφωνία για δύο κύριους ευαίσθητους τομείς: περιεκτικότητα πρωτεΐνης του γάλακτος και των γαλακτοκομικών προϊόντων και περιφερειακή παραγωγή αγελαδινού γάλακτος. Και για τους δύο τομείς, συμφωνήθηκαν μέθοδοι μέτρησης ή/και εκτίμησης· 

· Καταρτίστηκε το σχέδιο αναθεώρησης της οδηγίας 96/16/EK του Συμβουλίου. 

Γεωργοβιομηχανικές στατιστικές 

· Προτάθηκαν μέτρα για την αναθεώρηση της NACE και CPA το 2007· 

· Δρομολογήθηκαν οι στατιστικές για την ασφάλεια των τροφίμων· 

Μεταρρύθμιση των γεωργικών στατιστικών 

· Έκδοση της ανακοίνωσης της Επιτροπής [COM (2001) 144] σχετικά με τις ανάγκες στατιστικών πληροφοριών για τους γεωργοπεριβαλλοντικούς δείκτες. 

Παροχή στατιστικών υπηρεσιών 

Η παροχή των στατιστικών υπηρεσιών στον τομέα των γεωργικών στατιστικών βελτιώθηκε κατά τη διάρκεια της εξεταζόμενης περιόδου. Η εφαρμογή των νέων κανονισμών της Επιτροπής και του Συμβουλίου οδήγησε σε αυξημένο όγκο διαθέσιμων στοιχείων και σε στοιχεία καλύτερης ποιότητας. 

Χρήση γης και ύπαιθρος 

· Ο πρώτος κύκλος των δοκιμαστικών ερευνών Lucas (Land use/Cover Area Frame Statistical Survey) ολοκληρώθηκε με την ανάλυση των αποτελεσμάτων. 

Γεωργικές διαρθρώσεις 

· Συλλογή και διάδοση των στοιχείων της έρευνας του 1997· 

· Οι εκθέσεις σχετικά με το Eurofarm διαβιβάστηκαν στο Συμβούλιο το 1999 και το 2002. 

Γεωργικά εισοδήματα και τιμές 

· Συλλογή, ανάλυση και δημοσίευση των στοιχείων σχετικά με τους ΟΛΓ· 

· Εσωτερίκευση και τυποποίηση της βάσης δεδομένων παραγωγής ΟΛΓ (με βάση το FAME)· 

· Συλλογή στοιχείων για τις υποψήφιες χώρες· 

· Ανάπτυξη ενός πλήρους συστήματος γεωργικής πληροφόρησης (AgrIS) και διανομής στα κράτη μέλη. 

Φυτική παραγωγή 

· Συλλογή και επεξεργασία των στοιχείων για τα κράτη μέλη της ΕΕ και τις υποψήφιες χώρες και έγκαιρες εκτιμήσεις· 

· Εφαρμογή του σχεδίου δράσης TAPAS. 

Ζωική παραγωγή 

· Συλλογή και ανάλυση των στοιχείων για τα κράτη μέλη της ΕΕ και τις υποψήφιες χώρες· 

· Τελική εφαρμογή των δράσεων του TAPAS για τα στοιχεία σχετικά με το κρέας πουλερικών και την παραγωγή γάλακτος. 

Γεωργοβιομηχανικές στατιστικές 

· Εφαρμογή των ισοζυγίων παροχής τροφίμων· 

· Συνεργασία με τη Γενική Διεύθυνση SANCO και τη Γενική Διεύθυνση ENTR· 

· Στον τομέα της ασφάλειας των τροφίμων, διενεργήθηκε απογραφή των διαθέσιμων στοιχείων. 

Μεταρρύθμιση των γεωργικών στατιστικών 

Ολοκληρώθηκε η επίσημη επισκόπηση των γεωργικών στατιστικών και άρχισε η εφαρμογή των συστάσεων. 

Στατιστικές δασοκομίας 

· Συλλογή και επεξεργασία στοιχείων για τα κράτη μέλη και τις υποψήφιες χώρες· 

· Βελτίωση ενός συνόλου δεικτών δασοκομίας οικονομικού, κοινωνικού και περιβαλλοντικού χαρακτήρα. 

Στατιστικές αλιείας 

· Εφαρμογή των κανονισμών του Συμβουλίου σχετικά με τις αλιεύσεις, τις εκφορτώσεις και την παραγωγή υδατοκαλλιέργειας· 

· Βελτιωμένη ποιότητα των στοιχείων· 

· Μελέτη των στοιχείων σχετικά με την απασχόληση στον τομέα της αλιείας στα κράτη μέλη. 

Σε όλες τις γεωργικές στατιστικές, ο όγκος των διαθέσιμων στοιχείων αυξήθηκε κατά 92 εκατομμύρια τιμές στη διάρκεια της περιόδου αναφοράς, πράγμα το οποίο αντιπροσωπεύει αύξηση κατά 267% σε σύγκριση με το τέλος του 1997. 

Διάδοση 

Η διάδοση των γεωργικών στατιστικών παρουσίασε σημαντική πρόοδο κατά τη διάρκεια της εξεταζόμενης περιόδου. Ωστόσο, η προσβασιμότητα σε on-line λεπτομερή πληροφόρηση δεν έχει ακόμη επιτευχθεί. 

Οι γεωργικές σελίδες του ιστοχώρου δέχθηκαν περίπου 500.000 επισκέψεις από τον Ιανουάριο του 2000 και μετά, πράγμα το οποίο αντιπροσωπεύει ποσοστό 8% των επισκέψεων του δικτύου. Οι εξαγωγές από βάσεις δεδομένων αυξήθηκαν κατά 195% κατά τη διάρκεια της περιόδου. 

Το πρόγραμμα δημοσιεύσεων αναπροσαρμόστηκε και επικεντρώθηκε στη δημοσίευση των«Statistics in focus». Περίπου 120 «Statistics in Focus» δημοσιεύθηκαν από το 2000 και μετά για βασικά θέματα των γεωργικών στατιστικών: 

· Τάσεις των γεωργικών τιμών 

· Εκτάσεις με δημητριακά 

· Διάρθρωση των γεωργικών εκμεταλλεύσεων 

· Πληθυσμός βοοειδών

· Γεωργικά εισοδήματα 

· Γυναίκες και άνδρες στη γεωργία 

· Τριάντα χρόνια γεωργίας 

· Συλλογή γάλακτος 

· Στατιστικές αλιείας: αλιεύσεις της ΕΕ 

· Χρήση-κάλυψη γης: πρώτα αποτελέσματα του Lucas 2001 

· Ευρωπαϊκή υδατοκαλλιέργεια. 

Επιπλέον, δημοσιεύθηκαν περισσότεροι από 30 λεπτομερείς πίνακες, συμπεριλαμβανομένων και των CD-rom, προκειμένου να τεθούν στη διάθεση των χρηστών όλοι οι σχετικοί πίνακες. 

Στατιστική υποστήριξη 

Παρασχέθηκε ισχυρή στατιστική υποστήριξη στις υποψήφιες χώρες προκειμένου να βελτιώσουν το στατιστικό σύστημα και να κατορθώσουν να πραγματοποιήσουν έρευνες με βάση τα πρότυπα της ΕΕ. 

Συμπέρασμα 

Οι στατιστικοί στόχοι του κοινοτικού στατιστικού προγράμματος στον τομέα των γεωργικών στατιστικών επιτεύχθηκαν. Σημειώθηκαν σημαντικές βελτιώσεις κατά τη διάρκεια της εξεταζόμενης περιόδου. 

Στόχοι του προγράμματος 

Μια επίσημη επισκόπηση των γεωργικών στατιστικών ολοκληρώθηκε το 2002 από εξωτερικό σύμβουλο. 

α) Χρήστες 

Σύμφωνα με την επισκόπηση αυτή, "οι χρήστες είναι μάλλον ικανοποιημένοι με τις υπηρεσίες της EUROSTAT στον τομέα των γεωργικών στατιστικών. Ο χρόνος παράδοσης, η παροχή βοήθειας και οι σχέσεις εκτιμώνται θετικά". 

Αν λάβουμε υπόψη τον όγκο των πληροφοριών που υποβάλλονται σε επεξεργασία, η ποιότητα των στατιστικών στοιχείων ικανοποιεί τις ανάγκες των χρηστών. Σύμφωνα με τους χρήστες, αναμένονται βελτιώσεις όσον αφορά την επικαιρότητα, την πληρότητα και τη συνοχή. 

β) Προτεραιότητες - προγραμματισμός των εργασιών 

Σύμφωνα με την επίσημη έκθεση, οι προτεραιότητες και οι στρατηγικές που τέθηκαν στο 5ετές πρόγραμμα δεν αναπτύχθηκαν, με την αυστηρή έννοια, στο γεωργικό στατιστικό τομέα με δομημένο και συστηματικό τρόπο αλλά εφαρμόστηκαν με εμπειρικό τρόπο. Λόγω των διαδικασιών της Επιτροπής, απαιτείται πολύς χρόνος για την αναπροσαρμογή των νομικών βάσεων που απαιτούνται σε επίπεδο ΚΣΣ προκειμένου να οργανωθεί η συλλογή των στοιχείων. Το σύστημα γεωργικών στατιστικών λειτουργεί μάλλον καλά, από την αρχική αίτηση μέχρι την παράδοση των εναρμονισμένων στοιχείων. Οι στενές σχέσεις μεταξύ EUROSTAT, ΓΔ «Γεωργία» και κρατών μελών οδήγησαν στη βελτίωση του συντονισμού του συστήματος γεωργικών στατιστικών. 

γ) Ποιότητα 

Σύμφωνα με την επίσημη επισκόπηση, "οι χρήστες αναγνωρίζουν τις προσπάθειες της EUROSTAT να βελτιώσει την ποιότητα των στατιστικών". Η επικαιρότητα των ετήσιων στοιχείων βελτιώθηκε κατά 22% κατά τη διάρκεια της εξεταζόμενης περιόδου. Η ποιότητα των στοιχείων αξιολογήθηκε σε εκθέσεις ποιότητας σχετικά με την έρευνα διάρθρωσης των γεωργικών εκμεταλλεύσεων και τα φυτικά και τα ζωικά προϊόντα. 

Οι χρήστες αναμένουν περαιτέρω βελτιώσεις όσον αφορά την επικαιρότητα, τη συνοχή, την προσβασιμότητα και τη σαφήνεια. 

δ) Αποτελεσματικότητα 

Σύμφωνα με την επίσημη επισκόπηση, το γεωργικό στατιστικό σύστημα είναι σχετικά αποτελεσματικό δεδομένου ότι παράγει τα αναμενόμενα αποτελέσματα. Προκειμένου να εξασφαλισθεί η αποτελεσματικότητα, η EUROSTAT εξακολουθεί να βασίζεται στις ατομικές δεξιότητες που υπάρχουν τόσο στους κόλπους της όσο και στα κράτη μέλη. 

Μια καλύτερα διαρθρωμένη οργάνωση υποστηριζόμενη από τις σχετικές διαδικασίες του ΚΣΣ θα επιτρέψει στην EUROSTAT να μειώσει τις δυσλειτουργίες, να προλάβει τους κινδύνους και να βελτιστοποιήσει το σύστημα. 

ε) Διεθνή πρότυπα 

Οι γεωργικές στατιστικές δεν χρησιμοποιούν τις τυποποιημένες ταξινομήσεις NACE και CPA. Προτάθηκαν μέτρα για την αναθεώρηση της NACE και CPA το 2007. 

Ένα μέρος των στατιστικών για τα δασοκομικά προϊόντα είναι κοινό με τις απαιτήσεις της Η.Ε./ΟΕΕ μέσω του "κοινού ερωτηματολογίου". Μικρή πρόοδος έχει σημειωθεί στην προσπάθεια να καταστούν οι στατιστικές της ΕΕ πιο συγκρίσιμες με τις στατιστικές άλλων περιοχών του κόσμου. 

στ) Επιβάρυνση απάντησης 

Σύμφωνα με την επίσημη επισκόπηση, τα κράτη μέλη θεωρούν ότι ο όγκος των στοιχείων που απαιτούνται από την EUROSTAT είναι υπερβολικά μεγάλος, τα ερωτηματολόγια των ερευνών υπερβολικά πυκνά και η επιβάρυνση των ερωτωμένων υπερβολικά μεγάλη. 

Συμπέρασμα 

Όλες οι στρατηγικές του προγράμματος, εκτός από την επιβάρυνση απάντησης και τα διεθνή πρότυπα, βελτιώθηκαν κατά τη διάρκεια της εξεταζόμενης περιόδου. 

Αρχή της επικουρικότητας 

Η αρχή της επικουρικότητας τηρείται πλήρως στις γεωργικές στατιστικές. 

Ισορροπία αναγκών και πόρων 

Σύμφωνα με την επίσημη επισκόπηση, η ζήτηση της EUROSTAT για διεθνή στοιχεία δεν λαμβάνει υπόψη τους περιορισμούς και τα όρια των κρατών μελών (πόροι, επιβαρύνσεις των γεωργών). Επίσης αμφισβητείται η βιωσιμότητα των πόρων για τα σχέδια εκκίνησης. 

Περίληψη της αξιολόγησης για όλα τα στατιστικά θέματα 

	Θέμα / στόχοι 
	Εισαγωγή νέων προτύπων και μεθόδων 
	Παροχή στατιστικών υπηρεσιών 
	 Διάδοση 
	Στατιστική υποστήριξη

	 61 
	Επιτεύχθηκε 
	Βελτιώθηκε 
	Βελτιώθηκε 
	Παρασχέθηκε υποστήριξη

	 62 
	Επιτεύχθηκε 
	Βελτιώθηκε 
	Βελτιώθηκε 
	Παρασχέθηκε μεγάλη υποστήριξη

	 63 
	Επιτεύχθηκε 
	Βελτιώθηκε 
	Βελτιώθηκε 
	Παρασχέθηκε μεγάλη υποστήριξη

	 64 
	Επιτεύχθηκε εν μέρει
	Βελτιώθηκε 
	Βελτιώθηκε 
	Παρασχέθηκε μεγάλη υποστήριξη

	 65 
	Επιτεύχθηκε εν μέρει
	Βελτιώθηκε 
	Βελτιώθηκε 
	Παρασχέθηκε μεγάλη υποστήριξη

	 66 
	Επιτεύχθηκε εν μέρει
	 δεν βελτιώθηκε
	δεν βελτιώθηκε
	Παρασχέθηκε υποστήριξη

	 67 
	Επιτεύχθηκε εν μέρει
	Βελτιώθηκε 
	Βελτιώθηκε 
	Παρασχέθηκε υποστήριξη

	 68 
	Επιτεύχθηκε εν μέρει
	Βελτιώθηκε 
	Βελτιώθηκε 
	Παρασχέθηκε υποστήριξη

	 69 
	Επιτεύχθηκε 
	Βελτιώθηκε 
	Βελτιώθηκε 
	Παρασχέθηκε υποστήριξη

	 53 
	Επιτεύχθηκε 
	Βελτιώθηκε 
	Βελτιώθηκε 
	παρασχέθηκε


Παραπομπές 

Λεπτομερής αξιολόγηση των στατιστικών θεμάτων. 

ΕΛΕΥΘΕΡΗ ΚΥΚΛΟΦΟΡΙΑ ΤΩΝ ΠΡΟΣΩΠΩΝ, ΤΩΝ ΥΠΗΡΕΣΙΩΝ ΚΑΙ ΤΩΝ ΚΕΦΑΛΑΙΩΝ 

	Τίτλος της Συνθήκης 

ΤΙΤΛΟΣ ΙΙΙ: Ελεύθερη κυκλοφορία των προσώπων, των υπηρεσιών και των κεφαλαίων 
	 Θέματα εργασίας της EUROSTAT 

	Κύρια θέματα εργασίας που απαιτούνται γ’ αυτόν τον τομέα πολιτικής
	31 - Πληθυσμός 

47 - Διανεμητικό εμπόριο

48 - Μεταφορές 

49 - Επικοινωνίες 

50 - Τουρισμός 

51- Υπηρεσίες 

54 - Ισοζύγιο πληρωμών


 Κύριοι στόχοι των στατιστικών εργασιών για αυτή τη συγκεκριμένη πολιτική 

· Εναρμόνιση των εννοιών που χρησιμοποιούνται στον τομέα της μετανάστευσης, για παράδειγμα στις απογραφές, στις κοινωνικές έρευνες και στα διοικητικά μητρώα· 

· Ανάλυση των διαθέσιμων στοιχείων· 

Υπηρεσίες και κεφάλαια: 

· θα δρομολογηθούν δοκιμαστικές έρευνες και θα εφαρμοστεί σταδιακά η έρευνα για τη διάρθρωση των επιχειρήσεων· 

· θα δρομολογηθούν δοκιμαστικές μελέτες και θα τεθεί σε εφαρμογή ο κανονισμός για τις βραχυπρόθεσμες στατιστικές, με ιδιαίτερη έμφαση στον τριτογενή τομέα· 

· θα εκπονηθούν μελέτες για τον καθορισμό των αναγκών για στατιστικές στον τομέα των επικοινωνιών και της κοινωνίας της πληροφορίας· 

· θα πραγματοποιηθούν αναλύσεις των αναγκών των χρηστών, αξιολογήσεις των πηγών, καθώς και συλλογή στοιχείων και δοκιμές μεθόδων μέσω πρότυπων μελετών στον οπτικοακουστικό τομέα· 

· θα αναπτυχθούν περαιτέρω οι υπάρχουσες στατιστικές τουρισμού, μέσω της εφαρμογής της οδηγίας που εκδόθηκε το 1995· 

· θα εφαρμοστούν οι κανονισμοί για τις στατιστικές επιχειρήσεων, τις βραχυπρόθεσμες στατιστικές και τα μητρώα επιχειρήσεων για στατιστικούς σκοπούς. 

Επιτεύγματα: Σε όλα τα στατιστικά θέματα, τον πληθυσμό, το διανεμητικό εμπόριο, τις μεταφορές, τις επικοινωνίες, τον τουρισμό, τις υπηρεσίες και το ισοζύγιο πληρωμών, αναπτύχθηκαν νέες μεθοδολογίες προκειμένου να βελτιωθεί περαιτέρω η ποιότητα των στατιστικών. Αυτές οι βελτιώσεις οδήγησαν σε μεγάλη αύξηση των διαθέσιμων στοιχείων υπό μορφή χρονοσειρών, μεταβλητών και γεωγραφικής κάλυψης, καθώς και καλύτερη ποιότητα των στοιχείων. Ορισμένα σχέδια στον τομέα των στατιστικών ισοζυγίου πληρωμών, διανεμητικού εμπορίου και τουρισμού δεν επιτεύχθηκαν λόγω περιορισμών των πόρων. 

Σε ποιο βαθμό εφαρμόστηκε το στατιστικό πρόγραμμα 1998-2002; 

Εισαγωγή νέων μεθόδων και προτύπων 

Σε όλα τα στατιστικά θέματα, τον πληθυσμό, το διανεμητικό εμπόριο, τις μεταφορές, τις επικοινωνίες, τον τουρισμό, τις υπηρεσίες και το ισοζύγιο πληρωμών, αναπτύχθηκαν νέες μεθοδολογίες προκειμένου να βελτιωθεί περαιτέρω η ποιότητα των στατιστικών. 

Ορισμένα παραδείγματα 

- αναπτύχθηκε μια νέα μεθοδολογία για τον υπολογισμό των εναρμονισμένων δημογραφικών δεικτών· 

- καταρτίστηκαν νέες κοινές συστάσεις EUROSTAT-ΟΕΕ για τη συλλογή στοιχείων για το 2001 και χρησιμοποιήθηκαν για τη συλλογή στοιχείων η οποία καλύπτει 32 χώρες· 

- αναπτύχθηκε μια εναρμονισμένη μεθοδολογία για τη δημογραφία των επιχειρήσεων. Τα στοιχεία της δημογραφίας των επιχειρήσεων συλλέγονται τώρα σε εθελοντική βάση από 11 χώρες· 

- οι στατιστικές για τις επιχειρηματικές υπηρεσίες καλύπτονται τώρα από εθελοντική συλλογή στοιχείων για τα περισσότερα από τα κράτη μέλη· 

- οι στατιστικές για τις αλλοδαπές θυγατρικές συλλέχθηκαν από τα περισσότερα κράτη μέλη και άρχισε η κατάρτιση ενός σχεδίου κανονισμού· 

- δημοσίευση μεθοδολογικών εργασιών για τη συνδυασμένη μεταφορά εμπορευμάτων· 

- αναπροσαρμογή των στατιστικών για τις μεταφορές των υποψήφιων χωρών· 

- πραγματοποιήθηκαν μεθοδολογικές εργασίες προκειμένου να συμπεριληφθούν οι κύριες αλλαγές και τα νέα θέματα στις στατιστικές επικοινωνιών (συμπεριλαμβανομένων των οπτικοακουστικών στατιστικών)· 

- μεθοδολογική παρακολούθηση της εξέτασης των αναπροσαρμογών των εθνικών στατιστικών συστημάτων προκειμένου να συμμορφωθούν με την οδηγία· 

- καταρτίστηκε εγχειρίδιο εφαρμογής για τους παρελκόμενους λογαριασμούς τουρισμού και εγκρίθηκε από την ομάδα εργασίας· 

- σχεδιάστηκαν υπηρεσίες των επιχειρήσεων/ νέα ερωτηματολόγια στον τομέα της πληροφορικής, της διαχείρισης ανθρώπινων πόρων, των υπηρεσιών παροχής συμβουλών και των υπηρεσιών διαφήμισης. 

Ανάπτυξη της αναθεώρησης των συστημάτων συλλογής των κρατών μελών της ΕΕ για το ισοζύγιο πληρωμών, λόγω της εφαρμογής του κανονισμού της Επιτροπής για τις διασυνοριακές ελέγχουσες εταιρείες (εισαγωγή κατωφλίου απαλλαγής από την υποβολή εκθέσεων)· 

- Προχωρημένη κατάσταση του σχεδίου κανονισμού για τις ροές και θέσεις των στατιστικών σχετικά με το ισοζύγιο πληρωμών, το διεθνές εμπόριο υπηρεσιών (ITS) και τις άμεσες επενδύσεις αλλοδαπής (FDI) και έναρξη του σχεδίου κανονισμού σχετικά με τη δομή και τη δραστηριότητα των αλλοδαπών θυγατρικών (FATS)· 

- Εφαρμογή της νέας μεθοδολογίας για τα εμπορεύματα και το εισόδημα χαρτοφυλακίων στις στατιστικές ισοζυγίου πληρωμών· 

- Τελική έκθεση της τεχνικής ομάδας "ταξίδια" σχετικά με την αναθεώρηση των συστημάτων συλλογής για το στοιχείο "ταξίδια" του ισοζυγίου πληρωμών των κρατών μελών της ΕΕ μετά την τρίτη φάση της ΟΝΕ. 

Παροχή στατιστικών υπηρεσιών 

Σε όλα τα στατιστικά θέματα που σχετίζονται με την πολιτική για την ελεύθερη κυκλοφορία των προσώπων, των υπηρεσιών και των κεφαλαίων, επιτεύχθηκαν σημαντικές βελτιώσεις όσον αφορά την παροχή στατιστικών υπηρεσιών. Αυτές οι βελτιώσεις οδήγησαν σε μεγάλη αύξηση των διαθέσιμων στοιχείων όσον αφορά τις χρονοσειρές, τις μεταβλητές και τη γεωγραφική κάλυψη. 

Εφαρμόστηκαν πολλές οδηγίες και κανονισμοί όπως: 

- Στις στατιστικές διάρθρωσης των επιχειρήσεων, ο κανονισμός 58/97 εφαρμόστηκε με έντονη έμφαση στην ποιότητα των στοιχείων, η οποία βελτιώθηκε σημαντικά. 

Στις βραχυπρόθεσμες στατιστικές, άρχισε η εφαρμογή του κανονισμού 1165/98 και προχώρησε για αρκετούς βασικούς δείκτες καλής ποιότητας. Πραγματοποιήθηκαν τακτικές και έγκαιρες δημοσιεύσεις μιας σειράς βασικών δεικτών από την EUROSTAT και την ΕΚΤ. 

- Πλήρης εφαρμογή της οδηγίας για τις θαλάσσιες στατιστικές. 

- Στις στατιστικές οπτικοακουστικών υπηρεσιών, εφαρμογή της απόφασης του Συμβουλίου, έναρξη δοκιμαστικών μελετών και μεθοδολογικών εργασιών για τις ταινίες, την τηλεόραση, το ραδιόφωνο και το οπτικοακουστικό ισοζύγιο πληρωμών, μεταξύ άλλων θεμάτων. Εφαρμόστηκε μια πλήρης βάση δεδομένων η οποία δυνητικά θα καλύπτει τα μη κράτη μέλη συμπεριλαμβανομένων, για το 2002, 106 κύριων δεικτών και 418 μεταβλητών. 

- Εφαρμογή της οδηγίας για τις στατιστικές τουρισμού. Η έκθεση προς το Συμβούλιο σχετικά με την εφαρμογή της οδηγίας εγκρίθηκε τον Ιανουάριο 2001. 

Διάδοση 

Οι επισκέψεις στις βάσεις δεδομένων και η χρήση των δημοσιεύσεων για τα στατιστικά θέματα αυξήθηκαν σημαντικά κατά τη διάρκεια της εξεταζόμενης περιόδου: 

- Αύξηση των επισκέψεωνστη βάση δεδομένων για τις στατιστικές μεταφορών: + 83% 

- Αύξηση των επισκέψεωνστη βάση δεδομένων για τις στατιστικές των επιχειρήσεων: + 934%. 

Στατιστική υποστήριξη 

Παρασχέθηκε υποστήριξη στις υποψήφιες χώρες σε όλα τα θέματα καθώς επίσης και στις μεσογειακές χώρες σε ορισμένους τομείς όπως οι μεταφορές και ο πληθυσμός. 

Συμπέρασμα: 

Οι στατιστικοί στόχοι της Κοινότητας στον τομέα της ελεύθερης κυκλοφορίας των προσώπων, των υπηρεσιών και των κεφαλαίων επιτεύχθηκαν. 

Στόχοι του προγράμματος 

α) Χρήστες 

Δεν υπάρχουν διαθέσιμες πληροφορίες. 

β) Προτεραιότητες - προγραμματισμός των εργασιών - συντονισμός 

Δεν υπάρχουν διαθέσιμες πληροφορίες. 

γ) Ποιότητα 

Η ποιότητα των στοιχείων βελτιώθηκε γενικά σε όλους τους τομείς. Η επικαιρότητα, η πληρότητα και η συγκρισιμότητα βελτιώθηκαν. 

δ) Αποτελεσματικότητα 

Το στατιστικό πρόγραμμα είναι σχετικά αποτελεσματικό δεδομένου ότι παράγει τα αναμενόμενα στοιχεία και υπήρξε βελτίωση της ποιότητας των στοιχείων. 

ε) Διεθνή πρότυπα 

Δεν υπάρχουν διαθέσιμες πληροφορίες. 

στ) Επιβάρυνση απάντησης 

Η συνεργασία με διεθνείς οργανισμούς οδήγησε στη μείωση της επιβάρυνσης απάντησης για τα κράτη μέλη σε διάφορους τομείς: πληθυσμός, τουρισμός, υπηρεσίες και ισοζύγιο πληρωμών. 

Συμπέρασμα: 

Η ποιότητα των στοιχείων παρουσίασε σημαντική πρόοδο κατά τη διάρκεια της εν λόγω περιόδου. 

Αρχή της επικουρικότητας 

Η αρχή της επικουρικότητας τηρήθηκε πλήρως σε όλα τα στατιστικά θέματα αυτής της πολιτικής 

Ισορροπία αναγκών και πόρων 

Ορισμένα σχέδια στον τομέα των στατιστικών ισοζυγίου πληρωμών, διανεμητικού εμπορίου και τουρισμού δεν επιτεύχθηκαν λόγω περιορισμών των πόρων. 

Περίληψη της αξιολόγησης για όλα τα στατιστικά θέματα για την ελεύθερη κυκλοφορία των προσώπων, των υπηρεσιών και των κεφαλαίων 

	Θέμα/ στόχοι 
	Εισαγωγή νέων προτύπων και μεθόδων 
	 Παροχή στατιστικών υπηρεσιών 
	 Διάδοση 
	Στατιστική υποστήριξη

	 31 
	Επιτεύχθηκε 
	Βελτιώθηκε 
	Βελτιώθηκε
	Παρασχέθηκε υποστήριξη

	 47 
	Επιτεύχθηκε
	Βελτιώθηκε 
	Βελτιώθηκε
	Παρασχέθηκε υποστήριξη

	 48 
	Επιτεύχθηκε
	Βελτιώθηκε
	Βελτιώθηκε
	Παρασχέθηκε υποστήριξη

	 49 
	Επιτεύχθηκε
	Βελτιώθηκε
	Βελτιώθηκε
	Παρασχέθηκε υποστήριξη

	 50 
	Επιτεύχθηκε
	Βελτιώθηκε
	Βελτιώθηκε
	Παρασχέθηκε υποστήριξη

	 51 
	Επιτεύχθηκε
	Βελτιώθηκε
	Βελτιώθηκε
	Παρασχέθηκε υποστήριξη

	 54 
	Επιτεύχθηκε
	Βελτιώθηκε σημαντικά
	Βελτιώθηκε σημαντικά
	Παρασχέθηκε υποστήριξη


 Παραπομπές 

- Λεπτομερής αξιολόγηση των στατιστικών θεμάτων 

ΜΕΤΑΦΟΡΕΣ 

	Τίτλος της Συνθήκης 

ΤΙΤΛΟΣ V: ΜΕΤΑΦΟΡΕΣ 
	Θέματα εργασίας της EUROSTAT 

	Κύρια θέματα εργασίας που απαιτούνται γι’ αυτόν τον τομέα πολιτικής
	48 – Μεταφορές 

	 Άλλα σημαντικά θέματα 
	49 - Επικοινωνίες 

50 - Τουρισμός 

71- Περιβάλλον 


 Κύριοι στόχοι των στατιστικών εργασιών για αυτή τη συγκεκριμένη πολιτική 

· Περαιτέρω εφαρμογή των νομικών βάσεων που εκδόθηκαν πρόσφατα από το Συμβούλιο στον τομέα των στατιστικών για τις μεταφορές· 

· προσαρμογή των υφιστάμενων νομικών βάσεων στην ελευθέρωση των διαφόρων τρόπων μεταφοράς· 

· ανάπτυξη στατιστικού συστήματος για τις διατροπικές μεταφορές με βάση τα υπάρχοντα στοιχεία που διαθέτουν τα κράτη μέλη. 

Επιτεύγματα: Επιτεύχθηκε συνεχής πρόοδος προς ένα πλήρες σύστημα στατιστικής πληροφόρησης σχετικά με τις κοινοτικές μεταφορές. Κατά την έναρξη της περιόδου, υπήρχαν σημαντικά κενά στις στατιστικές μεταφορών όσον αφορά την κάλυψη των στοιχείων, τις σειρές και την ποιότητα. Κατά τη διάρκεια της περιόδου, με την εισαγωγή νέων μεθόδων και κανονισμών, η παροχή στατιστικών υπηρεσιών επεκτάθηκε σταδιακά σε όλους τους τρόπους μεταφορών: 

· Οδικές μεταφορές· 

· Σιδηροδρομικές μεταφορές· 

· Εσωτερικές πλωτές μεταφορές· 

· Αεροπορικές μεταφορές· 

· Θαλάσσιες μεταφορές· 

· Μεταφορές πετρελαίου μέσω αγωγών· 

· Πολυτροπικές μεταφορές· 

· Οδικά στοιχεία. 

Επιτεύχθηκαν σημαντικές βελτιώσεις κατά τη διάρκεια της εξεταζόμενης περιόδου αλλά εξακολουθεί να απαιτείται σημαντική πρόοδος όσον αφορά την επικαιρότητα, καθώς και συνεχείς εργασίες για την εξασφάλιση της κάλυψης των μεταφορών επιβατών και των διατροπικών μεταφορών. 

Σε ποιο βαθμό εφαρμόστηκε το στατιστικό πρόγραμμα 1998-2002; 

Εισαγωγή νέων μεθόδων και προτύπων 

Επιτεύχθηκε συνεχής πρόοδος για την επίτευξη ενός πλήρους στατιστικού συστήματος πληροφόρησης σχετικά με τις κοινοτικές μεταφορές. Η EUROSTAT ανέπτυξε μια νέα τυποποιημένη διεθνή ταξινόμηση για τα αγαθά στις μεταφορές (NST-2000), η οποία εγκρίθηκε από τη διάσκεψη των ευρωπαίων στατιστικολόγων (CES) το 2002. 

- Η οδηγία για τις θαλάσσιες στατιστικές εφαρμόστηκε πλήρως· 

- Η οδηγία του 1980 για τις στατιστικές οδικών μεταφορών αντικαταστάθηκε από έναν νέο κανονισμό του Συμβουλίου· 

- Το Κοινοβούλιο και το Συμβούλιο ενέκριναν δύο νέους κανονισμούς, σχετικά με τις σιδηροδρομικές και αεροπορικές στατιστικές· 

- Η Επιτροπή εξέδωσε έξι πράξεις εφαρμογής για τις οδικές και θαλάσσιες στατιστικές· 

- Δημοσιεύθηκαν μεθοδολογικές εργασίες και βασικοί δείκτες για τις διατροπικές μεταφορές εμπορευμάτων· 

- Οι στατιστικές μεταφορών των υποψήφιων χωρών προσαρμόστηκαν στους κανονισμούς της ΕΕ. 

Ο στόχος εισαγωγής νέων προτύπων και μεθόδων επιτεύχθηκε. 

Παροχή στατιστικών υπηρεσιών 

Στην αρχή της περιόδου, η παροχή στατιστικών υπηρεσιών στον τομέα των μεταφορών ήταν σε εμβρυική κατάσταση όσον αφορά την κάλυψη των στοιχείων, τις σειρές και την ποιότητα. Κατά τη διάρκεια της εν λόγω περιόδου, με την εισαγωγή νέων μεθόδων και κανονισμών, η παροχή στατιστικών υπηρεσιών επεκτάθηκε σταδιακά σε όλους τους τομείς των μεταφορών: 

· Οδικές μεταφορές· 

· Σιδηροδρομικές μεταφορές· 

· Εσωτερικές πλωτές μεταφορές· 

· Αεροπορικές μεταφορές· 

· Θαλάσσιες μεταφορές· 

· Μεταφορές πετρελαίου μέσω αγωγών· 

· Πολυτροπικές μεταφορές.

· Οδικά στοιχεία. 

Δημοσιεύθηκε επίσης ένα σύνολο δεικτών για τις μεταφορές και το περιβάλλον σε συνεργασία με τον ΕΟΧ. 

Κατά τη διάρκεια της εξεταζόμενης περιόδου συλλέχθηκαν περίπου 12 εκατομμύρια στοιχεία. Στο τέλος του 2002, η καθυστέρηση των ετήσιων στοιχείων ήταν 3,96 έτη, πράγμα που σημαίνει ότι απαιτούνται περαιτέρω βελτιώσεις. 

Η παροχή στατιστικών υπηρεσιών βελτιώθηκε σημαντικά κατά τη διάρκεια της περιόδου. 

Επιτεύχθηκαν διάφορες βελτιώσεις στον τομέα της διάδοσης, συμπεριλαμβανομένης της πλήρους αναδιάρθρωσης των στατιστικών για τις μεταφορές στη βάση New Cronos και μεγάλη αύξηση στην ποσότητα των διαθέσιμων στοιχείων, μαζί με τη δημοσίευση ενός «πανοράματος μεταφορών» και ενός πλήρους φάσματος «Statistics in Focus» στον τομέα των μεταφορών. 

Τα αποτελέσματα έδειξαν σημαντική αύξηση της χρήσης των στατιστικών σχετικά με τις μεταφορές: 

- Αύξηση των εξαγωγών στοιχείων από τις βάσεις δεδομένων: + 83% 

- Χρήση του ιστοχώρου: επισκέψεις 300.000 σελίδων από το 2000. Για λόγους σύγκρισης, επισημαίνεται ότι οι ιστοσελίδες του εξωτερικού εμπορίου δέχθηκαν 360.000 επισκέψεις. 

Η διάδοση των στατιστικών σχετικά με τις μεταφορές βελτιώθηκε σημαντικά κατά τη διάρκεια της εν λόγω περιόδου. 

Στατιστική υποστήριξη 

Παρασχέθηκε σημαντική στατιστική υποστήριξη στις υποψήφιες χώρες προκειμένου να προσαρμόσουν τα στοιχεία σχετικά με τις μεταφορές στους κανονισμούς της ΕΕ, καθώς και στις μεσογειακές χώρες για την εφαρμογή της πρώτης φάσης του προγράμματος MEDTRANS. 

Συμπέρασμα: 

Οι στόχοι του κοινοτικού στατιστικού προγράμματος στον τομέα των μεταφορών επιτεύχθηκαν. Έγιναν σημαντικές βελτιώσεις κατά τη διάρκεια της εξεταζόμενης περιόδου, αλλά απαιτείται ακόμη σημαντική πρόοδος όσον αφορά την επικαιρότητα. 

Στόχοι του προγράμματος 

α) Χρήστες 

Σύμφωνα με τα σχόλια των ΓΔ, τα στοιχεία από τις πρόσφατες νομοθετικές πράξεις και ιδιαίτερα τα στοιχεία των θαλάσσιων στατιστικών, είναι χρήσιμα για τις μονάδες που καταρτίζουν τις πολιτικές. 

Εξακολουθούν να υπάρχουν ανησυχίες σχετικά με : 

- την έλλειψη συνοχής μεταξύ στατιστικών της EUROSTAT και άλλων πηγών στοιχείων 

- την αργή ανταπόκριση στις ανάγκες για νέα στοιχεία π.χ. για στοιχεία σχετικά με το διαχωρισμό των τρόπων μεταφορών σε σχέση με τη Λευκή Βίβλο του 2001. 

β) Προτεραιότητες - προγραμματισμός των εργασιών 

Επιτεύχθηκε βελτίωση του προγραμματισμού των εργασιών όσον αφορά : 

- Το ετήσιο πρόγραμμα εργασίας (ΕΠΕ), το οποίο επανεξετάστηκε σε ετήσιες συνεδριάσεις συντονισμού με τα κράτη μέλη (επιτροπή συντονισμού των στατιστικών σχετικά με τις μεταφορές)· 

- τους στόχους που προκύπτουν από το ΕΠΕ, οι οποίοι ορίζονται σε επίπεδο μονάδας και διαδικασίας στο πρόγραμμα ανάπτυξης των μονάδων (PDU). 

γ) Ποιότητα 

Οι νέες νομοθετικές πράξεις οδήγησαν στην επίλυση ορισμένων θεμάτων ποιότητας (ειδικά στις οδικές στατιστικές). Ωστόσο, σε ορισμένους τομείς, ο αυξημένος όγκος στοιχείων οδήγησε στον εντοπισμό νέων προβλημάτων σχετικά με την ποιότητα των στοιχείων. 

δ) Αποτελεσματικότητα 

Το πρόγραμμα για τις στατιστικές μεταφορών ήταν αποτελεσματικό όσον αφορά τη βελτίωση της κάλυψης των διαφόρων τρόπων μεταφορών και τη βελτίωση του όγκου πληροφοριών που συλλέχθηκαν και διαδόθηκαν. 

Ωστόσο, η έλλειψη πόρων προσωπικού επιβράδυνε την πρόοδο όσον αφορά την παροχή βασικών δεικτών για την πολιτική και την ανάπτυξη νέων τομέων στατιστικών για τις μεταφορές. 

ε) Διεθνή πρότυπα 

Οι κοινοτικές στατιστικές είναι τώρα πιο συγκρίσιμες με τις στατιστικές άλλων περιοχών του κόσμου λόγω των ακόλουθων βελτιώσεων: 

- συμβολή της EUROSTAT στην 3η έκδοση του γλωσσαρίου στατιστικών για τις μεταφορές για τα 55 κράτη μέλη της UNECE 

- συλλογή στατιστικών για τις μεταφορές, σύμφωνα με τις κοινοτικές μεθόδους, από τις υποψήφιες χώρες (στο πλαίσιο της διεύρυνσης) και από τις μεσογειακές χώρες (στη MED-TRANS). 

στ) Επιβάρυνση απάντησης 

Σημειώθηκε μεγάλη αύξηση της επιβάρυνσης απάντησης λόγω των νέων νομοθετικών πράξεων. 

Συμπέρασμα: 

Όλες οι στρατηγικές του προγράμματος βελτιώθηκαν κατά τη διάρκεια της εν λόγω περιόδου εκτός από την επιβάρυνση απάντησης. 

Αρχή της επικουρικότητας 

Δεν χορηγήθηκε κανένας προϋπολογισμός της EUROSTAT στα κράτη μέλη για τις στατιστικές των μεταφορών κατά τη διάρκεια της περιόδου αναφοράς. Ωστόσο, υπήρξε χρηματοδότηση των κρατών μελών από τη Γενική Διεύθυνση TREN (περίπου 2 εκατομμύρια ευρώ). 

Ισορροπία αναγκών και πόρων 

Δεδομένου ότι η συλλογή των περισσότερων στοιχείων για τις στατιστικές μεταφορών βασίζεται σε νομικές πράξεις, τα κράτη μέλη ενέκριναν κατ’ αρχήν τη χορήγηση ουσιαστικών πρόσθετων πόρων σε εθνικό και περιφερειακό επίπεδο προκειμένου να καλυφθούν οι ανάγκες για στοιχεία στο πλαίσιο της κοινής πολιτικής μεταφορών. 

Ωστόσο, τα κράτη μέλη και το Κοινοβούλιο δεν έλαβαν υπόψη την ανάγκη για πρόσθετους πόρους προσωπικού στην EUROSTAT και έτσι χρειάστηκε να γίνει προσφυγή στην ανάθεση σε εξωτερικούς φορείς όλων των εργασιών ρουτίνας για την παραγωγή στατιστικών που δεν έχουν εμπιστευτικό χαρακτήρα. 

Περίληψη της αξιολόγησης για όλα τα στατιστικά θέματα των μεταφορών 

	Θέμα/ στόχοι 
	Εισαγωγή νέων προτύπων και μεθόδων 
	 Παροχή στατιστικών υπηρεσιών 
	 Διάδοση 
	Στατιστική υποστήριξη

	48 
	Επιτεύχθηκε 
	Βελτιώθηκε σημαντικά
	Βελτιώθηκε σημαντικά
	Παρασχέθηκε μεγάλη υποστήριξη


Παραπομπές 

- Λεπτομερής αξιολόγηση των στατιστικών θεμάτων. 

ΚΟΙΝΟΙ ΚΑΝΟΝΕΣ ΓΙΑ ΤΟΝ ΑΝΤΑΓΩΝΙΣΜΟ, ΤΗ ΦΟΡΟΛΟΓΙΑ ΚΑΙ ΤΗΝ ΠΡΟΣΕΓΓΙΣΗ ΤΩΝ ΝΟΜΟΘΕΣΙΩΝ 

	Τίτλος της Συνθήκης 

ΤΙΤΛΟΣ VΙ: ΚΟΙΝΟΙ ΚΑΝΟΝΕΣ ΓΙΑ ΤΟΝ ΑΝΤΑΓΩΝΙΣΜΟ, ΤΗ ΦΟΡΟΛΟΓΙΑ ΚΑΙ ΤΗΝ ΠΡΟΣΕΓΓΙΣΗ ΤΩΝ ΝΟΜΟΘΕΣΙΩΝ 
	 Θέματα εργασίας της EUROSTAT 

	Κύρια θέματα εργασίας που απαιτούνται γι’ αυτόν τον τομέα πολιτικής
	40 - Ετήσιοι οικονομικοί λογαριασμοί 

41- Βιομηχανία 

53 - Εμπόριο αγαθών 

	 Άλλα σημαντικά θέματα 
	45 - Ενέργεια και πρώτες ύλες 

47 - Διανεμητικό εμπόριο

48 - Μεταφορές

49 - Επικοινωνίες 

51- Υπηρεσίες 

63 - Γεωργικά εισοδήματα και τιμές 

64 - Φυτική παραγωγή 

65 - Ζωική παραγωγή 

66 - Γεωργοβιομηχανικές στατιστικές 


 Κύριοι στόχοι των στατιστικών εργασιών για αυτή τη συγκεκριμένη πολιτική 

· Βελτίωση της ποιότητας και της συγκρισιμότητας των μακροοικονομικών στοιχείων που προέρχονται από τους εθνικούς λογαριασμούς· 

· Βελτίωση της προσέγγισης των νομοθεσιών μέσω της βελτίωσης του στατιστικού συντονισμού. 

Επιτεύγματα: Μεταξύ 1998 και 2002 εκδόθηκαν 17 αποφάσεις και κανονισμοί της Επιτροπής σχετικά με το ΕΣΛ(από τα οποία τα μισά σχετίζονται επίσης και με το θέμα 52). Ορίστηκαν ή διευκρινίστηκαν σημαντικά μεθοδολογικά σημεία όπως το ΥΧΔΜΕ και σημειώθηκε σημαντική πρόοδος όσον αφορά τη βελτίωση και τη σύγκλιση για τον υπολογισμό των εθνικών λογαριασμών σε σταθερές τιμές. Η EUROSTAT συνέχισε ένα ουσιαστικό πρόγραμμα παροχής βοήθειας στις υποψήφιες χώρες. Σχεδόν όλες οι υποψήφιες χώρες προέβησαν σε αναθεωρήσεις και βελτιώσεις των στοιχείων των εθνικών λογαριασμών τους ως αποτέλεσμα των προσπαθειών τους και των σχεδίων που οργάνωσε η EUROSTAT. Η συνολική ποιότητα των μακροοικονομικών στατιστικών παρουσίασε σημαντική πρόοδο κατά τη διάρκεια της εξεταζόμενης περιόδου. Η επικαιρότητα και η συγκρισιμότητα βελτιώθηκαν σημαντικά. 

Ο καλύτερος συντονισμός του προγράμματος εργασίας σύμφωνα με τις ανάγκες των χρηστών μεταξύ των στατιστικών οργανισμών της ΕΕ βελτίωσε τη συνοχή της νομοθεσίας. 

Ωστόσο, η ΕΚΤ ανέφερε ότι το σύνολο στοιχείων των γενικών οικονομικών στατιστικών για την περιοχή του ευρώ εξακολουθεί να μην ικανοποιεί τις απαιτήσεις των χρηστών. 

Σε ποιο βαθμό εφαρμόστηκε το στατιστικό πρόγραμμα 1998-2002; 

Εισαγωγή νέων μεθόδων και προτύπων 

Εισήχθησαν νέες μέθοδοι και πρότυπα προκειμένου να επιτευχθούν οι στόχοι του στατιστικού προγράμματος. Τα κυριότερα είναι τα ακόλουθα: 

· Μεταξύ 1998 και 2002 εκδόθηκαν 17 αποφάσεις και κανονισμοί της Επιτροπής σχετικά με το ΕΣΛ(από τα οποία τα μισά σχετίζονται επίσης και με το θέμα 52). Ορίστηκαν ή διευκρινίστηκαν σημαντικά μεθοδολογικά σημεία όπως το ΥΧΔΜΕ και σημειώθηκε σημαντική πρόοδος όσον αφορά τη βελτίωση και τη σύγκλιση για τον υπολογισμό των εθνικών λογαριασμών σε σταθερές τιμές. Η EUROSTAT συνέχισε ένα ουσιαστικό πρόγραμμα παροχής βοήθειας στις υποψήφιες χώρες. Σχεδόν όλες οι υποψήφιες χώρες προέβησαν σε αναθεωρήσεις και βελτιώσεις των στοιχείων των εθνικών λογαριασμών τους ως αποτέλεσμα των προσπαθειών τους και των σχεδίων που οργάνωσε η EUROSTAT: 

· Καταρτίστηκε το εγχειρίδιο για τους τριμηνιαίους εθνικούς λογαριασμούς 

· Ολοκληρώθηκε η μεθοδολογία για τις ταχείες εκτιμήσεις του ΑΕγχΠ για την ΟΝΕ και το ευρώ σε 45 ημέρες 

· Για το εμπόριο των αγαθών, καθορισμός και έναρξη ενός στρατηγικού σχεδίου για το 2001-2005, συμπεριλαμβανομένων όλων των πτυχών των μεθοδολογιών, οργανώσεων και ΤΠ (Edicom ΙΙ).

Παροχή στατιστικών υπηρεσιών 

Η συνολική ποιότητα των μακροοικονομικών στατιστικών παρουσίασε σημαντική πρόοδο κατά τη διάρκεια της εξεταζόμενης περιόδου. Η επικαιρότητα και η συγκρισιμότητα βελτιώθηκαν σημαντικά. 

Ο καλύτερος συντονισμός του προγράμματος εργασίας σύμφωνα με τις ανάγκες των χρηστών μεταξύ των στατιστικών οργανισμών ΕΕ βελτίωσε τη συνοχή της νομοθεσίας. 

Διάδοση 

Η διάδοση των μακροοικονομικών στατιστικών βελτιώθηκε σημαντικά κατά τη διάρκεια της εν λόγω περιόδου με την εφαρμογή του ιστοχώρου των ευρωδεικτών και έγκαιρων ενημερωτικών δελτίων σχετικά με τους κύριους οικονομικούς δείκτες. 

Στατιστική υποστήριξη 

Παρασχέθηκε υποστήριξη στις υποψήφιες χώρες, στις χώρες του TACIS και στις μεσογειακές χώρες. 

Συμπέρασμα: 

Οι κοινοτικοί στατιστικοί στόχοι στον τομέα των κοινών κανόνων για τον ανταγωνισμό, τη φορολογία και την προσέγγιση των νομοθεσιών επιτεύχθηκαν. 

Στόχοι του προγράμματος 

α) Χρήστες 

Σύμφωνα με την κυλιόμενη επισκόπηση για τους εθνικούς λογαριασμούς, οι χρήστες πιστεύουν ότι οι αλλαγές στη συνολική ποιότητα των υπηρεσιών είναι θετικές. 

Ωστόσο, η ΕΚΤ ανέφερε ότι το σύνολο στοιχείων των γενικών οικονομικών στατιστικών για την περιοχή του ευρώ εξακολουθεί να μην ικανοποιεί τις απαιτήσεις των χρηστών. 

β) Προτεραιότητες - προγραμματισμός των εργασιών

Σύμφωνα με την κυλιόμενη επισκόπηση για τους εθνικούς λογαριασμούς, οι εταίροι πιστεύουν ότι η προσέγγιση του σχεδίου δράσης για την ΟΝΕ έχει αρκετά προχωρήσει. Ωστόσο, έχουν αμφιβολίες σχετικά με τον τρόπο που ορίζονται οι προτεραιότητες στο πλαίσιο του ΚΣΣ. 

Απαιτείται μεγαλύτερος συντονισμός μεταξύ όλων των επιτροπών. Οι εταίροι πιστεύουν ότι ο συντονισμός και η συνεργασία στο πλαίσιο του ΚΣΣ βελτιώνονται τα τελευταία 3 χρόνια. 

γ) Ποιότητα 

Η επικαιρότητα βελτιώθηκε σημαντικά κατά τη διάρκεια της εν λόγω περιόδου 

- Οι ταχείες εκτιμήσεις για τους ΕνΔΤΚ δημοσιεύονται τώρα εντός 2 ημερών μετά το τέλος της περιόδου αναφοράς και τα λεπτομερή στοιχεία εντός 17 ημερών. 

- Οι ταχείες εκτιμήσεις για την ευρωζώνη και οι εκτιμήσεις για την EE15 σε 45 ημέρες ολοκληρώθηκαν. 

- Η επικαιρότητα των ετήσιων στοιχείων μειώθηκε κατά περίπου 1 έτος σε 2,18 έτη στο τέλος του 2002. 

δ) Αποτελεσματικότητα 

Δεν υπάρχει αξιολόγηση σε επίπεδο πολιτικής. 

ε) Διεθνή πρότυπα 

Δεν υπάρχει αξιολόγηση σε επίπεδο πολιτικής. 

στ) Επιβάρυνση απάντησης 

Δεν υπάρχει αξιολόγηση σε επίπεδο πολιτικής. 

Η ικανοποίηση των χρηστών, ο συντονισμός, ο προγραμματισμός των εργασιών και η ποιότητα στοιχείων σημείωσαν σημαντική πρόοδο κατά τη διάρκεια της περιόδου. 

Περίληψη της αξιολόγησης για όλα τα στατιστικά θέματα των κοινών κανόνων για τον ανταγωνισμό, τη φορολογία και την προσέγγιση των νομοθεσιών 

	Θέμα/ στόχοι 
	Εισαγωγή νέων προτύπων και μεθόδων 
	 Παροχή στατιστικών υπηρεσιών 
	 Διάδοση 
	Στατιστική υποστήριξη

	 40 
	Επιτεύχθηκε 
	Βελτιώθηκε σημαντικά
	Βελτιώθηκε σημαντικά
	Παρασχέθηκε μεγάλη υποστήριξη

	 41 
	Επιτεύχθηκε
	Βελτιώθηκε σημαντικά
	Βελτιώθηκε σημαντικά
	Παρασχέθηκε μεγάλη υποστήριξη 

	 53 
	Επιτεύχθηκε
	Βελτιώθηκε 
	Βελτιώθηκε 
	Παρασχέθηκε υποστήριξη


 Παραπομπές 

- Λεπτομερής αξιολόγηση των στατιστικών θεμάτων 

- Συμπεράσματα του Συμβουλίου για την πέμπτη έκθεση προόδου σχετικά με την εφαρμογή των απαιτήσεων πληροφόρησης στην ΟΝΕ 

- Πέμπτη έκθεση προόδου σχετικά με την εφαρμογή των απαιτήσεων πληροφόρησης στην ΟΝΕ 

- Έκθεση της ΕΚΤ για την ποιότητα των γενικών οικονομικών στατιστικών. 

ΟΙΚΟΝΟΜΙΚΗ ΚΑΙ ΝΟΜΙΣΜΑΤΙΚΗ ΠΟΛΙΤΙΚΗ 

	Τίτλος της Συνθήκης 

ΤΙΤΛΟΣ VIΙ: ΟΙΚΟΝΟΜΙΚΗ ΚΑΙ ΝΟΜΙΣΜΑΤΙΚΗ ΠΟΛΙΤΙΚΗ 
	 Θέματα εργασίας της EUROSTAT 

	Κύρια θέματα εργασίας που απαιτούνται γι’ αυτόν τον τομέα πολιτικής
	40 - Ετήσιοι οικονομικοί λογαριασμοί 

41 - Βιομηχανία 

42 – Χρηματοοικονομικοί λογαριασμοί 

52 - Χρήμα και δημοσιονομικά θέματα 

54 - Εμπόριο υπηρεσιών και ισοζύγιο πληρωμών 

55 – Τιμές 

	 Άλλα σημαντικά θέματα 
	32 - Αγορά εργασίας 

44 - Βιομηχανία (βραχυπρόθεσμοι δείκτες) 

53 - Εμπόριο αγαθών 


 Κύριες στατιστικές απαιτήσεις της πολιτικής για την οικονομική και νομισματική ένωση 

· Ικανοποίηση των στατιστικών απαιτήσεων του συμφώνου σταθερότητας και ανάπτυξης, των βραχυπρόθεσμων δεικτών ζήτησης, παραγωγής, δραστηριότητας της αγοράς εργασίας και κόστους. 

Μέσω της EUROSTAT, η Ευρωπαϊκή Επιτροπή, σε στενή συνεργασία με την Ευρωπαϊκή Κεντρική Τράπεζα και με τις εθνικές αρχές, έχει δημιουργήσει ένα σχέδιο δράσης για τις στατιστικές απαιτήσεις της ΟΝΕ προκειμένου να βελτιωθεί η ποιότητα και ιδιαίτερα η επικαιρότητα των ευρωδεικτών, που μετρούν την οικονομική ανάπτυξη στην ευρωζώνη, την EE15 και τα κράτη μέλη της ΕΕ. Αυτό το σχέδιο, το οποίο εγκρίθηκε από το Συμβούλιο των υπουργών ECOFIN της 29ης Σεπτεμβρίου 2000, ορίζει τα μέτρα που πρέπει να ληφθούν σε επίπεδο κοινοτικού στατιστικού συστήματος και κρατών μελών στο προσεχές μέλλον. Εφαρμογή του κανονισμού σχετικά με το ευρωπαϊκό σύστημα λογαριασμών (ΕΣΛ95)· 

· Κατάρτιση του ισοζυγίου πληρωμών ως δευτερεύοντος κριτηρίου σύγκλισης της ΟΝΕ σε συντονισμό με την ΕΚΤ. 

Επιτεύγματα: Τα επιτεύγματα περιγράφηκαν στην προτεραιότητα για την οικονομική και νομισματική ένωση στην αρχή του τμήματος 4.1. 

Σε ποιο βαθμό εφαρμόστηκε το στατιστικό πρόγραμμα 1998-2002; 

Εισαγωγή των κύριων μεθόδων 

Για τα περισσότερα στατιστικά θέματα, θεσπίστηκαν νέες μέθοδοι και κανονισμοί προκειμένου να ικανοποιηθούν οι στατιστικές ανάγκες της οικονομικής και νομισματικής πολιτικής. 

Ετήσιοι οικονομικοί λογαριασμοί: 

+ εκδόθηκαν 17 αποφάσεις και κανονισμοί της Επιτροπής σχετικά με το ΕΣΛμεταξύ 1998 και 2002· 

+ Καθορίστηκαν ή διευκρινίστηκαν σημαντικά μεθοδολογικά θέματα όπως οι ΥΧΔΜΕ. 

Τριμηνιαίοι και περιβαλλοντικοί λογαριασμοί: 

+ Η μεθοδολογία για τις ταχείες εκτιμήσεις του ΑΕγχΠ για την ΟΝΕ και το ευρώ σε 45 ημέρες οριστικοποιήθηκε και εφαρμόστηκε· 

+ Οι μεθοδολογίες για τους περιβαλλοντικούς λογαριασμούς αναπτύχθηκαν και είναι υπό δοκιμή. 

Χρηματοοικονομικοί λογαριασμοί: 

+ Το 2002 δημοσιεύτηκε εγχειρίδιο σχετικά με τις πηγές και τις μεθόδους για την κατάρτιση των χρηματοοικονομικών λογαριασμών του ΕΣΛ95. 

Παρακολούθηση των ιδίων πόρων: 

+ Οι κατάλογοι των πηγών και μεθόδων που χρησιμοποιήθηκαν για τη συμπλήρωση των λογαριασμών διατέθηκαν για το Ελεγκτικό Συνέδριο. 

Χρηματοοικονομικά θέματα: 

+ Εφαρμόστηκαν οι νέοι κανονισμοί για τους τριμηνιαίους χρηματοοικονομικούς λογαριασμούς· 

+ Δημοσιεύθηκε η δεύτερη έκδοση του εγχειριδίου ΕΣΛ95 για το κρατικό έλλειμμα και χρέος· 

+ Ολοκληρώθηκε το νέο εγχειρίδιο σχετικά με την κατάρτιση των φόρων και των κοινωνικών εισφορών σε τριμηνιαία βάση· 

+ Ολοκληρώθηκαν οι μεθοδολογικές εργασίες σε συνεργασία με την ΕΚΤ και τις εθνικές κεντρικές τράπεζες για την προετοιμασία της συλλογής των μακροπρόθεσμων επιτοκίων για τους σκοπούς της σύγκλισης από τις προσχωρούσες χώρες. 

Οι στόχοι που δηλώθηκαν στο πρόγραμμα 1998-2002 επιτεύχθηκαν. Επιπλέον, το ΚΣΣ κατόρθωσε να εισαγάγει νέες μεθόδους σύμφωνα με τις νέες απαιτήσεις που σχετίζονται με το σχέδιο δράσης για την ΟΝΕ. 

Παροχή στατιστικών υπηρεσιών 

Η παροχή στατιστικών υπηρεσιών αξιολογήθηκε τακτικά σε δύο εκθέσεις: 

· έκθεση προόδου σχετικά με την εφαρμογή του σχεδίου δράσης για την ΟΝΕ· 

· έκθεση της ΕΚΤ σχετικά με την ποιότητα των γενικών οικονομικών στατιστικών.

Επισκόπηση της προόδου της εφαρμογής του σχεδίου δράσης για την ΟΝΕ (15/01/2003) - Συμπεράσματα του Συμβουλίου 

Το Συμβούλιο επικύρωσε την πέμπτη έκθεση προόδου της οικονομικής και δημοσιονομικής επιτροπής σχετικά με τις απαιτήσεις πληροφόρησης στην ΟΝΕ. Η έκθεση εξετάζει την πρόοδο σχετικά με την εφαρμογή του σχεδίου δράσης για τις στατιστικές απαιτήσεις της ΟΝΕ (σχέδιο δράσης για την ΟΝΕ), που εγκρίθηκε από το Συμβούλιο ECOFIN το Σεπτέμβριο του 2000, καθώς και την πρόοδο σχετικά με την αρχική έκθεση της Νομισματικής Επιτροπής για τις απαιτήσεις πληροφόρησης στην ΟΝΕ, που εγκρίθηκε από το Συμβούλιο ECOFIN τον Ιανουάριο του 1999. Οι υπουργοί αποφάσισαν τη δημοσίευση της πέμπτης έκθεσης προόδου. 

Το Συμβούλιο θεωρεί ότι αρκετά κράτη μέλη απαιτείται ακόμη να αυξήσουν τις προσπάθειές τους προκειμένου να εκπληρώσουν τις υποχρεώσεις βάσει του σχεδίου δράσης για την ΟΝΕ προκειμένου να βελτιωθεί η στατιστική βάση για τη λήψη οικονομικών και νομισματικών αποφάσεων στην ΟΝΕ/ Ευρωπαϊκή Ένωση. Οι στόχοι που ορίστηκαν για το τέλος του 2001 ή για το 2002 σε διάφορους στατιστικούς τομείς δεν επιτεύχθηκαν ακόμη. Μολονότι σημειώθηκαν σημαντικές βελτιώσεις, υπάρχουν ακόμη πολλά που πρέπει να γίνουν, κυρίως στην Ισπανία και την Ιταλία και, σε μικρότερο βαθμό, στη Γαλλία. Προκειμένου να ικανοποιηθούν οι ανάγκες μιας ανάλυσης κατά χώρα, επίσης η Ελλάδα, η Ιρλανδία, το Λουξεμβούργο και η Πορτογαλία χρειάζεται να κάνουν ακόμη περισσότερα. Θα πρέπει να δοθεί επείγουσα προσοχή στους τομείς των τριμηνιαίων εθνικών λογαριασμών κατά θεσμικό τομέα (νοικοκυριά και εταιρείες), στις τριμηνιαίες δημόσιες δαπάνες και έσοδα· στις απαιτήσεις των αγορών εργασίας· και στη νέα ζήτηση σχετικά με τα στοιχεία για τη βιομηχανία και το εξωτερικό εμπόριο. Επιπλέον, το Συμβούλιο θεωρεί ότι, προκειμένου να αντιμετωπισθούν οι αδυναμίες που εντοπίστηκαν στην αρχική έκθεση της Νομισματικής Επιτροπής, υπάρχει ανάγκη για επανισορρόπηση των στατιστικών προτεραιοτήτων και ότι πρέπει να εφαρμοστούν διάφορες συντονισμένες δράσεις από τα κράτη μέλη, ιδίως όσον αφορά τον κατάλογο των κύριων ευρωπαϊκών οικονομικών δεικτών που κατάρτισε η Επιτροπή, τις στατιστικές για το ισοζύγιο πληρωμών και τις στατιστικές για τις υπηρεσίες. 

Το Συμβούλιο καλεί τις στατιστικές υπηρεσίες των κρατών μελών να προβούν στις απαραίτητες ενέργειες κατ’ απόλυτη προτεραιότητα. Το 2004 θα πρέπει να υποβληθεί έκθεση παρακολούθησης, συμπεριλαμβανομένων των προσχωρουσών χωρών. 

Έκθεση της ΕΚΤ για την ποιότητα των γενικών οικονομικών στατιστικών

Σχέδιο περίληψης - Αύγουστος 2003 

Από την προηγούμενη έκθεση τον Αύγουστο του 2002, η παροχή των στατιστικών της περιοχής του ευρώ εξακολούθησε να βελτιώνεται, αλλά εξακολουθεί να μην είναι καθόλου ικανοποιητική. Η διαδικασία εναρμόνισης των ΕνΔΤΚ συνεχίζεται. Τα νεοδημοσιευθέντα αποτελέσματα για την περιοχή του ευρώ ως σύνολο ήταν: η ταχεία εκτίμηση του ΑΕγχΠ, τα αναλυτικά στοιχεία για τους εθνικούς λογαριασμούς σχετικά με την αποζημίωση των υπαλλήλων και ορισμένες μεταβλητές και κλάδοι στο πλαίσιο του κανονισμού για τις βραχυπρόθεσμες στατιστικές. Υπήρξαν βελτιώσεις όσον αφορά την επικαιρότητα, ειδικά για ορισμένους βραχυπρόθεσμους δείκτες. Αυτές οι βελτιώσεις είναι σημαντικές, αλλά τα συνολικά στοιχεία για τις γενικές οικονομικές στατιστικές για την περιοχή του ευρώ υπολείπονται ακόμη κατά πολύ από τις απαιτήσεις των χρηστών. Για τους εθνικούς λογαριασμούς και τις βραχυπρόθεσμες στατιστικές, το κύριο πρόβλημα εξακολουθεί να είναι η αργή ή καθυστερημένη εισαγωγή των υφιστάμενων κανονισμών, πράγμα που έχει ως συνέπεια να δημοσιεύονται στοιχεία καλής ποιότητας για την περιοχή του ευρώ μόνο για μέρος των στοιχείων που καλύπτονται από τους υφιστάμενους ευρωπαϊκούς κανονισμούς. Τα αποτελέσματα για την περιοχή του ευρώ είναι συχνά καθυστερημένα ή δεν υφίστανται καθόλου λόγω ανεπαρκούς κάλυψης χωρών. Η εφαρμογή του κανονισμού του 1998 για τις βραχυπρόθεσμες στατιστικές θα πρέπει να έχει ολοκληρωθεί το 2003. Είναι επιθυμητή η ταχεία πρόοδος της νομοθετικής διαδικασίας για το νέο κανονισμό. Δεν υπάρχουν βασικά συγκεντρωτικά στοιχεία για τους τριμηνιαίους εθνικούς λογαριασμούς για διάφορους τομείς. Υπάρχουν σημαντικές ελλείψεις στον τομέα των στατιστικών σχετικά με την αγορά εργασίας, μολονότι η θέσπιση ενός νέου κανονισμού σχετικά με τους δείκτες του εργατικού κόστους αποτελεί σημαντικό βήμα προς τη σωστή κατεύθυνση. Απαιτούνται επίσης περαιτέρω βελτιώσεις για τους ΕνΔΤΚ (εναρμόνιση και βελτίωση της αναπροσαρμογής της ποιότητας) και για τα συγκεντρωτικά στοιχεία σχετικά με το εξωτερικό εμπόριο (επικαιρότητα). Η έλλειψη στοιχείων για τον τομέα των υπηρεσιών στην περιοχή του ευρώ παραμένει σημαντικό θέμα. Οι εργασίες για την εφαρμογή επαρκών συγκρίσιμων πρακτικών για την εποχιακή αναπροσαρμογή και την αναπροσαρμογή με βάση τις εργάσιμες ημέρες άρχισε, αλλά οριστικά αποτελέσματα μπορούν να αναμένονται μόνο σε μακροπρόθεσμο επίπεδο. 

Ορίστηκαν φιλόδοξοι στόχοι από τους κύριους ευρωπαϊκούς οικονομικούς δείκτες και την αρχή "Πρώτα η Ευρώπη". Οι στόχοι αυτοί αφορούν βελτιωμένες ή νέες στατιστικές, αλλά και καλύτερο ευρωπαϊκό συντονισμό όσον αφορά, για παράδειγμα, την κατάρτιση χρονοδιαγραμμάτων και πολιτικών αναθεώρησης. 

Οι προσχωρούσες χώρες εργάζονται για την ικανοποίηση των απαιτήσεων της ΕΕ και έχουν σημειώσει σημαντική πρόοδο κατά τη διάρκεια του περασμένου έτους. Η ΕΚΤ άρχισε να παραλαμβάνει τα στοιχεία που είναι τώρα διαθέσιμα μέσω της EUROSTAT. Το νέο σχέδιο δράσης για τις στατιστικές των υποψήφιων χωρών θέτει προτεραιότητες για τη βελτίωση των στατιστικών που απαιτούνται κατ’ απόλυτη προτεραιότητα τα πέντε πρώτα έτη της συμμετοχής τους στην ΕΕ, όπως οι βασικοί δείκτες σύγκλισης. 

Η ανταλλαγή στοιχείων μεταξύ EUROSTAT και ΕΚΤ πραγματοποιήθηκε χωρίς σημαντικά τεχνικά προβλήματα. Ωστόσο, εξακολουθούν να υπάρχουν αδυναμίες όσον αφορά την ακρίβεια των εθνικών στοιχείων, ενώ παραμένουν σφάλματα στα διαβιβαζόμενα στοιχεία. Η διαβίβαση των στοιχείων των γενικών οικονομικών στατιστικών από την ΕΚΤ στις εθνικές κεντρικές τράπεζες επεκτάθηκε. 

Όσον αφορά τις διαδικασίες χρέους και ελλείμματος, η EUROSTAT παρακολούθησε τακτικά την ποιότητα των κοινοποιούμενων στατιστικών σχετικά με το χρέος και το έλλειμμα και εξέδωσε σημαντικό αριθμό αποφάσεων σχετικά με την αντιμετώπιση των σημαντικών συναλλαγών. Επιπλέον, αυτές οι αποφάσεις κωδικοποιήθηκαν στο "εγχειρίδιο ΕΣΛ95 σχετικά με το κρατικό έλλειμμα και χρέος", το οποίο ορίζει τα πρότυπα ποιότητας για την υποβολή εκθέσεων στο πλαίσιο της διαδικασίας υπερβολικών ελλειμμάτων. 

Διάδοση 

- Οι περισσότερες δημοσιεύσεις σχετικά με οικονομικά και δημοσιονομικά θέματα αναθεωρήθηκαν σύμφωνα με τις νέες μεθοδολογίες 

- Το πρόγραμμα δημοσιεύσεων αναπροσαρμόστηκε προκειμένου να επικεντρωθεί στις προτεραιότητες και τη διάδοση on-line 

· Περίπου 1 εκατομμύριο σελίδες σχετικά με οικονομικά και δημοσιονομικά θέματα εξετάστηκαν στον ιστοχώρο της EUROSTAT από το 2001-2002 

· Από το 2000, ο ιστοχώρος σχετικά με τους ευρωδείκτες είναι ένα από τα σημεία του ιστοχώρου της EUROSTAT που δέχθηκε τις περισσότερες επισκέψεις. 

- Τα στοιχεία δημοσιεύονται τακτικά και εγκαίρως σύμφωνα με τις σχετικές προβλέψεις. 

Απεικόνιση: Ισοζύγιο πληρωμών 

· Ο όγκος των στοιχείων που δημοσιεύθηκαν αυξήθηκε κατά 254% (από 207.880 το 1999 σε 735868 το 2002) 

· Από το 1999 έως το 2002, δημοσιεύθηκαν 29 νέα ενημερωτικά δελτία, 45 «Statistics in Focus» και 17 επίσημες εκδόσεις. 

Στατιστική υποστήριξη 

Παρασχέθηκε στατιστική υποστήριξη στους περισσότερους τομείς της οικονομικής και νομισματικής πολιτικής σε εθνικούς στατιστικολόγους και στις υποψήφιες χώρες προκειμένου να εφαρμοστούν οι νέες μεθοδολογίες και να βοηθηθούν οι χώρες να βελτιώσουν την ποιότητα των στοιχείων. 

Συμπέρασμα: 

Λαμβανομένης υπόψη της εισαγωγής του σχεδίου δράσης για την ΟΝΕ, η εφαρμογή του κοινοτικού στατιστικού προγράμματος επιτεύχθηκε σε πολύ μεγάλο βαθμό. Σημειώθηκαν σημαντικές βελτιώσεις κατά τη διάρκεια της εν λόγω περιόδου, αλλά χρειάζεται ακόμη να επιτευχθεί σημαντική πρόοδος σε ορισμένους τομείς όπως οι στατιστικές υπηρεσιών στην ΟΝΕ. 

Στόχοι του προγράμματος 

α) Χρήστες 

Σύμφωνα με την κυλιόμενη επισκόπηση για τους εθνικούς λογαριασμούς, οι χρήστες πιστεύουν ότι οι μεταβολές στη συνολική ποιότητα των υπηρεσιών είναι ικανοποιητικές. 

Ωστόσο, η ΕΚΤ ανέφερε ότι το σύνολο στοιχείων των «Statistics in Focus»για την περιοχή του ευρώ εξακολουθεί να μην ικανοποιεί τις απαιτήσεις των χρηστών. 

β) Προτεραιότητες - προγραμματισμός των εργασιών

Σύμφωνα με την κυλιόμενη επισκόπηση για τους εθνικούς λογαριασμούς, οι εταίροι πιστεύουν ότι η προσέγγιση του σχεδίου δράσης για την ΟΝΕ έχει αρκετά προχωρήσει. Ωστόσο, έχουν αμφιβολίες σχετικά με τον τρόπο που ορίζονται οι προτεραιότητες στο πλαίσιο του ΚΣΣ. 

Απαιτείται μεγαλύτερος συντονισμός μεταξύ όλων των επιτροπών. Οι εταίροι πιστεύουν ότι ο συντονισμός και η συνεργασία στο πλαίσιο του ΚΣΣ βελτιώνονται τα τελευταία 3 χρόνια. 

γ) Ποιότητα 

Η επικαιρότητα βελτιώθηκε σημαντικά κατά τη διάρκεια της εν λόγω περιόδου 

- Οι ταχείες εκτιμήσεις για τους ΕνΔΤΚ δημοσιεύονται τώρα εντός 2 ημερών μετά από το τέλος της περιόδου αναφοράς και τα λεπτομερή στοιχεία εντός 17 ημερών·

- Οι ταχείες εκτιμήσεις για την ευρωζώνη και οι εκτιμήσεις για την EE15 σε 45 ημέρες ολοκληρώθηκαν·

- Η επικαιρότητα των ετήσιων στοιχείων μειώθηκε κατά περίπου 1 έτος σε 2,18 έτη στο τέλος του 2002. 

δ) Αποτελεσματικότητα 

Το κοινοτικό στατιστικό σύστημα για τις οικονομικές και νομισματικές στατιστικές είναι σχετικά αποτελεσματικό, δεδομένου ότι παράγει τα αναμενόμενα αποτελέσματα και επιτεύχθηκαν τακτικές βελτιώσεις κατά τη διάρκεια της εξεταζόμενης περιόδου. 

ε) Διεθνή πρότυπα 

Δεν υπάρχει αξιολόγηση σε επίπεδο πολιτικής. 

στ) Επιβάρυνση απάντησης 

Δεν υπάρχει αξιολόγηση σε επίπεδο πολιτικής. 

Συμπέρασμα: 

Η ικανοποίηση των χρηστών, ο συντονισμός και ο προγραμματισμός των εργασιών καθώς και η ποιότητα των στοιχείων παρουσίασαν σημαντική πρόοδο κατά τη διάρκεια της εν λόγω περιόδου. 

Περίληψη της αξιολόγησης για όλα τα στατιστικά θέματα της οικονομικής και νομισματικής πολιτικής 

ΚΟΙΝΗ ΕΜΠΟΡΙΚΗ ΠΟΛΙΤΙΚΗ 

	Τίτλος της Συνθήκης 

ΤΙΤΛΟΣ ΙΧ: ΚΟΙΝΗ ΕΜΠΟΡΙΚΗ ΠΟΛΙΤΙΚΗ 
	 Θέματα εργασίας της EUROSTAT 

	Κύρια θέματα εργασίας που απαιτούνται γι’ αυτόν τον τομέα πολιτικής
	53 - Εμπόριο αγαθών 

54 - Εμπόριο υπηρεσιών και ισοζύγιο πληρωμών 

57 - Άλλες οικονομικές στατιστικές (παγκοσμιοποίηση)

	 Άλλα σημαντικά θέματα 
	19 - Τεχνική βοήθεια σε χώρες που βρίσκονται σε μεταβατικό στάδιο 

20 - Προετοιμασία της διεύρυνσης 

21 - Τεχνική συνεργασία με τρίτες χώρες 

42 – Χρηματοοικονομικοί λογαριασμοί 

52 – Χρήμα και δημοσιονομικά θέματα 


 Κύριες στατιστικές απαιτήσεις της κοινής εμπορικής πολιτικής 

· Η εφαρμογή των αναθεωρημένων διεθνών εννοιών και ορισμών για τις στατιστικές εμπορίου, συμπεριλαμβανομένων εκείνων που απαιτούνται για την εφαρμογή του ΕΣΛ95· 

· το σύστημα Comext, που συγκεντρώνει στοιχεία για το Intrastat και το Extrastat θα βελτιωθεί ώστε να καταστεί περισσότερο φιλικό προς το χρήστη και θα επεκταθεί ώστε να περιλαμβάνει τους δείκτες του όγκου των συναλλαγών και της μοναδιαίας αξίας· 

· μελέτες για την αύξηση της συγκρισιμότητας των στοιχείων η οποία είναι απαραίτητη για τη στήριξη των πολυμερών και των διμερών διαπραγματεύσεων με τρίτες χώρες· 

· κατάρτιση δύο κανονισμών α) σχετικά με τις στατιστικές για το ισοζύγιο πληρωμών (ΙΠ), το διεθνές εμπόριο υπηρεσιών και τις ροές και θέσεις για τις άμεσες επενδύσεις αλλοδαπής· β) σχετικά με τη διάρθρωση και τη δραστηριότητα των αλλοδαπών θυγατρικών (FATS)· 

· ανάπτυξη δεικτών μέτρησης του αντίκτυπου της παγκοσμιοποίησης της οικονομίας στις επιχειρήσεις, στις αγορές εργασίας και στις στατιστικές εμπορίου. Ειδικότερα, για την υποστήριξη της εμπορικής πολιτικής της ΕΕ (GATS - Γενική συμφωνία για το εμπόριο υπηρεσιών). Η λεπτομέρεια και η αξιοπιστία των στατιστικών για το διεθνές εμπόριο υπηρεσιών, τις άμεσες επενδύσεις αλλοδαπής και τις θυγατρικές εταιρείες της αλλοδαπής θα αναπτυχθούν. 

Επιτεύγματα: Η παροχή στατιστικών υπηρεσιών για το εξωτερικό εμπόριο, το ισοζύγιο πληρωμών και τις βραχυπρόθεσμες στατιστικές σημείωσε σημαντικές βελτιώσεις κατά τη διάρκεια της εξεταζόμενης περιόδου στους ακόλουθους τομείς: 

Ποιότητα των στοιχείων 

- εφαρμογή του κανονισμού της Επιτροπής σχετικά με τις διασυνοριακές ελέγχουσες εταιρείες (εισαγωγή ενός κατωφλίου απαλλαγής από την υποβολή εκθέσεων)· 

- Προχωρημένη κατάσταση του σχεδίου κανονισμού σχετικά με τις στατιστικές για το ισοζύγιο πληρωμών, τις ροές και θέσεις για το διεθνές εμπόριο υπηρεσιών (ITS) και τις άμεσες επενδύσεις αλλοδαπής (FDI) και έναρξη του σχεδίου κανονισμού σχετικά με τη δομή και τη δραστηριότητα των αλλοδαπών θυγατρικών (FATS)· 

- Βελτίωση της επικαιρότητας, της αξιοπιστίας των μακρο-δεικτών, ιδίως στο πλαίσιο του σχεδίου δράσης για την ΟΝΕ και των αναγκών των εμπορικών διαπραγματεύσεων· 

- Βελτίωση της ποιότητας των στοιχείων: έγκαιρες εκτιμήσεις, έλεγχοι της ποιότητας, ανάλυση των ασυμμετριών και παραγωγή εκθέσεων σχετικά με την ποιότητα· 

- Εφαρμογή της νέας μεθοδολογίας για τα εμπορεύματα και το εισόδημα χαρτοφυλακίων στις στατιστικές ισοζυγίου πληρωμών· 

- Πραγματοποιήθηκαν διάφορες αναλύσεις προκειμένου να βελτιωθεί η συγκρισιμότητα των στατιστικών σχετικά με το εμπόριο και αναπτύχθηκαν μέθοδοι και εργαλεία προκειμένου να εξασφαλισθεί ένα κοινό πλαίσιο για τις συμβιβαστικές διαδικασίες. 

Διαθεσιμότητα των στοιχείων 

- Εφαρμογή του δικτύου συλλογής στοιχείων για τα στοιχεία εξωτερικού εμπορίου και ισοζυγίου πληρωμών με τις υποψήφιες χώρες και τις χώρες TACIS· 

- Βελτίωση της διάδοσης και της επικαιρότητας: αναδιαρθρωμένες δημοσιεύσεις· διαθεσιμότητα των στοιχείων ισοζυγίου πληρωμών για τα στοιχεία των υποψήφιων χωρών στη βάση New Cronos· 

- Το σύστημα Comext το οποίο συγκεντρώνει στοιχεία σχετικά με το Intrastat και το Extrastat βελτιώθηκε από πολλές πλευρές: νέες λειτουργίες, καλύτερη και ευκολότερη πρόσβαση on-line στις πληροφορίες και περισσότερες διαθέσιμες πληροφορίες. Ειδικότερα, δόθηκε πρόσβαση στα στοιχεία για τις υποψήφιες χώρες. 

Σύμφωνα με την κυλιόμενη επισκόπηση για το εμπόριο αγαθών, οι χρήστες πιστεύουν ότι η συνολική ποιότητα των υπηρεσιών είναι καλή και χρησιμοποιούν εκτενώς τα στοιχεία της βάση Comext για την κατάρτιση και την παρακολούθηση των κύριων πολιτικών της ΕΕ. 

Σε ποιο βαθμό εφαρμόστηκε το στατιστικό πρόγραμμα 1998-2002; 

Εισαγωγή νέων μεθόδων 

Η εισαγωγή νέων μεθόδων στους ακόλουθους τομείς βελτίωσε την ικανότητα μέτρησης του κοινοτικού στατιστικού συστήματος για το φαινόμενο της παγκοσμιοποίησης. 

- Κατάρτιση και έναρξη ενός στρατηγικού σχεδίου για το 2001-2005 συμπεριλαμβανομένων όλων των πτυχών των μεθοδολογιών, των οργανώσεων και της ΤΠ (Edicom ΙΙ)· 

- Βελτίωση των δεσμών μεταξύ μητρώων εξωτερικού εμπορίου και μητρώων επιχειρήσεων προκειμένου να μετρηθεί το ενδοεπιχειρησιακό εμπόριο· 

- Ανάπτυξη της αναθεώρησης των συστημάτων των κρατών μελών της ΕΕ για τη συλλογή στοιχείων για το ισοζύγιο πληρωμών λόγω της εφαρμογής του κανονισμού της Επιτροπής σχετικά με τις διασυνοριακές ελέγχουσες εταιρείες (εισάγοντας ένα κατώφλι για την απαλλαγή από την υποχρέωση υποβολής εκθέσεων)· 

- Προχωρημένη κατάσταση του σχεδίου κανονισμού σχετικά με τις στατιστικές για το ισοζύγιο πληρωμών, τις ροές και θέσεις του διεθνούς εμπορίου υπηρεσιών και των άμεσων επενδύσεων αλλοδαπής και έναρξη του σχεδίου κανονισμού σχετικά με τη διάρθρωση και τη δραστηριότητα των αλλοδαπών θυγατρικών (FATS)· 

- Ανάπτυξη και δημοσίευση του εγχειριδίου σχετικά με τις στατιστικές διεθνούς εμπορίου υπηρεσιών (Η.Ε., Ευρωπαϊκή Επιτροπή, ΔΝΤ, ΟΟΣΑ, ΠΟΕ). Περιέχει τις ταξινομήσεις και έννοιες αναφοράς για το διασυνοριακό εμπόριο (EBOPS
) και το εμπόριο μέσω εμπορικής παρουσίας, δηλ., FATS (ICFA
)·

Ωστόσο, οι στατιστικές μέθοδοι της ΕΕ χρειάζεται να προσαρμοστούν προκειμένου να βελτιωθεί η μέτρηση του αντίκτυπου της παγκοσμιοποίησης στην οικονομία και στην αγορά εργασίας. 

Παροχή στατιστικών υπηρεσιών 

Η παροχή στατιστικών υπηρεσιών για το εξωτερικό εμπόριο, το ισοζύγιο πληρωμών και τις βραχυπρόθεσμες στατιστικές σημείωσε σημαντικές βελτιώσεις κατά τη διάρκεια της εξεταζόμενης περιόδου στους ακόλουθους τομείς: 

Ποιότητα των στοιχείων: 

- Βελτίωση της επικαιρότητας και της αξιοπιστίας των μακροοικονομικών δεικτών, ιδίως στο πλαίσιο του σχεδίου δράσης για την ΟΝΕ και των αναγκών των εμπορικών διαπραγματεύσεων· 

- Βελτίωση της ποιότητας των στοιχείων: έγκαιρες εκτιμήσεις, έλεγχοι της ποιότητας, ανάλυση των ασυμμετριών, παραγωγή μηνιαίων εκθέσεων για τις στατιστικές του ισοζυγίου πληρωμών, εφαρμογή των συστάσεων των διαφόρων τεχνικών ομάδων για το ισοζύγιο πληρωμών· 

- Εφαρμογή της νέας μεθοδολογίας για τα εμπορεύματα και το εισόδημα χαρτοφυλακίων στις στατιστικές ισοζυγίου πληρωμών. 

Διαθεσιμότητα των στοιχείων 

- Εφαρμογή του δικτύου συλλογής στοιχείων για τα στοιχεία εξωτερικού εμπορίου και ισοζυγίου πληρωμών με τις υποψήφιες χώρες και τις χώρες TACIS· 

- Εφαρμογή του νέου κανονισμού σχετικά για τους βραχυπρόθεσμους δείκτες και τις διαρθρωτικές έρευνες για άλλες οικονομικές στατιστικές· 

- Ο ιστοχώρος για τους ευρωδείκτες είναι διαθέσιμος στο κοινό και βελτιώνεται συνεχώς· 

- Καταρτίστηκε κατάλογος των κυριότερων ευρωπαϊκών οικονομικών δεικτών με βελτιώσεις της ποιότητας και πρόβλεψη κύριων σημείων. 

Διάδοση 

Η διάδοση των στατιστικών που σχετίζονται με την κοινή εμπορική πολιτική βελτιώθηκε κατά τη διάρκεια της εν λόγω περιόδου. 

Η βάση δεδομένων Comext δέχθηκε περισσότερες από 400.000 επισκέψεις κατά τη διάρκεια της εν λόγω περιόδου. 

Οι βελτιώσεις του συστήματος επέτρεψαν την ενσωμάτωση των στοιχείων, μαζικές εξαγωγές στοιχείων και καλύτερη πρόσβαση εξ αποστάσεως. Η μέση εσωτερική πρόσβαση μειώθηκε (-37%), ενώ οι εξωτερικές προσβάσεις αυξήθηκαν (610%) κατά τη διάρκεια της περιόδου. Όσον αφορά τα εξαχθέντα στοιχεία, παρατηρήθηκαν σημαντικές αυξήσεις (817% και 3.816% αντίστοιχα. 

Περίπου 366.000 σελίδες για το εξωτερικό εμπόριο δέχθηκαν επισκέψεις στον ιστοχώρο της EUROSTAT από το 2000 έως το 2002. 

Ο ιστοχώρος των ευρωδεικτών ήταν ένας από τους ιστοχώρους που δέχθηκαν τις περισσότερες επισκέψεις. 

Δελτία τύπου και «Statistics in Focus» δημοσιεύονται τακτικά για βασικές στατιστικές: 

- Περίπου 35 «Statistics in Focus» για το εξωτερικό εμπόριο δημοσιεύθηκαν από το 2000· 

- Περίπου 29 «Statistics in Focus» για τις άμεσες επενδύσεις αλλοδαπής και το εμπόριο υπηρεσιών δημοσιεύθηκαν από το 2000· 

- Ο συνολικός αριθμός των δημοσιεύσεων σχετικά με τις στατιστικές ισοζυγίου πληρωμών ήταν: 29 ενημερωτικά δελτία, 45 «Statistics in Focus» και 17 επίσημες δημοσιεύσεις· 

- Ο διαθέσιμος όγκος στοιχείων για το ισοζύγιο πληρωμών αυξήθηκε κατά 254% από 207.880 το 1999 σε 735.868 το 2002· 

Το 2002 δημοσιεύθηκε το SIGMA, το δελτίο ευρωπαϊκών στατιστικών που επικεντρώνεται στις στατιστικές και την παγκοσμιοποίηση. 

Στατιστική υποστήριξη 

Παρασχέθηκε στατιστική υποστήριξη για το εξωτερικό εμπόριο και το ισοζύγιο πληρωμών προκειμένου να βοηθηθούν οι υποψήφιες χώρες να εφαρμόσουν νέες μεθοδολογίες και να βοηθηθούν οι χώρες να βελτιώσουν την ποιότητα των στοιχείων. 

Συμπέρασμα: 

Λαμβανομένης υπόψη της εισαγωγής του σχεδίου δράσης για την ΟΝΕ, η εφαρμογή του κοινοτικού στατιστικού προγράμματος επιτεύχθηκε όσον αφορά την κοινή εμπορική πολιτική. Σημειώθηκαν σημαντικές βελτιώσεις κατά τη διάρκεια της εξεταζόμενης περιόδου αλλά χρειάζεται ακόμη να επιτευχθεί σημαντική πρόοδος σε ορισμένους τομείς όπως οι στατιστικές υπηρεσιών στην ΟΝΕ. 

Στόχοι του προγράμματος 

α) Χρήστες 

Σύμφωνα με την κυλιόμενη επισκόπηση σχετικά με το εμπόριο αγαθών, οι χρήστες πιστεύουν ότι η συνολική ποιότητα των υπηρεσιών είναι καλή και χρησιμοποιούν εκτενώς τα στοιχεία της Comext για την κατάρτιση και τη συνέχεια των κύριων πολιτικών της ΕΕ. 

Ωστόσο, η ΕΚΤ ανέφερε ότι το σύνολο στοιχείων των γενικών οικονομικών στατιστικών για την περιοχή του ευρώ εξακολουθεί να μην ικανοποιεί τις απαιτήσεις των χρηστών. 

Σύμφωνα με την κυλιόμενη επισκόπηση για το ισοζύγιο πληρωμών, η συνολική ικανοποίηση των χρηστών είναι ενθαρρυντική. Οι περισσότεροι πιστεύουν ότι οι υπηρεσίες βελτιώθηκαν κατά τη διάρκεια των τελευταίων ετών και η γνώμη τους είναι ιδιαίτερα θετική όσον αφορά τις υπηρεσίες υποστήριξης και την καταλληλότητα των στοιχείων για τις εργασίες τους. 

β) Προτεραιότητες - προγραμματισμός των εργασιών 

Σύμφωνα με την κυλιόμενη επισκόπηση για το εμπόριο των αγαθών, οι εταίροι είναι ικανοποιημένοι με τη λειτουργία, την οργάνωση και την αποτελεσματικότητα των δομών προγραμματισμού και συντονισμού στον τομέα του εμπορίου αγαθών. 

Οι εταίροι είναι συνολικά ικανοποιημένοι με τη λειτουργία του ΚΣΣ εκτός από την ικανότητά του να αντλεί διδάγματα από βέλτιστες στατιστικές πρακτικές. 

γ) Ποιότητα 

Η επικαιρότητα βελτιώθηκε σημαντικά κατά τη διάρκεια της εξεταζόμενης περιόδου. Για το εξωτερικό εμπόριο, κατά μέσον όρο, τα στοιχεία του ενδοκοινοτικού εμπορίου διαβιβάστηκαν 7,5 ημέρες πριν από την υποχρεωτική προθεσμία των 6 εβδομάδων. Από το 1999 έως το 2001 υπήρξε βελτίωση κατά 9 ημέρες. Για τα στοιχεία του εξωκοινοτικού εμπορίου, η βελτίωση ανέρχεται σε 4 ημέρες αλλά εξακολουθεί να υπερβαίνει το όριο των 6 εβδομάδων κατά 2,2. 

Σύμφωνα με την κυλιόμενη επισκόπηση, οι χρήστες είναι ικανοποιημένοι με την ακρίβεια, την αξιοπιστία, τη συνοχή, την προσβασιμότητα, την πληρότητα και την επικαιρότητα των στοιχείων. Μολονότι οι υπηρεσίες που παρέχονται από το σύστημα on-line, τα CD-rom και τις έντυπες εκδόσεις θεωρούνται ικανοποιητικές από τους τακτικούς χρήστες, απαιτούνται βελτιώσεις όσον αφορά τις δυνατότητες πρόσβασης μέσω του Διαδικτύου και τις παραγόμενες πληροφορίες (εμπιστευτικότητα, συνδέσεις με το δασμολόγιο και άλλες πληροφορίες). 

δ) Αποτελεσματικότητα 

Το στατιστικό σύστημα για το εξωτερικό εμπόριο και το ισοζύγιο πληρωμών είναι σχετικά αποτελεσματικό, δεδομένου ότι παράγει τα αναμενόμενα αποτελέσματα και επιτυγχάνονται τακτικές βελτιώσεις. 

ε) Διεθνή πρότυπα 

Στο εμπόριο των αγαθών, οι κοινοτικές έννοιες είναι συνολικά σύμφωνες με τις έννοιες των Ηνωμένων Εθνών. 

Η συνεργασία με διεθνείς οργανισμούς σχετικά με τις ταξινομήσεις επέτρεψε την κατάρτιση των ταξινομήσεων και εννοιών αναφοράς για το διασυνοριακό εμπόριο (EBOPS
) και το εμπόριο μέσω εμπορικής παρουσίας, δηλ., FATS (ICFA
). 

Για το ισοζύγιο πληρωμών, οι έννοιες είναι σύμφωνες με το εγχειρίδιο για το ισοζύγιο πληρωμών του ΔΝΤ. 

Οι νέοι κανονισμοί για το ισοζύγιο πληρωμών είναι συνολικά σύμφωνοι με το νέο εγχειρίδιο για τις στατιστικές του διεθνούς εμπορίου υπηρεσιών (Η.Ε., Ευρωπαϊκή Επιτροπή, ΔΝΤ, ΟΟΣΑ, ΠΟΕ). 

στ) Επιβάρυνση απάντησης 

Στο εμπόριο των αγαθών, η αύξηση των ηλεκτρονικών εμπορικών δηλώσεων από 68% το 1998 σε 74% το 2000 συνέβαλε στη μείωση της επιβάρυνσης απάντησης. 

Συμπέρασμα: 

Όλες οι στρατηγικές του προγράμματος βελτιώθηκαν κατά τη διάρκεια της εξεταζόμενης περιόδου στις στατιστικές για το εμπόριο των αγαθών και το ισοζύγιο πληρωμών. 

Περίληψη της αξιολόγησης για όλα τα στατιστικά θέματα της οικονομικής και νομισματικής πολιτικής 

- Συμπεράσματα του Συμβουλίου για την πέμπτη έκθεση προόδου σχετικά με την εφαρμογή των απαιτήσεων πληροφόρησης στην ΟΝΕ 

- Πέμπτη έκθεση προόδου σχετικά με την εφαρμογή των απαιτήσεων πληροφόρησης στην ΟΝΕ 

- Έκθεση της ΕΚΤ για την ποιότητα των γενικών οικονομικών στατιστικών

- Κυλιόμενη επισκόπηση για το εμπόριο αγαθών.

	Κύρια θέματα εργασίας που απαιτούνται γι’ αυτόν τον τομέα πολιτικής

33 - Εκπαίδευση 

35 - Υγεία, ασφάλεια και προστασία των καταναλωτών 

36 - Κατανομή εισοδημάτων και συνθήκες διαβίωσης 

37 - Κοινωνική προστασία 

38 - Άλλες κοινωνικές στατιστικές (στατιστικές στέγασης) 


 Κύριοι στόχοι των στατιστικών εργασιών για αυτή τη συγκεκριμένη πολιτική 

· Ενοποίηση και ανάλυση των εργασιών για τον πληθυσμό και τη μετανάστευση· 

· περαιτέρω ανάπτυξη εναρμονισμένων στατιστικών στον τομέα της ανεργίας και της αγοράς εργασίας [π.χ. έρευνα εργατικού δυναμικού (LFS), τριμηνιαίες στατιστικές για το κόστος του εργατικού δυναμικού]· 

· ανταπόκριση στις νέες και στις υπάρχουσες απαιτήσεις για την παροχή στοιχείων στον τομέα της συνεχούς επαγγελματικής κατάρτισης·

· συνέχιση των στατιστικών σχεδίων για την υγεία και την ασφάλεια· 

· βελτίωση των στατιστικών για την κατανομή των εισοδημάτων, τις συνθήκες διαβίωσης και τον κοινωνικό αποκλεισμό· 

· συντονισμός των εργασιών για μια έρευνα για τη χρήση του χρόνου· 

· ενοποίηση των στατιστικών για την κοινωνική προστασία. 

Από το 2000, οι ειδικές διατάξεις για την κοινωνική πολιτική από τις συνόδους κορυφής της Λισσαβώνας, του Κάρντιφ και του Λουξεμβούργου έγιναν τα κύρια σημεία αναφοράς για την περαιτέρω ανάπτυξη του προγράμματος εργασίας. 
Επιτεύγματα: Οι στόχοι του κοινοτικού στατιστικού προγράμματος στον τομέα της κοινωνικής πολιτικής επιτεύχθηκαν. Σημειώθηκαν σημαντικές βελτιώσεις κατά τη διάρκεια της εξεταζόμενης περιόδου όσον αφορά την εφαρμογή νέων μεθόδων και προτύπων, την παροχή στατιστικών υπηρεσιών και τη διάδοση στους τομείς του πληθυσμού, της αγοράς εργασίας, της εκπαίδευσης, της υγείας, της ασφάλειας, της κατανομής των εισοδημάτων και της κοινωνικής προστασίας. Το ΚΣΣ απέδειξε την ικανότητά του να ικανοποιήσει τις νέες στατιστικές απαιτήσεις της συνόδου κορυφής της Λισσαβώνας. 

Ορισμένα σχέδια καθυστέρησαν στους τομείς των στατιστικών για την εκπαίδευση λόγω περιορισμών των πόρων. 

Σε ποιο βαθμό εφαρμόστηκε το στατιστικό πρόγραμμα 1998-2002; 

Εισαγωγή νέων μεθόδων και προτύπων 

Νέα πρότυπα και μέθοδοι εισήχθηκαν σε όλα τα στατιστικά θέματα: 

Πληθυσμός 

- καταρτίστηκαν οι κοινές συστάσεις EUROSTAT-ΟΕΕ για τη συλλογή στοιχείων για την απογραφή του 2001 και χρησιμοποιήθηκαν για τη συλλογή στοιχείων η οποία καλύπτει 32 χώρες· 

- αναπτύχθηκε μια νέα μεθοδολογία για τον υπολογισμό εναρμονισμένων δημογραφικών δεικτών· 

- δρομολογήθηκαν διάφορες μελέτες για την υποστήριξη της επόμενης κύριας αναθεώρησης των εναρμονισμένων προβολών της EUROSTAT για τον πληθυσμό. 

Αγορά εργασίας 

- θεσπίστηκε ο εναρμονισμένος ορισμός της ανεργίας· 

- βελτιώθηκε ο τριμηνιαίος δείκτης του κόστους εργασίας με έναν νέο κανονισμό του Συμβουλίου και με τη συμπερίληψη των αποτελεσμάτων για τις υποψήφιες χώρες· 

- εγκρίθηκε ένας κανονισμός-πλαίσιο του Συμβουλίου για το εργατικό κόστος και τις στατιστικές για τη διάρθρωση των αποδοχών, συμπεριλαμβανομένων σχετικών κανονισμών της Επιτροπής. Τα νέα κράτη μέλη και οι προσχωρούσες χώρες υπέβαλαν τα στοιχεία για την πρώτη έρευνα για το κόστος εργασίας στο πλαίσιο του εν λόγω κανονισμού. 

Εκπαίδευση 

- Προετοιμασία μιας νομικής βάσης για την επαγγελματική κατάρτιση· 

- Ανάπτυξη και εφαρμογή μιας λεπτομερούς ταξινόμησης στους τομείς της εκπαίδευσης και της κατάρτισης με βάση το ISCED97 (συμπεριλαμβανομένου του εγχειριδίου)· 

- Ανάπτυξη πρότασης-πλαισίου για τη "μέτρηση της διά βίου μάθησης" (έκθεση της TF MLLL)· 

- Προπαρασκευαστικές εργασίες για μια έρευνα σχετικά με την εκπαίδευση των ενηλίκων. 

Κοινωνική προστασία 

- Οι εργασίες σχετικά με τους δεσμούς μεταξύ των στοιχείων ESSPROS και των στοιχείων για τους εθνικούς λογαριασμούς στον τομέα της κοινωνικής προστασίας ολοκληρώθηκαν· 

- Ανάπτυξη μιας μεθοδολογίας για τη συλλογή στοιχείων σχετικά με τις πολιτικές για την αγορά εργασίας. 

Στο θέμα «Κατανομή εισοδημάτων και συνθήκες διαβίωσης», το μεθοδολογικό εγχειρίδιο της EUROSTAT για τα εισοδήματα αναπτύχθηκε περαιτέρω, αλλά η ολοκλήρωσή του καθυστέρησε λόγω περιορισμού των πόρων. 

Παροχή στατιστικών υπηρεσιών 

Η παροχή στατιστικών υπηρεσιών στους ακόλουθους τομείς αυξήθηκε σημαντικά. 

Πληθυσμός 

- Βελτιώσεις της πληρότητας και της εναρμόνισης των στατιστικών για τη μετανάστευση και το άσυλο· 

- καθιέρωση της συλλογής νέων στοιχείων για τα μηνιαία στοιχεία για το άσυλο και την παράνομη μετανάστευση και επέκταση στις ΧΚΑΕ, την Ισλανδία και τη Νορβηγία. Αναλήφθηκαν εργασίες για την επέκταση της δημοσίευσης των εν λόγω στοιχείων. 

Αγορά εργασίας 

- Μια συνεχής έρευνα για την αγορά εργασίας εφαρμόστηκε στα περισσότερα κράτη μέλη· 

- εφαρμογή των ειδικών ενοτήτων της έρευνας εργατικού δυναμικού (LFS) στα περισσότερα από τα κράτη μέλη και τις προσχωρούσες χώρες· 

- λήφθηκαν ετήσια στοιχεία για το κόστος εργασίας, τα ετήσια εισοδήματα και τις ελάχιστες αποδοχές με βάση μια νέα συμφωνία κυρίων· 

- οι μηνιαίες εκτιμήσεις για την απασχόληση δημοσιεύονται σύμφωνα με το χρονοδιάγραμμα από το 2000 στα κράτη μέλη και τις προσχωρούσες χώρες· 

- εφαρμόστηκαν δοκιμαστικές έρευνες για τις προσφερόμενες θέσεις εργασίας. 

Εκπαίδευση 

- Ολοκληρώθηκε η ανάπτυξη και η εφαρμογή της δεύτερης μελέτης για τη συνεχή επαγγελματική κατάρτιση (συμπεριλαμβανομένης της διάδοσης)· 

- Οι υποψήφιες και οι νοτιοανατολικές ευρωπαϊκές χώρες ενσωματώθηκαν πλήρως στη συλλογή στοιχείων για την εκπαίδευση· 

- ανάπτυξη μιας ολοκληρωμένης βάσης δεδομένων παραγωγής για τις στατιστικές της εκπαίδευσης· 

- εφαρμογή και ανάλυση των ειδικών ενοτήτων της LFS 2000 για τη μετάβαση από το σχολείο στην επαγγελματική ζωή· 

- ανάπτυξη της ειδικής ενότητας της LFS 2003 για τη διά βίου μάθηση· 

- αξιολόγηση και αναθεώρηση των πρότυπων μεταβλητών για την εκπαίδευση και την κατάρτιση στην LFS · 

- δοκιμαστική συλλογή στοιχείων για την εκμάθηση ξένων γλωσσών στα σχολεία. 

Υγεία, ασφάλεια και προστασία των καταναλωτών 

- όσον αφορά τις στατιστικές για την υγεία και την ασφάλεια στην εργασία, πραγματοποιήθηκε συλλογή στοιχείων ρουτίνας και σημειώθηκαν περαιτέρω μεθοδολογικές εξελίξεις· 

- όσον αφορά τις ευρωπαϊκές στατιστικές για τα εργατικά ατυχήματα (ESAW): επιτεύχθηκε η ανάλυση και η διάδοση των στατιστικών για την περίοδο 1994-2000 (στοιχεία για τη φάση ΙΙ, συμπεριλαμβανομένων των μικρομεσαίων επιχειρήσεων, των πρώτων στοιχείων για το κοινωνικοοικονομικό κόστος και των ατυχημάτων κατά τη μετάβαση). 

Κατανομή εισοδημάτων και συνθήκες διαβίωσης: 

- δημοσιεύθηκαν τα στοιχεία για τους διαρθρωτικούς δείκτες και τους δείκτες Laeken των χωρών της ΕΕ· 

- οι εργασίες σχετικά με τη φτώχεια και τον κοινωνικό αποκλεισμό που πραγματοποιούνται σε συνεργασία με την ομάδα για τους δείκτες της επιτροπής για την κοινωνική προστασία, παρουσίασαν ουσιαστική πρόοδο· 

- τα στοιχεία για την έρευνα προϋπολογισμού των νοικοκυριών για το νέο κύκλο (1999) σχεδόν ολοκληρώθηκαν· 

- συλλογή των στοιχείων για την έρευνα προϋπολογισμού των νοικοκυριών (και αντίστοιχη μεθοδολογία) για τις υποψήφιες χώρες. 

Κοινωνική προστασία 

- τακτική συλλογή στοιχείων ESSPROS που καλύπτουν 20 χώρες· 

- καθιέρωση της συλλογής νέων στοιχείων για διάφορους δικαιούχους σύνταξης· 

- δρομολόγηση της δοκιμαστικής συλλογής στοιχείων για τις δαπάνες και τους συμμετέχοντες στην πολιτική για την αγορά εργασίας και αξιολόγηση των αποτελεσμάτων· 

- εφαρμογή 4 πλήρων συλλογών στοιχείων που καλύπτουν 3 προϊόντα: δαπάνες, συμμετέχοντες και ποιοτικές πληροφορίες σχετικά με τα μέτρα· 

- παρήχθησαν διαρθρωτικοί δείκτες για την εαρινή έκθεση του 2003 προς το Συμβούλιο. 

Διάδοση 

Επιτεύχθηκαν διάφορες βελτιώσεις στον τομέα της διάδοσης, συμπεριλαμβανομένης της επέκτασης των βάσεων δεδομένων, αυξημένη διάδοση on-line και αναπροσαρμογή του προγράμματος δημοσιεύσεων, το οποίο συνίσταται στα ακόλουθα: 

- δημοσίευση των εκθέσεων για το 2000, 2001 και 2002 "Η κοινωνική κατάσταση στην Ευρωπαϊκή Ένωση" σε συνεργασία με τη ΓΔ «Απασχόληση και Κοινωνικές Υποθέσεις»· 

- παραγωγή της ατζέντας "Οι συνθήκες διαβίωσης στην Ευρώπη" (έκδοση 2000)· 

- παραγωγή δημοσιεύσεων σχετικά με το φύλο· 

- περισσότερες από 100 «Statistics in Focus» δημοσιεύθηκαν δωρεάν στο Διαδίκτυο για ευρύ φάσμα θεμάτων που σχετίζονται με τις στατιστικές για τον πληθυσμό και τις κοινωνικές στατιστικές. 

Τα αποτελέσματα έδειξαν σημαντική αύξηση των επισκέψεων στο διαδίκτυο για τις κοινωνικές στατιστικές: 

- αύξηση των εξαγωγών από βάσεις δεδομένων: + 700% 

- Οι επισκέψεις ιστοσελίδων γι’ αυτό το θέμα ανέρχονται σε 1,1 εκατομμύρια σελίδες, ποσό που αντιπροσωπεύει το 19% όλων των επισκέψεων στον ιστοχώρο της EUROSTAT 

- από το 1998, το CD-rom που περιέχει τα μικροδεδομένα του ECHP (πάνελ νοικοκυριών της Ευρωπαϊκής Κοινότητας) διαδόθηκε στους ερευνητές. 

Στατιστική υποστήριξη 

Παρασχέθηκε μεγάλη στατιστική υποστήριξη στις υποψήφιες και τις μεσογειακές χώρες τους περισσότερους τομείς των κοινωνικών στατιστικών. 

Συμπέρασμα: 

Οι στόχοι του κοινοτικού στατιστικού προγράμματος στον τομέα της κοινωνικής πολιτικής επιτεύχθηκαν. Έγιναν σημαντικές βελτιώσεις κατά τη διάρκεια της εν λόγω περιόδου με την εισαγωγή νέων μεθόδων και προτύπων, την παροχή στατιστικών υπηρεσιών και τη διάδοση. Το ΚΣΣ απέδειξε την ικανότητά του να ανταποκριθεί στις νέες στατιστικές απαιτήσεις της συνόδου κορυφής της Λισσαβώνας. 

Στόχοι του προγράμματος 

α) Χρήστες 

Σύμφωνα με την κυλιόμενη επισκόπηση για την έρευνα εργατικού δυναμικού και την έρευνα για την ικανοποίηση των χρηστών, οι χρήστες είναι γενικά ικανοποιημένοι με τη συνολική ποιότητα των υπηρεσιών που παρέχει η EUROSTAT. Η καταλληλότητα και η ακρίβεια στοιχείων εκτιμώνται θετικά από τους χρήστες οι οποίοι δεν είναι ικανοποιημένοι με την επικαιρότητα. 

β) Προτεραιότητες - προγραμματισμός των εργασιών - συντονισμός 

Γενικά, οι εταίροι θεωρούν επαρκείς τις δομές προγραμματισμού και συντονισμού στο ΚΣΣ, μολονότι εντοπίστηκαν διαφορές κατά τομείς. Όλοι οι εταίροι αναγνωρίζουν τις βελτιώσεις στο γενικό επίπεδο της συνεργασίας και του συντονισμού του ΚΣΣ και τις βελτιώσεις στην παραγωγή των εθνικών στατιστικών. 

Ο συντονισμός με τις εθνικές στατιστικές υπηρεσίες, τις Γενικές Διευθύνσεις (ΓΔ «Εκπαίδευση και πολιτισμός» και ΓΔ «Απασχόληση») της Επιτροπής και το CEDEFOP αναπτύχθηκε σημαντικά προκειμένου να βελτιωθεί η αποτελεσματικότητα του προγράμματος. 

γ) Ποιότητα 

Οι χρήστες αναγνωρίζουν ότι οι αλλαγές στη συνολική ποιότητα υπηρεσιών είναι θετικές. Η επικαιρότητα των στοιχείων βελτιώθηκε σημαντικά κατά 25% (1 έτος) αλλά οι χρήστες εξακολουθούν να μην είναι ικανοποιημένοι. 

δ) Αποτελεσματικότητα 

Δεν υπήρξε αξιολόγηση της αποτελεσματικότητας του προγράμματος. Ωστόσο, ο αυξημένος συντονισμός μεταξύ των διεθνών οργανισμών και εντός των ευρωπαϊκών οργάνων, ο καλύτερος προσδιορισμός των απαιτήσεων των χρηστών και η αυξανόμενη διάδοση των κοινωνικών στατιστικών μας οδήγησαν στο συμπέρασμα ότι η αποτελεσματικότητα του προγράμματος βελτιώθηκε κατά τη διάρκεια της εξεταζόμενης περιόδου. 

ε) Διεθνή πρότυπα 

Η ουσιαστική πρόοδος των μεθοδολογικών εργασιών σε συνεργασία με τους διεθνείς οργανισμούς συνέβαλε στο να καταστούν οι κοινοτικές στατιστικές πιο συγκρίσιμες. Ειδικότερα, το νεοαναπτυχθέν σχέδιο SILC ακολουθεί τις περισσότερες από τις συστάσεις της ομάδας της Καμπέρα για το εισόδημα. 

στ) Επιβάρυνση απάντησης 

Επιτεύχθηκε μείωση της επιβάρυνσης απάντησης στους τομείς της μετανάστευσης και της δημογραφίας λόγω της εφαρμογής της από κοινού συλλογής στοιχείων. 

Συμπέρασμα 

Οι στρατηγικές του προγράμματος σημείωσαν σημαντική πρόοδο κατά τη διάρκεια της εν λόγω περιόδου. 

Αρχή της επικουρικότητας 

Η αρχή της επικουρικότητας τηρήθηκε πλήρως στον τομέα των κοινωνικών στατιστικών. 

Ισορροπία αναγκών και πόρων 

Επί του παρόντος οι κοινωνικές στατιστικές δεν λαμβάνουν αρκετούς πόρους σε σχέση με τις ανάγκες. Η "κοινωνική" πτυχή της Κοινότητας έχει γίνει πολύ σημαντικότερη απ' ό,τι παλαιότερα. Η συνθήκη της Ρώμης προβλέπει ελάχιστα σχετικά με την κοινωνική πολιτική (όλη η έμφαση δίνεται στην οικονομική πολιτική), αλλά μετά τις συνθήκες του Μάαστριχτ και του Άμστερνταμ περίπου το ένα τρίτο της κοινοτικής μέριμνας (περίπου επτά τίτλοι από τους 21 της τρέχουσας Συνθήκης) έχουν "κοινωνικό" χαρακτήρα. Στο Συμβούλιο της Λισσαβώνας το 2000 συμφωνήθηκε ο στόχος να δημιουργηθεί μια οικονομία βασιζόμενη στη γνώση με μεγαλύτερη κοινωνική συνοχή και να μετρηθεί η πρόοδος προς αυτή την κατεύθυνση μέσω των διαρθρωτικών δεικτών. Περίπου το ένα τρίτο των διαρθρωτικών δεικτών είναι "κοινωνικοί", έτσι η ποσότητα των εργασιών στον κοινωνικό τομέα, συμπεριλαμβανομένου του καθορισμού και της παροχής των δεικτών, αυξήθηκε σημαντικά από το 2000 και μετά. 

Από την άλλη πλευρά, οι πόροι δεν αυξήθηκαν. Αυτός είναι ο λόγος για τον οποίο η γενική κατανομή των στατιστικών πόρων μεταξύ των διαφόρων τομέων δεν άλλαξε σημαντικά από το παρελθόν, όταν η μέριμνα για τα κοινωνικά θέματα ήταν πολύ μικρότερη από εκείνη για τα οικονομικά (ή τα γεωργικά ή τα βιομηχανικά). Η συνολική ποσότητα των στατιστικών πόρων επίσης δεν αυξήθηκε, πράγμα που σημαίνει ότι στον κοινωνικό τομέα πρέπει να επιτευχθούν περισσότερα με τους ίδιους πόρους. Υπάρχουν πολλές σημαντικές ενότητες του στατιστικού προγράμματος όπου η EUROSTAT διαθέτει έναν μόνο μόνιμο υπάλληλο ή ακόμη και λιγότερο. 

Προς το παρόν, ορισμένα σχέδια έχουν καθυστερήσει στους τομείς των στατιστικών για την εκπαίδευση και την υγεία λόγω των περιορισμών των πόρων. Η EUROSTAT προσπαθεί τώρα να καθορίσει μια νέα στρατηγική για τις κοινωνικές στατιστικές (αρχίζοντας με τη συνεδρίαση των γενικώνδιευθυντών των ΕΣΥ στην Αθήνα) προκειμένου να ανταποκριθεί στην πρόκληση των αυξανόμενων απαιτήσεων. Η σοβαρή αντιμετώπιση αυτής της στρατηγικής θα απαιτήσει περισσότερους πόρους. 

Περίληψη της αξιολόγησης για όλα τα στατιστικά θέματα για τις κοινωνικές στατιστικές 

	Θέμα/ στόχοι 
	Εισαγωγή νέων προτύπων και μεθόδων 
	 Παροχή στατιστικών υπηρεσιών 
	 Διάδοση 
	Στατιστική υποστήριξη

	31 
	Επιτεύχθηκε 
	Βελτιώθηκε 
	Βελτιώθηκε 
	Παρασχέθηκε μεγάλη υποστήριξη

	32 
	Επιτεύχθηκε 
	Βελτιώθηκε σημαντικά
	Βελτιώθηκε σημαντικά
	Παρασχέθηκε μεγάλη υποστήριξη

	33 
	Επιτεύχθηκε 
	Βελτιώθηκε σημαντικά
	Βελτιώθηκε 
	Παρασχέθηκε μεγάλη υποστήριξη

	35 
	Επιτεύχθηκε 
	Βελτιώθηκε 
	Βελτιώθηκε 
	Παρασχέθηκε υποστήριξη

	36 
	Επιτεύχθηκε 
	Βελτιώθηκε 
	Βελτιώθηκε 
	Παρασχέθηκε υποστήριξη

	37 
	Επιτεύχθηκε 
	Βελτιώθηκε 
	Βελτιώθηκε 
	Παρασχέθηκε υποστήριξη

	38 
	Επιτεύχθηκε 
	Βελτιώθηκε 
	Βελτιώθηκε 
	Παρασχέθηκε υποστήριξη


Παραπομπές 

- Λεπτομερής αξιολόγηση των στατιστικών θεμάτων

ΠΟΛΙΤΙΣΜΟΣ 

	Τίτλος της Συνθήκης 

ΤΙΤΛΟΣ ΧΙΙ: ΠΟΛΙΤΙΣΜΟΣ 
	 Θέματα εργασίας της EUROSTAT 

	Κύρια θέματα εργασίας που απαιτούνται γι’ αυτόν τον τομέα πολιτικής
	34 - Πολιτισμός 


 Κύριοι στόχοι των στατιστικών εργασιών για αυτή τη συγκεκριμένη πολιτική 

Ανάπτυξη μιας σειράς πολιτιστικών στατιστικών με βάση τις υφιστάμενες πηγές. 

Επιτεύγματα: Οι κοινοτικοί στατιστικοί στόχοι στον τομέα του πολιτισμού επιτεύχθηκαν μόνο εν μέρει λόγω της έλλειψης πόρων στην EUROSTAT. 

Σε ποιο βαθμό εφαρμόστηκε το στατιστικό πρόγραμμα 1998-2002; 

Εισαγωγή νέων μεθόδων και προτύπων 

Πραγματοποιήθηκαν σημαντικές μεθοδολογικές εξελίξεις, συλλογή στοιχείων και αναλύσεις σε 3 βασικά θέματα: 

- απασχόληση στον πολιτιστικό τομέα: η πρώτη συλλογή και εκτίμηση στοιχείων για την απασχόληση στον πολιτιστικό τομέα σε όλα τα κράτη μέλη· 

- πολιτιστικές δαπάνες και χρηματοδότηση: σημειώθηκε σημαντική μεθοδολογική πρόοδος προκειμένου να αντιμετωπιστούν τα ζητήματα μέτρησης· 

- συμμετοχή σε πολιτιστικές δραστηριότητες: αναπτύχθηκε και χρησιμοποιήθηκε ένα ερωτηματολόγιο στην έρευνα «Ευρωβαρόμετρο». 

Μεθοδολογική έκθεση για τις πολιτιστικές στατιστικές στην ΕΕ. 

Πλήρης πρόταση για μια έρευνα ευρείας κλίμακας σχετικά με τη συμμετοχή σε πολιτιστικές δραστηριότητες. 

Όλες οι εργασίες καθυστέρησαν λόγω της έλλειψης πόρων στην EUROSTAT. Ο στόχος επιτεύχθηκε εν μέρει. 

Παροχή στατιστικών υπηρεσιών 

Η παροχή στατιστικών υπηρεσιών περιορίστηκε στον ορισμό των μεθόδων συλλογής στοιχείων μέσω της έρευνας «Ευρωβαρόμετρο». Η παροχή στατιστικών υπηρεσιών βελτιώθηκε αλλά χρειάζεται ακόμη να γίνουν σημαντικές εργασίες προκειμένου να εφαρμοστούν πλήρως τα αναπτυχθέντα πρότυπα. 

Διάδοση 

Η διάδοση των αποτελεσμάτων της έρευνας «Ευρωβαρόμετρο» πραγματοποιήθηκε μέσω της ΓΔ «Τύπος». 

Στατιστική υποστήριξη 

Δεν παρασχέθηκε υποστήριξη. 

Συμπέρασμα: 

Οι κοινοτικοί στατιστικοί στόχοι στον τομέα του πολιτισμού επιτεύχθηκαν μόνο εν μέρει λόγω της έλλειψης των πόρων στην EUROSTAT. 

Στόχοι του προγράμματος 

α) Χρήστες 

Δεν υπάρχουν διαθέσιμες πληροφορίες. 

β) Προτεραιότητες - προγραμματισμός των εργασιών- συντονισμός 

Δεν υπάρχουν διαθέσιμες πληροφορίες. 

γ) Ποιότητα 

Δεν υπάρχουν διαθέσιμες πληροφορίες. 

δ) Αποτελεσματικότητα 

Δεν υπάρχουν διαθέσιμες πληροφορίες. 

ε) Διεθνή πρότυπα 

Δεν υπάρχουν διαθέσιμες πληροφορίες. 

στ) Επιβάρυνση απάντησης 

Δεν υπάρχουν διαθέσιμες πληροφορίες. 

Συμπέρασμα 

Οι στρατηγικές του προγράμματος παρουσίασαν σημαντική πρόοδο κατά τη διάρκεια της εξεταζόμενης περιόδου. 

Αρχή της επικουρικότητας 

Η αρχή της επικουρικότητας τηρήθηκε πλήρως στον τομέα των κοινωνικών στατιστικών. 

Ισορροπία αναγκών και πόρων 

Περίληψη της αξιολόγησης για όλα τα στατιστικά θέματα για τον πολιτισμό 

	Θέμα/ στόχοι 
	Εισαγωγή νέων προτύπων και μεθόδων 
	 Παροχή στατιστικών υπηρεσιών 
	 Διάδοση 
	Στατιστική υποστήριξη

	34 
	Επιτεύχθηκε εν μέρει
	Βελτιώθηκε 
	Δεν υπήρξε διάδοση 
	Δεν υπήρξε υποστήριξη 


 Παραπομπές 

- Λεπτομερής αξιολόγηση των στατιστικών θεμάτων 

ΔΗΜΟΣΙΑ ΥΓΕΙΑ 

	Τίτλος της Συνθήκης 

ΤΙΤΛΟΣ ΧIII: ΔΗΜΟΣΙΑ ΥΓΕΙΑ 
	 Θέματα εργασίας της EUROSTAT 

	Κύρια θέματα εργασίας που απαιτούνται γι’ αυτόν τον τομέα πολιτικής
	35 - Υγεία, ασφάλεια και προστασία των καταναλωτών 

37 - Κοινωνική προστασία 


 Κύριοι στόχοι των στατιστικών εργασιών 

· Κατάρτιση κοινοτικών δεικτών υγείας συμπεριλαμβανομένης της επιλογής σχετικών πληροφοριών και στοιχείων για ανταλλαγή μεταξύ των κρατών μελών, της Επιτροπής και των διεθνών οργανισμών, καθώς και εργασίες σχεδιασμού σχετικά με τη διαδικασία που πρέπει να ακολουθηθεί για να είναι τα στοιχεία συγκρίσιμα· 

· ανάπτυξη ενός κοινοτικού δικτύου για τη μεταφορά και διάδοση στοιχείων για την υγεία μεταξύ των κρατών μελών, της Επιτροπής και διεθνών οργανισμών (με βάση το σχέδιο τηλεματικής IDA-CARE)· 

· ανάπτυξη μεθόδων και μέσων για την ανάλυση και κατάρτιση εκθέσεων σχετικά με την κατάσταση της υγείας, τις τάσεις και τους καθοριστικούς για την υγεία παράγοντες καθώς και σχετικά με τον αντίκτυπο των πολιτικών στην υγεία. 

Επιτεύγματα: Οι στόχοι του κοινοτικού στατιστικού προγράμματος στον τομέα της πολιτικής για τη δημόσια υγεία επιτεύχθηκαν. Υπήρξαν σημαντικές βελτιώσεις κατά τη διάρκεια της εξεταζόμενης περιόδου με την εισαγωγή νέων μεθόδων και προτύπων. Ωστόσο η εφαρμογή αυτών των νέων μεθοδολογιών δεν ολοκληρώθηκε ακόμη και η υποστήριξη που παρασχέθηκε ήταν επίσης περιορισμένη λόγω των περιορισμών στους πόρους. 

Σε ποιο βαθμό εφαρμόστηκε το στατιστικό πρόγραμμα 1998-2002; 

Εισαγωγή νέων μεθόδων και προτύπων 

Αναπτύχθηκαν και εισήχθησαν νέα πρότυπα και μέθοδοι για τη δημόσια υγεία και την ασφάλεια στην εργασία καθώς και την κοινωνική προστασία: 

Υγεία, ασφάλεια και προστασία των καταναλωτών 

- Όσον αφορά τις αιτίες θανάτων, ένα σχέδιο για τη βελτίωση των πρακτικών και της κωδικοποίησης οδήγησε στην κατάρτιση ενός συνόλου συστάσεων· 

- καταρτίστηκε μια ελάχιστη ευρωπαϊκή ενότητα υγείας (MEHM) για να συμπεριληφθεί στις "στατιστικές για το εισόδημα και τις συνθήκες διαβίωσης" (ΕΕ- SILK)· θεσπίστηκε μια στρατηγική για την εφαρμογή ενός ευρωπαϊκού συστήματος ερευνών για την υγεία (EHSS), και ιδίως μιας ευρωπαϊκής βασικής έρευνας συνεντεύξεων για την υγεία (ECHIS) μέχρι το 2006 από τους διευθυντές των κοινωνικών στατιστικών, με βάση τις τυποποιημένες ενότητες (MEHM, κατάσταση της υγείας, καθοριστικοί παράγοντες υγείας, χρήση των υπηρεσιών ιατροφαρμακευτικής περίθαλψης, βασικές μεταβλητές) για να συμπεριληφθεί στις εθνικές έρευνες·

- όσον αφορά τις στατιστικές για την ιατροφαρμακευτική περίθαλψη (CARE): θεσπίστηκε καθοδήγηση και έγιναν δοκιμές για την εφαρμογή των λογαριασμών του συστήματος υγείας (SHΑ) σε σταδιακή βάση, που αναφέρεται τόσο στα νέα χρηματοοικονομικά στοιχεία όσο και στην προσαρμογή των υφιστάμενων στοιχείων (για τους πόρους και το εργατικό δυναμικό) σε νέες συνθήκες-πλαίσια· 

- στον τομέα των ευρωπαϊκών στατιστικών για τις επαγγελματικές ασθένειες (EODS), θεσπίστηκε μεθοδολογία, καταρτίστηκαν ταξινομήσεις και εφαρμόστηκε το 2001 (14 κράτη μέλη) η πρώτη φάση, συμπεριλαμβανομένων των στοιχείων για τις εκθέσεις, το βαθμό σοβαρότητας και την ιατρική διάγνωση. 

Κοινωνική προστασία 

- Οι εργασίες για τους δεσμούς μεταξύ των στοιχείων ESSPROS και των στοιχείων για τους εθνικούς λογαριασμούς στον τομέα της κοινωνικής προστασίας ολοκληρώθηκαν· 

- ανάπτυξη μιας μεθοδολογίας για τη συλλογή των στοιχείων σχετικά με τις πολιτικές της αγοράς εργασίας. 

Παροχή στατιστικών υπηρεσιών 

Η παροχή στατιστικών υπηρεσιών στους ακόλουθους τομείς αυξήθηκε σημαντικά. 

Υγεία, ασφάλεια και προστασία των καταναλωτών 

- όσον αφορά τις αιτίες θανάτου (COD): επιτεύχθηκε η ανάλυση και η διάδοση των στατιστικών για την περίοδο 1994-2000 · 

- όσον αφορά την υγεία και τα στοιχεία των ερευνών που σχετίζονται με την υγεία (HIS): η συλλογή και η ανάλυση των στοιχείων για 12 θέματα από τις ενότητες της υγείας στις εθνικές έρευνες πληθυσμού πραγματοποιήθηκαν το 1999 και επεκτάθηκαν σε 18 θέματα για τη δεύτερη συλλογή στοιχείων το 2002. 

Διάδοση 

Επιτεύχθηκαν διάφορες βελτιώσεις στον τομέα της διάδοσης, συμπεριλαμβανομένης της επέκτασης των βάσεων δεδομένων, αυξήθηκε η διάδοση on-line και αναπροσαρμόστηκε το πρόγραμμα δημοσιεύσεων, το οποίο συνίσταται στα ακόλουθα: 

- δημοσίευση των εκθέσεων του 2000, 2001 και 2002 «Social situation in the European Union» (Κοινωνική κατάσταση στην Ευρωπαϊκή Ένωση) σε συνεργασία με τη ΓΔ «Απασχόληση και κοινωνικές υποθέσεις»· 

- παραγωγή της ατζέντας «Living conditions in Europe» (Συνθήκες διαβίωσης στην Ευρώπη) (έκδοση 2000 )· 

- περισσότερες από 100«Statistics in focus» δημοσιεύθηκαν δωρεάν στο Διαδίκτυο σε ευρύ φάσμα θεμάτων σχετικά με τον πληθυσμό και τις κοινωνικές στατιστικές, συμπεριλαμβανομένων της υγείας και της κοινωνικής προστασίας. 

Τα αποτελέσματα παρουσίασαν σημαντική αύξηση όσον αφορά τις επισκέψεις ιστοσελίδων για τη δημόσια υγεία: 

- Αύξηση των εξαγωγών από τις βάσεις δεδομένων: + 700%. 

Στατιστική υποστήριξη 

Παρασχέθηκε κάποια στατιστική υποστήριξη στις υποψήφιες χώρες και τα κράτη μέλη προκειμένου να εφαρμόσουν τις νέες μεθοδολογίες. 

Συμπέρασμα 

Οι στόχοι του κοινοτικού στατιστικού προγράμματος στον τομέα της δημόσιας υγείας επιτεύχθηκαν. Σημειώθηκαν σημαντικές βελτιώσεις κατά τη διάρκεια της εν λόγω περιόδου όσον αφορά την εισαγωγή νέων μεθόδων και προτύπων. Ωστόσο η εφαρμογή αυτών των νέων μεθοδολογιών δεν οριστικοποιήθηκε ακόμη και η υποστήριξη που παρασχέθηκε ήταν επίσης περιορισμένη λόγω περιορισμών των πόρων. 

Στόχοι του προγράμματος 

α) Χρήστες 

Το αυξανόμενο ενδιαφέρον των χρηστών για τις στατιστικές σχετικά με τη δημόσια υγεία και την κοινωνική προστασία αποτελεί θετική ένδειξη σε σχέση με το επίπεδο ικανοποίησής τους. Ωστόσο πραγματοποιήθηκαν έρευνες προκειμένου να αξιολογηθεί η ικανοποίηση των χρηστών. 

β) Προτεραιότητες - προγραμματισμός των εργασιών - συντονισμός 

Γενικά, οι εταίροι θεωρούν επαρκείς τις δομές προγραμματισμού και συντονισμού στο ΚΣΣ, μολονότι προσδιορίστηκαν διαφορές κατά τομείς. Όλοι οι εταίροι αναγνωρίζουν τις βελτιώσεις στο γενικό επίπεδο της συνεργασίας και του συντονισμού του ΚΣΣ και τις βελτιώσεις στην εθνική στατιστική παραγωγή. 

Ο συντονισμός με τους διεθνείς οργανισμούς (ΠΟΥ, ΟΟΣΑ) και τις Γενικές Διευθύνσεις (SANCO και «Απασχόληση») της Επιτροπής αναπτύχθηκε σημαντικά προκειμένου να βελτιωθεί η αποτελεσματικότητα του προγράμματος. Έπειτα από αίτημα της ΕΣΠ, αναπτύχθηκαν εργασίες σχετικά με τη δημόσια υγεία μέσω εταιρικών σχέσεων με τα κράτη μέλη στο πλαίσιο της ηγετικής ομάδας για τις στατιστικές σχετικά με την υγεία. 

γ) Ποιότητα 

Με την εφαρμογή του προγράμματος, η κάλυψη των στοιχείων βελτιώθηκε σημαντικά με διαθέσιμα 4,5 περίπου εκατομμύρια στοιχεία (πηγή: Νew Cronos) για τις στατιστικές υγείας, ασφάλειας και κοινωνικής προστασίας έναντι ορισμένων εκατοντάδων χιλιάδων που ήταν διαθέσιμα στην αρχή της περιόδου. 

δ) Αποτελεσματικότητα 

Το στατιστικό σύστημα για την υγεία και την κοινωνική προστασία είναι σχετικά αποτελεσματικό δεδομένου ότι ικανοποίησε τους στόχους του προγράμματος. Ωστόσο, δεν πραγματοποιήθηκε αξιολόγηση σχετικά με την αποτελεσματικότητα του προγράμματος. 

ε) Διεθνή πρότυπα

Η ουσιαστική πρόοδος που πραγματοποιήθηκε σχετικά με τις μεθοδολογικές εργασίες σε συντονισμό με τους διεθνείς οργανισμούς συνέβαλε στο να καταστούν οι κοινοτικές στατιστικές πιο συγκρίσιμες. Όσον αφορά τα άτομα με αναπηρίες, η EUROSTAT παρέχει σε διεθνές επίπεδο στοιχεία στα Ηνωμένα Έθνη. 

στ) Επιβάρυνση απάντησης 

Επιτεύχθηκε σταδιακή μείωση της επιβάρυνσης απάντησης στους τομείς των στατιστικών για τις αιτίες θανάτου και τα εργατικά ατυχήματα. 

Συμπέρασμα 

Οι στρατηγικές του προγράμματος παρουσίασαν σημαντική πρόοδο κατά τη διάρκεια της περιόδου αναφοράς. 

Αρχή της επικουρικότητας 

Η αρχή της επικουρικότητας τηρήθηκε πλήρως στον τομέα των στατιστικών για την υγεία, την ασφάλεια και την κοινωνική προστασία.

Ισορροπία αναγκών και πόρων 

Ορισμένα σχέδια για τις στατιστικές υγείας και η υποστήριξη στις υποψήφιες χώρες καθυστέρησαν λόγω περιορισμών των πόρων. Η σταθερότητα όσον αφορά το προσωπικό και τη χρηματοδότηση από άλλες Γενικές Διευθύνσεις αποτελεί επίσης σημαντικό θέμα, με αντίκτυπο στην επίτευξη των στόχων. 

Περίληψη της αξιολόγησης για όλα τα στατιστικά θέματα για τη δημόσια υγεία 

	Θέμα/ στόχοι 
	Εισαγωγή νέων προτύπων και μεθόδων 
	 Παροχή στατιστικών υπηρεσιών 
	 Διάδοση 
	Στατιστική υποστήριξη

	35 
	Επιτεύχθηκε 
	Βελτιώθηκε 
	Βελτιώθηκε 
	Παρασχέθηκε υποστήριξη

	37 
	Επιτεύχθηκε 
	Βελτιώθηκε 
	Βελτιώθηκε 
	Παρασχέθηκε υποστήριξη


 Παραπομπές 

- Λεπτομερής αξιολόγηση των στατιστικών θεμάτων. 

ΠΡΟΣΤΑΣΙΑ ΤΩΝ ΚΑΤΑΝΑΛΩΤΩΝ 

	Τίτλος της Συνθήκης 

ΤΙΤΛΟΣ ΧIV: ΠΡΟΣΤΑΣΙΑ ΤΩΝ ΚΑΤΑΝΑΛΩΤΩΝ 
	 Θέματα εργασίας της EUROSTAT 

	Κύρια θέματα εργασίας που απαιτούνται γι’ αυτόν τον τομέα πολιτικής
	35 – Υγεία, ασφάλεια και προστασία των καταναλωτών 

36 - Κατανομή εισοδημάτων και συνθήκες διαβίωσης 


 Κύριοι στόχοι των στατιστικών εργασιών για αυτή τη συγκεκριμένη πολιτική 

· Παροχή τεχνικής βοήθειας για τη συλλογή και την αξιολόγηση των στοιχείων. 

Επιτεύγματα: Αναπτύχθηκε μεθοδολογία και συλλέχθηκαν στοιχεία για δημοσιεύσεις σχετικά με τους καταναλωτές στην Ευρώπη. 

Σε ποιο βαθμό εφαρμόστηκε το στατιστικό πρόγραμμα 1998-2002; 

Εισαγωγή νέων μεθόδων και προτύπων 

Αναπτύχθηκε νέα μεθοδολογία και έγινε συλλογή στοιχείων για δημοσιεύσεις σχετικά με τους καταναλωτές στην Ευρώπη. 

Παροχή στατιστικών υπηρεσιών 

Πληροφορίες σχετικά με τους καταναλωτές διατίθενται στην έκδοση «Consumers in Europe» (Οι καταναλωτές στην Ευρώπη) και στις αντίστοιχες βάσεις δεδομένων. 

Διάδοση 

Διάφορες πτυχές της προστασίας των καταναλωτών υπογραμμίστηκαν με τα ακόλουθα μέσα: 

- δημοσίευση των εκθέσεων 2000, 2001 και 2002 «Social situation in the European Union» (H κοινωνική κατάσταση στην Ευρωπαϊκή Ένωση) σε συνεργασία με τη ΓΔ «Απασχόληση και Κοινωνικές Υποθέσεις»· 

- παραγωγή της ατζέντας «Living conditions in Europe» (Συνθήκες διαβίωσης στην Ευρώπη) (έκδοση 2000 )· 

- περισσότερες από 100«Statistics in focus» διατέθηκαν δωρεάν στο Διαδίκτυο σε ευρύ φάσμα θεμάτων σχετικά με τον πληθυσμό και τις κοινωνικές υποθέσεις. 

Στατιστική υποστήριξη 

Δεν παρασχέθηκε στατιστική υποστήριξη. 

Συμπέρασμα 

Η ΓΔ SANCO κατέβαλε σημαντικές προσπάθειες στο πρόσφατο παρελθόν για την υποστήριξη της EUROSTAT. Χάρη, εν πολλοίς, στις προσπάθειες αυτές, η προστασία των καταναλωτών είναι μια από τις προτεραιότητες του κοινοτικού στατιστικού προγράμματος για το 2003 και κατέχει σημαντική θέση στο ΚΣΠ 2003-2007. Ωστόσο, παρόλα αυτά, δεν επιτεύχθηκε σημαντική πρόοδος. 

Στόχοι του προγράμματος 

α) Χρήστες 

Δεν υπάρχουν διαθέσιμες πληροφορίες. 

β) Προτεραιότητες - προγραμματισμός των εργασιών - συντονισμός 

Δεν υπάρχουν διαθέσιμες πληροφορίες. 

γ) Ποιότητα 

Δεν υπάρχουν διαθέσιμες πληροφορίες. 

δ) Αποτελεσματικότητα 

Δεν υπάρχουν διαθέσιμες πληροφορίες. 

ε) Διεθνή πρότυπα 

Δεν υπάρχουν διαθέσιμες πληροφορίες. 

στ) Επιβάρυνση απάντησης 

Δεν υπάρχουν διαθέσιμες πληροφορίες. 

Συμπέρασμα: 

Οι στρατηγικές του προγράμματος παρουσίασαν σημαντική πρόοδο κατά τη διάρκεια της εξεταζόμενης περιόδου. 

Αρχή της επικουρικότητας 

Η αρχή της επικουρικότητας τηρήθηκε πλήρως στον τομέα της προστασίας των καταναλωτών. 

Ισορροπία αναγκών και πόρων 

Οι πόροι για αυτόν τον τομέα είναι επί του παρόντος πολύ περιορισμένοι και θα πρέπει να αυξηθούν προκειμένου να επιτευχθεί περαιτέρω πρόοδος. 

Περίληψη της αξιολόγησης για όλα τα στατιστικά θέματα για την προστασία των καταναλωτών 

	Θέμα / στόχοι 
	Εισαγωγή νέων προτύπων και μεθόδων 
	 Παροχή στατιστικών υπηρεσιών 
	 Διάδοση 
	Στατιστική υποστήριξη

	35 
	Επιτεύχθηκε 
	Βελτιώθηκε 
	Βελτιώθηκε 
	Καμία παροχή υποστήριξης

	36 
	Επιτεύχθηκε 
	Βελτιώθηκε 
	Βελτιώθηκε 
	Καμία παροχή υποστήριξης


 Παραπομπές 

- Λεπτομερής αξιολόγηση των στατιστικών θεμάτων. 

ΔΙΕΥΡΩΠΑΪΚΑ ΔΙΚΤΥΑ 

	Τίτλος της Συνθήκης 

ΤΙΤΛΟΣ ΧV: ΔΙΕΥΡΩΠΑΪΚΑ ΔΙΚΤΥΑ 
	 Θέματα εργασίας της EUROSTAT 

	Κύρια θέματα εργασίας που απαιτούνται γι’ αυτόν τον τομέα πολιτικής
	45 - Ενέργεια και πρώτες ύλες 

48 - Μεταφορές

49 - Επικοινωνίες 

	 Άλλα σημαντικά θέματα 
	73 – Επιστήμη και τεχνολογία 

53 - Εμπόριο αγαθών 


 Κύριοι στόχοι των στατιστικών εργασιών για αυτή τη συγκεκριμένη πολιτική 

Παροχή των απαραίτητων στατιστικών πληροφοριών και υπηρεσιών οι οποίες επιτρέπουν: 

· την παρακολούθηση της λειτουργίας της εσωτερικής αγοράς ενέργειας (ενεργειακά ισοζύγια, εξωτερικό εμπόριο, βραχυπρόθεσμες τάσεις, διαρθρωτικά στοιχεία)· 
· την αξιολόγηση της αποτελεσματικότητας του ανταγωνισμού στις βιομηχανίες δικτύου, συμπεριλαμβανομένης της διαφάνειας των τιμών των τελικών χρηστών· 
· την παρακολούθηση θεμάτων ασφάλειας εφοδιασμού. 

Βελτίωση του στατιστικού συστήματος προκειμένου να ανταποκριθεί καλύτερα στα θέματα βιώσιμης ανάπτυξης, και ιδιαίτερα στους ακόλουθους τομείς: 

· Ανανεώσιμες πηγές ενέργειας· 

· Ορθολογική χρήση της ενέργειας (συμπαραγωγή, ενεργειακή αποδοτικότητα)· 

Βελτίωση των γνώσεων σχετικά με την τελική χρήση της ενέργειας, με άμεσες έρευνες των καταναλωτών. 

Σταδιακή ενσωμάτωση των προσχωρουσών χωρών στο ΚΣΣ, βελτιώνοντας τα συστήματά τους, ώστε να πληρούν τα πρότυπα της ΕΕ, και θεσπίζοντας ένα σύστημα τακτικής υποβολής εκθέσεων. 

Δημιουργία ενός περιβάλλοντος αναφοράς για τη διάδοση των στοιχείων. 

Επιτεύγματα: Οι στόχοι του κοινοτικού στατιστικού προγράμματος στον τομέα των διευρωπαϊκών δικτύων επιτεύχθηκαν. Πραγματοποιήθηκαν σημαντικές βελτιώσεις όσον αφορά την εφαρμογή των νέων μεθόδων, την παροχή στατιστικών υπηρεσιών και τη διάδοση κατά τη διάρκεια της εξεταζόμενης περιόδου, αλλά απαιτείται ακόμη πρόοδος όσον αφορά την επικαιρότητα. 

Σε ποιο βαθμό εφαρμόστηκε το στατιστικό πρόγραμμα 1998-2002; 

Εισαγωγή νέων μεθόδων και προτύπων 

Εισήχθησαν νέες μέθοδοι σχετικά με τους στόχους στους ακόλουθους τομείς: 

Ενέργεια 

Αναπτύχθηκαν ή βελτιώθηκαν νέες μεθοδολογίες στους τομείς της συμπαραγωγής, και της κατανάλωσης (μέθοδος βαθμοημέρας). 

Μεταφορές 

- Η EUROSTAT ανέπτυξε μια νέα τυποποιημένη διεθνή ταξινόμηση για τα εμπορεύματα στις μεταφορές (nst-2000), η οποία εγκρίθηκε από τη διάσκεψη των ευρωπαίων στατιστικολόγων (CES) το 2002· 

- αντικατάσταση της οδηγίας του 1980 σχετικά με τις στατιστικές οδικών μεταφορών από έναν νέο κανονισμό του Συμβουλίου και συλλογή στοιχείων σύμφωνα με το νέο κανονισμό· 

- έγκριση από το Κοινοβούλιο και το Συμβούλιο δύο νέων κανονισμών, σχετικά με τις σιδηροδρομικές και αεροπορικές στατιστικές· 

- θέσπιση από την Επιτροπή έξι πράξεων εφαρμογής (για τις οδικές και θαλάσσιες στατιστικές)· 

- δημοσίευση μεθοδολογικών εργασιών και βασικών δεικτών για τη συνδυασμένη μεταφορά εμπορευμάτων. 

Επικοινωνίες 

- Ανάπτυξη ενός στατιστικού πλαισίου με ένα στρατηγικό σχέδιο για την κοινωνία της πληροφορίας· 

- πραγματοποιήθηκαν μεθοδολογικές εργασίες προκειμένου να περιληφθούν οι κύριες μεταβολές και τα νέα θέματα στις στατιστικές για τις επικοινωνίες. 

Παροχή στατιστικών υπηρεσιών 

Η παροχή των στατιστικών υπηρεσιών στον τομέα των διευρωπαϊκών δικτύων βελτιώθηκε κατά τη διάρκεια της εν λόγω περιόδου με αυξημένο αριθμό διαθέσιμων στοιχείων για τις μεταφορές και τις επικοινωνίες. Διατέθηκαν στοιχεία για όλα τα είδη μεταφορών και για την κοινωνία της πληροφορίας. 

Διάδοση 

Η διάδοση των στατιστικών σχετικά με την ενέργεια, τις μεταφορές και τις επικοινωνίες βελτιώθηκε κατά τη διάρκεια της εξεταζόμενης περιόδου. Για παράδειγμα, για τις μεταφορές, οι εξαγωγές από τη βάση δεδομένων αυξήθηκαν κατά 83%. 

Δημοσιεύθηκαν «Statistics in focus» σε χαρτί και on-line (δωρεάν) που αφορούσαν τα ακόλουθα θέματα 

Ενέργεια 

- Ενδοκοινοτικές παραδόσεις πετρελαίου 

- Οικονομία πετρελαίου 

- Οικονομία φυσικού αερίου 

- Τιμές ηλεκτρικής ενέργειας για τη βιομηχανία και τα νοικοκυριά 

- Τιμές αερίου. 

Μεταφορές: 

- Οδικές μεταφορές εμπορευμάτων 

- Εσωτερικές πλωτές οδοί

- Υποδομή μεταφορών 

- Θαλάσσιες μεταφορές. 

Επικοινωνίες 

- Στατιστικές για την κοινωνία της πληροφορίας 

- Οι τηλεπικοινωνίες στην Ευρώπη. 

Στατιστική υποστήριξη 

Παρασχέθηκε στατιστική υποστήριξη στις υποψήφιες χώρες προκειμένου να προσαρμόσουν τα στοιχεία σχετικά με τις μεταφορές, την ενέργεια και τις επικοινωνίες στους κανονισμούς της ΕΕ. 

Συμπέρασμα: 

Οι στόχοι του κοινοτικού στατιστικού του προγράμματος στον τομέα των διευρωπαϊκών δικτύων επιτεύχθηκαν. Σημειώθηκαν σημαντικές βελτιώσεις κατά τη διάρκεια της εν λόγω περιόδου, αλλά απαιτείται ακόμη σημαντική πρόοδος όσον αφορά την επικαιρότητα. 

Στόχοι του προγράμματος 

α) Χρήστες 

Σύμφωνα με τις παρατηρήσεις των Γενικών Διευθύνσεων, τα στοιχεία από τις πρόσφατες νομοθετικές πράξεις, και ιδίως οι θαλάσσιες στατιστικές, είναι χρήσιμα για τις μονάδες που χαράσσουν την πολιτική. 

Εξακολουθούν να υπάρχουν ανησυχίες για τα ακόλουθα: 

- έλλειψη συνοχής μεταξύ στατιστικών της EUROSTAT και άλλων πηγών στοιχείων· 

- αργή ανταπόκριση στις νέες ανάγκες για στοιχεία π.χ. για τα διαχωρισμένα με βάση τον τρόπο μεταφοράς στοιχεία σε σχέση με τη Λευκή Βίβλο του 2001. 

β) Προτεραιότητες - προγραμματισμός των εργασιών 

Επιτεύχθηκε βελτιωμένος προγραμματισμός των εργασιών όσον αφορά: 

- Το ετήσιο πρόγραμμα εργασίας (AWP), το οποίο εξετάστηκε σε ετήσιες συνεδριάσεις συντονισμού με τα κράτη μέλη (συντονιστική επιτροπή για τις στατιστικές των μεταφορών)· 

- Τους στόχους που προκύπτουν από το ετήσιο πρόγραμμα εργασιών οι οποίοι ορίστηκαν σε επίπεδο μονάδας και διαδικασίας στο πρόγραμμα ανάπτυξης των μονάδων (PDU). 

γ) Ποιότητα 

Οι νέες νομοθετικές πράξεις βοήθησαν στην επίλυση ορισμένων θεμάτων ποιότητας (ειδικά στις οδικές στατιστικές). Ωστόσο, σε άλλους τομείς, ο αυξημένος όγκος στοιχείων οδήγησε στον εντοπισμό νέων ζητημάτων ποιότητας των στοιχείων. 

δ) Αποτελεσματικότητα 

Το πρόγραμμα για τις στατιστικές μεταφορών, ενέργειας και επικοινωνιών σημείωσε επιτυχία όσον αφορά τη βελτίωση της κάλυψης των διάφορων τρόπων μεταφοράς και την αύξηση του όγκου των πληροφοριών που συλλέχθηκαν και διαδόθηκαν. 

Ωστόσο, η έλλειψη προσωπικού επιβράδυνε την πρόοδο όσον αφορά την παροχή βασικών δεικτών για τη χάραξη πολιτικής και την ανάπτυξη νέων τομέων στατιστικών για τις μεταφορές και τις επικοινωνίες. 

ε) Διεθνή πρότυπα 

Οι κοινοτικές στατιστικές είναι τώρα πιο συγκρίσιμες με τις στατιστικές άλλων περιοχών του κόσμου λόγω των ακόλουθων βελτιώσεων: 

- συμβολή της EUROSTAT στην 3η έκδοση του γλωσσαρίου για τις στατιστικές των μεταφορών για τα 55 κράτη μέλη της UNECE· 

- συλλογή στατιστικών για τις μεταφορές σύμφωνα με τις κοινοτικές μεθόδους από τις υποψήφιες χώρες (στο πλαίσιο της διεύρυνσης) και από τις μεσογειακές χώρες (στο MEDTRANS). 

στ) Επιβάρυνση απάντησης 

Στις μεταφορές, υπήρξε μεγάλη αύξηση της επιβάρυνσης απάντησης, λόγω των νέων νομοθετικών πράξεων. 

Συμπέρασμα: 

Όλες οι στρατηγικές του προγράμματος, εκτός από την επιβάρυνση απάντησης, βελτιώθηκαν κατά τη διάρκεια της εν λόγω περιόδου. 

Αρχή της επικουρικότητας 

Η αρχή της επικουρικότητας τηρήθηκε πλήρως σε αυτόν τον τομέα. 

Ισορροπία αναγκών και πόρων 

Δεδομένου ότι το μεγαλύτερο μέρος της συλλογής στοιχείων για τις στατιστικές μεταφορών βασίζεται σε νομοθετικές πράξεις, τα κράτη μέλη ενέκριναν κατ’ αρχήν τη διάθεση σημαντικών πρόσθετων πόρων σε εθνικό και περιφερειακό επίπεδο προκειμένου να ικανοποιηθούν οι ανάγκες για στοιχεία της κοινής πολιτικής των μεταφορών. Ωστόσο, τα κράτη μέλη και το Κοινοβούλιο δεν έλαβαν υπόψη τη συνεπαγόμενη ανάγκη για πρόσθετο προσωπικό στην EUROSTAT, έτσι ώστε κατέστη αναγκαίο να χρησιμοποιηθεί η ανάθεση σε εξωτερικούς φορείς για την παραγωγή όλων των στατιστικών ρουτίνας, η οποία δεν απαιτεί εμπιστευτικό χαρακτήρα. 

Περίληψη της αξιολόγησης για όλα τα στατιστικά θέματα των μεταφορών 

	Θέμα/ στόχοι 
	Εισαγωγή νέων προτύπων και μεθόδων 
	 Παροχή στατιστικών υπηρεσιών 
	 Διάδοση 
	Στατιστική υποστήριξη

	45 
	Επιτεύχθηκε 
	Βελτιώθηκε 
	Βελτιώθηκε 
	Παρασχέθηκε υποστήριξη

	48 
	Επιτεύχθηκε 
	Βελτιώθηκε σημαντικά
	Βελτιώθηκε σημαντικά
	Παρασχέθηκε μεγάλη υποστήριξη

	49 
	Επιτεύχθηκε 
	Βελτιώθηκε 
	Βελτιώθηκε 
	Παρασχέθηκε υποστήριξη


 Αναφορές: 

- Λεπτομερής αξιολόγηση των στατιστικών θεμάτων 

ΒΙΟΜΗΧΑΝΙΑ 

	Τίτλος της Συνθήκης 

ΤΙΤΛΟΣ ΧVI: ΒΙΟΜΗΧΑΝΙΑ 
	 Θέματα εργασίας της EUROSTAT 

	Κύρια θέματα εργασίας που απαιτούνται γι’ αυτόν τον τομέα πολιτικής
	44 - Βιομηχανία 

45 - Ενέργεια και πρώτες ύλες 

66 - Γεωργοβιομηχανικές στατιστικές 

	 Άλλα σημαντικά θέματα 
	53 - Εμπόριο αγαθών 


 Κύριοι στόχοι των στατιστικών εργασιών για αυτή τη συγκεκριμένη πολιτική 

· Εφαρμογή των κανονισμών σχετικά με τις στατιστικές για τη διάρθρωση των επιχειρήσεων και σχετικά με τους βραχυπρόθεσμους δείκτες της βιομηχανίας· 

· βελτίωση της αποτελεσματικότητας και απλούστευση του συστήματος prodcom· 

· ένταξη των μελλοντικών στατιστικών για το χάλυβα στο υπάρχον σύστημα βιομηχανικών στατιστικών· 

· ανάπτυξη δεικτών σχετικά με τις άυλες επενδύσεις, τις υπεργολαβίες και την παγκοσμιοποίηση, στο πλαίσιο της εφαρμογής του κανονισμού σχετικά με τις στατιστικές για τη διάρθρωση των επιχειρήσεων. 

Επιτεύγματα: Οι κοινοτικοί στατιστικοί στόχοι στον τομέα της βιομηχανίας επιτεύχθηκαν. Ωστόσο, το σύστημα prodcom χρειάζεται βελτίωση και δεν έχει θεσπιστεί λειτουργική μέθοδος για τον υπολογισμό των άυλων επενδύσεων. Η παροχή στατιστικών υπηρεσιών βελτιώθηκε με την αυξημένη διαθεσιμότητα στοιχείων και την ευρύτερη διάδοση. Η ποιότητα των στοιχείων βελτιώθηκε επίσης όσον αφορά την επικαιρότητα και τη συγκρισιμότητα. Ωστόσο, αναμένεται να βελτιωθεί περαιτέρω η ικανοποίηση των χρηστών. Απαιτείται μια πολιτική αξιολόγησης που θα εξετάσει τα θέματα αυτά στο μέλλον. 

Σε ποιο βαθμό εφαρμόστηκε το στατιστικό πρόγραμμα 1998-2002; 

Εισαγωγή νέων μεθόδων και προτύπων 
Νέες μέθοδοι και πρότυπα εισήχθησαν κατά τη διάρκεια της εν λόγω περιόδου. 

Βιομηχανία 

Στατιστικές διάρθρωσης των επιχειρήσεων (SBS) 

- Η έκδοση ενός νέου κανονισμού το 1999 σχετικά με τα κριτήρια για την αξιολόγηση της ποιότητας των στοιχείων στον τομέα των στατιστικών διάρθρωσης συνέβαλε στη βελτίωση της ποιότητας· 

- Αναπτύχθηκε μια εναρμονισμένη μεθοδολογία για τη δημογραφία των επιχειρήσεων. Τα στοιχεία δημογραφίας των επιχειρήσεων συλλέγονται τώρα από 11 χώρες. 

Βραχυπρόθεσμες στατιστικές 

- Εφαρμογή των κανονισμών για τον ορισμό των μεταβλητών και τον ορισμό της κύριας βιομηχανικής ομάδας 

Ενέργεια 

Αναπτύχθηκαν ή βελτιώθηκαν νέες μεθοδολογίες στους τομείς της συμπαραγωγής και της κατανάλωσης (μέθοδος βαθμοημέρας). 

Παροχή στατιστικών υπηρεσιών 

Η παροχή στατιστικών υπηρεσιών στον τομέα των στατιστικών για τη βιομηχανία βελτιώθηκε για όλα τα θέματα. 

Βιομηχανία 

- Ο κανονισμός 58/97 εφαρμόστηκε με έντονη έμφαση στην ποιότητα των στοιχείων, η οποία βελτιώθηκε σημαντικά· 

- Ένας κανονισμός της Επιτροπής του 2002 προσάρμοσε τον κανονισμό στις τεχνικές και οικονομικές εξελίξεις· 

- Επιτεύχθηκε το στρατηγικό σχέδιο για τους διαρθρωτικούς δείκτες· 

- Επιτεύχθηκε η συλλογή στοιχείων από τις υποψήφιες χώρες για τις διαρθρωτικές και βραχυπρόθεσμες στατιστικές· 

- Άρχισε η εφαρμογή του κανονισμού 1165/98 και προχώρησε για αρκετούς βασικούς δείκτες καλής ποιότητας· 

- Τακτικές και έγκαιρες δημοσιεύσεις μιας σειράς βασικών δεικτών από την EUROSTAT και την ΕΚΤ. Περίπου 50% των δεικτών, μεταξύ των οποίων και οι σημαντικότεροι για την ανάλυση του κύκλου των επιχειρήσεων, συλλέγονται τώρα και δημοσιεύονται σε τακτική βάση· 

- Η ποιότητα των στοιχείων για τις βραχυπρόθεσμες στατιστικές παρακολουθείται τακτικά και βελτιώθηκε σημαντικά κατά τη διάρκεια της εν λόγω περιόδου · 

- Καταρτίστηκε ένας τροποποιητικός κανονισμός, ο οποίος θα επεκτείνει το πεδίο εφαρμογής του κανονισμού 165/98 και θα προσαρμόσει τη συλλογή των στοιχείων στις απαιτήσεις των χρηστών. 

PRODCOM 

- Ο στατιστικός τομέας prodcom θα μπορούσε να σταθεροποιηθεί παρά τις σοβαρές διαταραχές κατά τη διάρκεια της περιόδου 1999-2001· 

- Θα μπορούσε να επιτευχθεί μερική βελτίωση της ποιότητας και της πληρότητας των στοιχείων, αλλά απαιτείται περισσότερη προσοχή. 

Στατιστικές χάλυβα 

- Η συλλογή των στατιστικών χάλυβα ολοκληρώθηκε σύμφωνα με το πρόγραμμα. Οι στατιστικές ενσωματώθηκαν στις στατιστικές διάρθρωσης των επιχειρήσεων και στο prodcom. 

Γεωργοβιομηχανικές στατιστικές 

Εφαρμογή των ισοζυγίων εφοδιασμού τροφίμων· 

- στον τομέα της ασφάλειας των τροφίμων, καταρτίστηκε ο πρώτος κατάλογος των διαθέσιμων στοιχείων και επιτεύχθηκαν οι πρώτες συμφωνίες με τη ΓΔ SANCO. 

Γενικά, στο τέλος του 2002, η βάση δεδομένων για την ενέργεια περιέχει 3 εκατομμύρια τιμές. 

Οι στατιστικές διάρθρωσης των επιχειρήσεων, οι βραχυπρόθεσμες στατιστικές για τις επιχειρήσεις και οι στατιστικές για την παραγωγή ανέρχονται σε 46 εκατομμύρια τιμές, πράγμα που αντιπροσωπεύει σημαντική αύξηση κατά τη διάρκεια της εξεταζόμενης περιόδου. 

Διάδοση 

Γενικά, η διάδοση των στατιστικών για τη βιομηχανία βελτιώθηκε κατά τη διάρκεια της εν λόγω περιόδου. Οι στατιστικές διάρθρωσης των επιχειρήσεων, οι βραχυπρόθεσμες στατιστικές και οι στατιστικές για την παραγωγή είναι μεταξύ των βάσεων δεδομένων που δέχθηκαν τις περισσότερες επισκέψεις. Οι εξαγωγές στοιχείων από τις βάσεις δεδομένων αυξήθηκαν κατά 934% κατά τη διάρκεια της περιόδου. Το πρόγραμμα δημοσιεύσεων αναπροσαρμόστηκε με μια σειρά "Panorama of the EU industry" (Πανόραμα της βιομηχανίας της ΕΕ) και μια τριμηνιαία έκδοση. Στον ιστοχώρο της EUROSTAT, οι διαρθρωτικοί δείκτες είναι μεταξύ των 5 πρώτων προϊόντων που δέχονται τις περισσότερες επισκέψεις. Οι βασικοί δείκτες των βραχυπρόθεσμων στατιστικών δημοσιεύονται τώρα τακτικά σε δελτία τύπου τα οποία παρουσιάζονται όλο και περισσότερο στον Τύπο. 

Ωστόσο, η προσβασιμότητα των αναλυτικών στατιστικών για τη βιομηχανία εξακολουθεί να παραμένει ένα σημαντικό ζήτημα. 

Στατιστική υποστήριξη 

Γενικά, παρασχέθηκε μεγάλη μεθοδολογική υποστήριξη στα κράτη μέλη και τις υποψήφιες χώρες προκειμένου να εφαρμόσουν τις νέες μεθοδολογίες και να βελτιώσουν το στατιστικό σύστημα. 

Συμπέρασμα: 

Επιτεύχθηκε η εφαρμογή των κοινοτικών στατιστικών στόχων στον τομέα της βιομηχανίας. 

Στόχοι του προγράμματος 

α) Χρήστες 

Δεν υπάρχουν διαθέσιμες πληροφορίες σχετικά με την ικανοποίηση των χρηστών. Ωστόσο, η μεγάλη βελτίωση της ποιότητας των στοιχείων λόγω των νέων κανονισμών οδηγεί στο συμπέρασμα ότι η ικανοποίηση των χρηστών βελτιώθηκε κατά τη διάρκεια της εν λόγω περιόδου. 

β) Προτεραιότητες - προγραμματισμός των εργασιών - συντονισμός 

Δεν υπάρχουν διαθέσιμες πληροφορίες για τη συγκεκριμένη πολιτική. 

γ) Ποιότητα 

Επικαιρότητα 

Η επικαιρότητα των ετήσιων στοιχείων για την ενέργεια είναι χαμηλότερη (3,07 έτη) από το μέσο όρο της EUROSTAT (3,89). 

Η επικαιρότητα των μηνιαίων στοιχείων για την ενέργεια είναι επίσης χαμηλότερη (5,72 μήνες) από το μέσο όρο της EUROSTAT (7,07 μήνες).

Όσον αφορά τις στατιστικές διάρθρωσης των επιχειρήσεων, τα στοιχεία από τα κράτη μέλη συλλέγονται από την EUROSTAT 18 μήνες μετά το τέλος της περιόδου αναφοράς σύμφωνα με τον κανονισμό. 

Για τις βραχυπρόθεσμες στατιστικές, τα στοιχεία συλλέγονται μεταξύ 1 και 3 μηνών μετά την περίοδο αναφοράς. Η επικαιρότητα όλων των δεικτών έχει βελτιωθεί σημαντικά· για παράδειγμα, τα ευρωπαϊκά συγκεντρωτικά στοιχεία για τη βιομηχανική παραγωγή δημοσιεύονται τώρα έπειτα από 48 ημέρες αντί για 65 έως 70 ημέρες. 

Διαθεσιμότητα των στοιχείων 

Υπήρξε θεαματική βελτίωση του όγκου των διαθέσιμων στοιχείων (46 εκατομμύρια στοιχεία στο τέλος του 2002). 

Συγκρισιμότητα 

Με την εφαρμογή των νέων κανονισμών για τις στατιστικές διάρθρωσης των επιχειρήσεων και τις βραχυπρόθεσμες στατιστικές, η συγκρισιμότητα των στοιχείων βελτιώθηκε σημαντικά. Πραγματοποιούνται συνεχείς μεθοδολογικές βελτιώσεις. 

δ) Αποτελεσματικότητα 

Το στατιστικό πρόγραμμα για τη βιομηχανία είναι σχετικά αποτελεσματικό δεδομένου ότι παράγει τα αναμενόμενα στοιχεία και βελτιώνει την ποιότητα των στοιχείων. 

ε) Διεθνή πρότυπα 

Όσον αφορά τις στατιστικές διάρθρωσης των επιχειρήσεων επιτεύχθηκε σημαντική βελτίωση προς την κατεύθυνση της καλύτερης συγκρισιμότητας εντός της Ευρωπαϊκής Ένωσης. Ειδικότερα, πραγματοποιήθηκε συμφωνία για τη μονάδα παρατήρησης: η επιχείρηση (ο μικρότερος συνδυασμός νομικών μονάδων με αυτονομία αποφάσεων). Ωστόσο, οι περισσότερες χώρες εκτός EUROSTAT/ΟΟΣΑ δεν εφαρμόζουν την ίδια μεθοδολογία και αντίθετα χρησιμοποιούν την τοπική μονάδα (εγκατάσταση) ως κύρια μονάδα παρατήρησης. 

Οι βραχυπρόθεσμες στατιστικές διέπονται τώρα από κοινούς ορισμούς και οι μεθοδολογικές συστάσεις επεκτάθηκαν σημαντικά. Τα περισσότερα κράτη μέλη κατέβαλαν σημαντικές προσπάθειες προκειμένου να ευθυγραμμιστούν με αυτούς τους ορισμούς και τις συστάσεις έτσι ώστε να επιτύχουν μεγαλύτερη εναρμόνιση των στοιχείων. 

Η EUROSTAT παρουσίασε πολύ μεγάλη βελτίωση όσον αφορά την καλύτερη εσωτερική συγκρισιμότητα σε επίπεδο ΕΕ, αλλά η συγκρισιμότητα με τον υπόλοιπο κόσμο είναι λίγο δύσκολη (αλλά όχι αδύνατη). 

στ) Επιβάρυνση απάντησης 

Όσον αφορά την επιβάρυνση απάντησης για τις επιχειρήσεις, ο κανονισμός για τις στατιστικές διάρθρωσης των επιχειρήσεων ενθαρρύνει τη χρήση διοικητικών πηγών για τη συλλογή των στοιχείων. Διάφορες χώρες (π.χ. η Ιταλία) άρχισαν πρόσφατα να χρησιμοποιούν διοικητικές πηγές, πράγμα που οδήγησε σε σημαντική ελάφρυνση της επιβάρυνσης απάντησης. 

Όσον αφορά την επιβάρυνση απάντησης για τις ΕΣΥ, τόσο ο ΟΟΣΑ (ερωτηματολόγιο SSIS) όσο και η EUROSTAT (κανονισμός για τις στατιστικές διάρθρωσης των επιχειρήσεων) ζητούσαν ετήσιες στατιστικές διάρθρωσης των επιχειρήσεων από τα κράτη μέλη. Η κατάσταση προκαλούσε σύγχυση στους χρήστες (οι μεθοδολογίες ήταν ελαφρώς διαφορετικές) και δημιουργούσε μεγάλη επιβάρυνση απάντησης για τα κράτη μέλη. Το 2001, ο ΟΟΣΑ (διεύθυνση στατιστικών / στατιστικές εθνικών λογαριασμών και οικονομικές στατιστικές) και η EUROSTAT (Διοικητική μονάδα D2: Στατιστικές διάρθρωσης των επιχειρήσεων) άρχισαν μια ενεργή συνεργασία, η οποία οδήγησε στην αναστολή της συλλογής στοιχείων του ΟΟΣΑ το 2003, με τον ΟΟΣΑ να συλλέγει τα στοιχεία του απευθείας μέσω της EUROSTAT. Συζητείται ήδη ένα πρωτόκολλο συνεργασίας μεταξύ των δύο διεθνών οργανισμών. 

Ο ίδιος ο ΟΟΣΑ αναφέρθηκε περιληπτικά στην εν λόγω κατάσταση στο στατιστικό πρόγραμμα εργασιών του για το 2003, σ. 35 

"Το 2003, η άμεση συλλογή στοιχείων που πραγματοποιείται για τις χώρες της Ευρωπαϊκής Ένωσης για την κατάρτιση των βάσεων δεδομένων SSIS και SEC θα ανασταλεί και θα χρησιμοποιηθούν τα στοιχεία που συλλέγονται μέσω της EUROSTAT, με αποτέλεσμα την ουσιαστική μείωση της επιβάρυνσης απάντησης των κρατών μελών"
. 
Συμπέρασμα: 

Όλες οι στρατηγικές του προγράμματος βελτιώθηκαν. Ωστόσο αναμένονται εξελίξεις όσον αφορά τη βελτίωση της ποιότητας των στοιχείων, της επικαιρότητας και της ικανοποίησης των χρηστών σύμφωνα με το πρόγραμμα. Απαιτείται μια πολιτική αξιολόγησης προκειμένου να αντιμετωπιστούν αυτά τα ζητήματα στο μέλλον. 

Δρομολογήθηκε ένα ειδικό πρόγραμμα για την ασφάλεια των τροφίμων προκειμένου να καθησυχαστούν οι νέες ανησυχίες των καταναλωτών. 

Αρχή της επικουρικότητας 

Η αρχή της επικουρικότητας τηρήθηκε πλήρως στον τομέα των στατιστικών για τη βιομηχανία.

Ισορροπία αναγκών και πόρων 

Δεν υπάρχουν διαθέσιμες πληροφορίες. 

Περίληψη της αξιολόγησης για όλα τα στατιστικά θέματα για τη βιομηχανία 

	Θέμα/ στόχοι 
	Εισαγωγή νέων προτύπων και μεθόδων 
	 Παροχή στατιστικών υπηρεσιών 
	 Διάδοση 
	Στατιστική υποστήριξη

	 44 
	Επιτεύχθηκε 
	Βελτιώθηκε 
	Βελτιώθηκε 
	Παρασχέθηκε υποστήριξη

	 45 
	Επιτεύχθηκε 
	Βελτιώθηκε 
	Βελτιώθηκε 
	Παρασχέθηκε υποστήριξη

	 66 
	Επιτεύχθηκε 
	Δεν βελτιώθηκε 
	Δεν βελτιώθηκε
	Παρασχέθηκε υποστήριξη


 Παραπομπές 

- Λεπτομερής αξιολόγηση των στατιστικών θεμάτων. 

Οικονομική και κοινωνική συνοχή 

	Τίτλος της Συνθήκης 

ΤΙΤΛΟΣ XVII: ΟΙΚΟΝΟΜΙΚΗ ΚΑΙ ΚΟΙΝΩΝΙΚΗ ΣΥΝΟΧΗ 
	 Θέματα εργασίας της EUROSTAT 

	Κύρια θέματα εργασίας που απαιτούνται γι’ αυτόν τον τομέα πολιτικής
	23 - Σχέδια αναδιάρθρωσης 

72 - Περιφερειακή και γεωγραφική πληροφόρηση 

	 Άλλα σημαντικά θέματα 
	31 - Πληθυσμός 

32 - Αγορά εργασίας 

40 - Ετήσιοι οικονομικοί λογαριασμοί 

44 - Βιομηχανία 

47 - Διανεμητικό εμπόριο

50 - Τουρισμός 

51- Υπηρεσίες 

63 - Γεωργικά εισοδήματα και τιμές 


 Κύριοι στόχοι των στατιστικών εργασιών για αυτή τη συγκεκριμένη πολιτική 

· Προσδιορισμός, θέσπιση και παρακολούθηση της νέας κοινοτικής περιφερειακής πολιτικής· 

· επέκταση της τομεακής και γεωγραφικής κάλυψης των περιφερειακών στατιστικών· 

· ανάπτυξη ενός ευρωπαϊκού συστήματος γεωγραφικής πληροφόρησης σε συνεργασία με τις εθνικές στατιστικές υπηρεσίες. 

Επιτεύγματα: Οι κοινοτικοί στατιστικοί στόχοι στον τομέα της οικονομικής και κοινωνικής συνοχής επιτεύχθηκαν με αυξημένη διαθεσιμότητα στοιχείων και κάλυψη των περιφερειακών στατιστικών. Η καταλληλότητα, η συγκρισιμότητα και η πληρότητα των περιφερειακών στατιστικών βελτιώθηκαν σημαντικά κατά τη διάρκεια της εξεταζόμενης περιόδου. Η επικαιρότητα των υφιστάμενων σειρών διατηρήθηκε παράλληλα με τον αυξημένο όγκο των διαχειριζόμενων στοιχείων. Η επιβάρυνση απάντησης μειώθηκε χάρη στον καλύτερο συντονισμό με τα τομεακά προγράμματα. 

Υπάρχει τώρα μια συμφωνημένη κοινή ταξινόμηση των εδαφικών μονάδων (NUTS) για τις περιφερειακές στατιστικές με όλες τις προσχωρούσες χώρες, μολονότι το σχέδιο κανονισμού για τη NUTS δεν είχε εγκριθεί ακόμη κατά τη διάρκεια της περιόδου αναφοράς (εγκρίθηκε τον Ιούλιο). Δρομολογήθηκε το σχέδιο λογιστικού ελέγχου Urban για τα στοιχεία της ΕΕ15. 

Αυξήθηκε η παροχή στατιστικών υπηρεσιών κατά τη διάρκεια της εξεταζόμενης περιόδου με διαθέσιμες περισσότερες από 10 εκατομμύρια τιμές για τις περιφερειακές στατιστικές στο τέλος του 2002, νέους διαθέσιμους τομείς (κοινωνικές στατιστικές, οικονομικές στατιστικές, στατιστικές μετανάστευσης, στατιστικές μεταφορών) και μια εκτενή υπηρεσία για τις υπηρεσίες γεωγραφικής πληροφόρησης. Δημιουργήθηκε μια βάση δεδομένων γεωγραφικής πληροφόρησης η οποία περιλαμβάνει τους 300 παραγόμενους ετησίως χάρτες. 

Διάδοση 

Η διάδοση των περιφερειακών στατιστικών σημείωσε σημαντική πρόοδο κατά τη διάρκεια της εν λόγω περιόδου. Οι εξαγωγές στοιχείων από τη βάση δεδομένων για τις περιφερειακές στατιστικές τριπλασιάστηκαν κατά τη διάρκεια της εν λόγω περιόδου. Η εν λόγω βάση δεδομένων είναι η δεύτερη βάση δεδομένων της EUROSTAT με περισσότερες επισκέψεις. Οι δημοσιεύσεις σχετικά με τις περιφερειακές στατιστικές είναι επίσης τα προϊόντα που δέχονται τις περισσότερες επισκέψεις στον ιστοχώρο. 

Στατιστική υποστήριξη 

Παρασχέθηκε υποστήριξη στα κράτη μέλη. Δημιουργήθηκε ένα ειδικό δίκτυο περιφερειακών ανταποκριτών. 

Συμπέρασμα: 

Η εφαρμογή των κοινοτικών στατιστικών στόχων στον τομέα της οικονομικής και κοινωνικής συνοχής επιτεύχθηκε. 

Στόχοι του προγράμματος 

α) Χρήστες 

Σύμφωνα με το αυξανόμενο ενδιαφέρον των χρηστών για τις περιφερειακές στατιστικές, μπορούμε να υποθέσουμε ότι η ικανοποίηση των χρηστών αυξήθηκε κατά τη διάρκεια της εν λόγω περιόδου. 

β) Προτεραιότητες - προγραμματισμός των εργασιών - συντονισμός 

Ο βελτιωμένος συντονισμός με τη ΓΔ REGIO οδήγησε σε μια καλύτερη διαδικασία προγραμματισμού. 

γ) Ποιότητα 

Η καταλληλότητα, η συγκρισιμότητα και η πληρότητα των περιφερειακών στατιστικών σημείωσαν σημαντική πρόοδο κατά τη διάρκεια της εξεταζόμενης περιόδου. Η επικαιρότητα δεν βελτιώθηκε. 

δ) Αποτελεσματικότητα 

Δεν υπάρχουν διαθέσιμες πληροφορίες. 

ε) Διεθνή πρότυπα 

Δεν είναι εφαρμόσιμα σε παγκόσμια βάση. 

στ) Επιβάρυνση απάντησης 

Η επιβάρυνση απάντησης μειώθηκε χάρη στον καλύτερο συντονισμό με τα τομεακά προγράμματα. 

Συμπέρασμα: 

Οι στρατηγικές του προγράμματος παρουσίασαν πρόοδο κατά τη διάρκεια της περιόδου, αλλά ο προγραμματισμός απαιτεί καλύτερη στόχευση των εργασιών ανάπτυξης. 

Αρχή της επικουρικότητας 

Η αρχή της επικουρικότητας τηρείται πλήρως στον τομέα των περιφερειακών στατιστικών. Η χρηματοδότηση για την ΠΕΡΙΦΕΡΕΙΑΚΗ συνιστώσα των δεικτών παρέχεται από τη ΓΔ REGIO· ποσοστό 70% τουλάχιστον της εν λόγω χρηματοδότησης διατίθεται στους εταίρους του ΚΣΣ. 

Ισορροπία αναγκών και πόρων 

Δεδομένου ότι η ΓΔ REGIO καλύπτει τη συνολική δαπάνη για τους περιφερειακούς δείκτες στο πλαίσιο ενός ειδικά συμφωνημένου προγράμματος εργασίας, οι ανάγκες υποστηρίζονται εξ ολοκλήρου από την πολιτική. 

Περίληψη της αξιολόγησης για όλα τα στατιστικά θέματα για την οικονομική και κοινωνική συνοχή 

	Θέμα/ στόχοι 
	Εισαγωγή νέων προτύπων και μεθόδων 
	 Παροχή στατιστικών υπηρεσιών 
	 Διάδοση 
	Στατιστική υποστήριξη

	 23 
	Επιτεύχθηκε 
	Άνευ αντικειμένου
	Άνευ αντικειμένου
	Παρασχέθηκε μεγάλη υποστήριξη

	 72 
	Επιτεύχθηκε 
	Βελτιώθηκε 
	Βελτιώθηκε 
	Παρασχέθηκε υποστήριξη 


 Παραπομπές 

- Λεπτομερής αξιολόγηση των στατιστικών θεμάτων. 

Ερευνα και τεχνoλoγική ανάπτυξη 

	Τίτλος της Συνθήκης 

ΤΙΤΛΟΣ XVIII - ΕΡΕΥΝΑ ΚΑΙ ΤΕΧΝΟΛΟΓΙΚΗ ΑΝΑΠΤΥΞΗ 
	 Θέματα εργασίας της EUROSTAT 

	Κύρια θέματα εργασίας που απαιτούνται γι’ αυτόν τον τομέα πολιτικής
	22 - Στατιστική έρευνα 

73 - Επιστήμη και τεχνολογία 

	 Άλλα σημαντικά θέματα 
	44 - Βιομηχανία 


 Κύριοι στόχοι των στατιστικών εργασιών για αυτή τη συγκεκριμένη πολιτική 

· Νέες στατιστικές δράσεις ή σχέδια για τη μέτρηση των επιδόσεων και του αντικτύπου της Ε&Α· 

· επέκταση της έρευνας καινοτομίας και διασφάλιση καλύτερου συντονισμού στον τομέα της συλλογής στοιχείων· 

· ανάπτυξη κατάλληλων μέσων και προώθηση ανταλλαγών με την επιστημονική κοινότητα και τους χρήστες της τεχνολογίας· 

· προώθηση νέων μεθόδων στο πλαίσιο της βέλτιστης πρακτικής. 

Με βάση τα συμπεράσματα του Συμβουλίου της Λισσαβώνας/ της Βαρκελώνης και διάφορες επόμενες ανακοινώσεις της Επιτροπής, απαιτήθηκε βελτίωση του πεδίου και της ποιότητας των στατιστικών για την επιστήμη, την τεχνολογία και την καινοτομία, προκειμένου να ικανοποιηθούν καλύτερα οι αυξανόμενες ανάγκες των χρηστών. 

Επιτεύγματα: Οι στόχοι του κοινοτικού στατιστικού προγράμματος στον τομέα της έρευνας και της τεχνολογικής ανάπτυξης επιτεύχθηκαν. Εφαρμόστηκαν νέες μέθοδοι, που οδήγησαν σε σημαντική αύξηση των διαθέσιμων στοιχείων. Έγιναν σημαντικές βελτιώσεις κατά τη διάρκεια της εν λόγω περιόδου, αλλά απαιτείται ακόμη σημαντική πρόοδος όσον αφορά την επικαιρότητα και την κάλυψη των στοιχείων. 

Σε ποιο βαθμό εφαρμόστηκε το στατιστικό πρόγραμμα 1998-2002; 

Εισαγωγή νέων μεθόδων και προτύπων 

Επιστήμη και τεχνολογία 

- Το σχέδιο κανονισμού της Επιτροπής για τις στατιστικές σχετικά με την επιστήμη, την τεχνολογία και την καινοτομία (ΕΤΠ) καταρτίστηκε και εγκρίθηκε το 2003. Τα μέτρα εφαρμογής θα θεσπιστούν το 2003 / 2004· 

- Έγιναν μεθοδολογικές βελτιώσεις στους διάφορους σχετικούς τομείς (όπως: στατιστικές Ε&Α, στατιστικές καινοτομίας, στατιστικές για τα διπλώματα ευρεσιτεχνίας κ.λπ.). 

Ωστόσο ορισμένες δράσεις επιτεύχθηκαν εν μέρει λόγω των περιορισμών των πόρων: 

- Δεν κατέστη δυνατόν ακόμη να καταρτιστούν πλήρεις στατιστικές για τα διπλώματα ευρεσιτεχνίας · 
- Δεν κατέστη ακόμη δυνατή η συμβολή στη διαδικασία αναθεώρησης του εγχειριδίου του Όσλο. 
Στατιστική έρευνα 

- Στον τομέα της αξιολόγησης της ποιότητας, αναπτύχθηκαν βελτιωμένες τεχνικές για τη μέτρηση της ποιότητας των στοιχείων. 30 εκθέσεις για την ποιότητα καταρτίστηκαν στην EUROSTAT· 

- Στον τομέα της εποχιακής αναπροσαρμογής και της ανάλυσης χρονοσειρών προτάθηκαν ειδικές τομεακές συστάσεις για την κατάρτιση κοινοτικών σειρών· 

- Στον τομέα της μεταφοράς τεχνολογίας και τεχνογνωσίας επικαιροποιήθηκε ο κατάλογος ερευνητικών δραστηριοτήτων και δυνατοτήτων για τη μεταφορά τεχνολογίας και τεχνογνωσίας. 

Ο στόχος της εισαγωγής νέων προτύπων και μεθόδων επιτεύχθηκε στη στατιστική έρευνα, αλλά μόνο εν μέρει στον τομέα των στατιστικών επιστήμης και τεχνολογίας. 

Παροχή στατιστικών υπηρεσιών 

Στην αρχή της περιόδου, η παροχή στατιστικών υπηρεσιών στον τομέα της επιστήμης και τεχνολογίας ήταν σε εμβρυϊκή μορφή όσον αφορά την κάλυψη των στοιχείων, τις σειρές και την ποιότητα. Κατά τη διάρκεια της περιόδου, με την εισαγωγή νέων μεθόδων και κανονισμών, η παροχή στατιστικών υπηρεσιών επεκτάθηκε σημαντικά σε όλους τους τομείς των μεταφορών: 

- Περιφερειακά στοιχεία Ε&Α 

- Βασικοί δείκτες για στην επιστήμη και την τεχνολογία 

- Δείκτες συγκριτικής αξιολόγησης των εθνικών πολιτικών έρευνας· 

- Ε&Α στις υποψήφιες χώρες και στη Ρωσία· 

- Εφαρμογές ευρωπαϊκών διπλωμάτων ευρεσιτεχνίας· 

- Απασχόληση στην υψηλή τεχνολογία. 

Η δομή και το περιεχόμενο αυτών των τομέων χρειάζεται να ενισχυθούν, όταν θεσπιστεί η νομοθεσία για τις στατιστικές σχετικά με την επιστήμη, την τεχνολογία και την καινοτομία. 

Επιπλέον, η τρίτη κοινοτική έρευνα για την καινοτομία (CIS 3) εφαρμόστηκε και τα αποτελέσματά της διαδόθηκαν. 

Επιτεύχθηκε σημαντική αύξηση όσον αφορά τη διαθεσιμότητα και την ποιότητα των στοιχείων, με περισσότερα από 1 εκατομμύριο συλλεχθέντα στοιχεία. Αναμένεται περαιτέρω μεγάλη αύξηση λόγω της έναρξης ισχύος της νομοθεσίας για τις στατιστικές επιστήμης, τεχνολογίας και καινοτομίας. 

Στον τομέα της στατιστικής έρευνας, παρασχέθηκε υποστήριξη στις Γενικές Διευθύνσεις για την ευρωπαϊκή δειγματοληψία. Επιλέχθηκαν και παρακολουθήθηκαν 36 σχέδια Ε&Α. 
Η παροχή στατιστικών υπηρεσιών βελτιώθηκε κατά τη διάρκεια της εν λόγω περιόδου. 

Διάδοση 

Επιτεύχθηκαν διάφορες βελτιώσεις στον τομέα της διάδοσης, συμπεριλαμβανομένης της πλήρους αναδιάρθρωσης των στατιστικών επιστήμης και τεχνολογίας στη βάση Νew Cronos και της μεγάλης αύξησης της ποσότητας των διαθέσιμων στοιχείων, μαζί με την έκδοση ενός βιβλίου και ενός πλήρους φάσματος «Statistics in focus» (25) από το 2000. 

Τα αποτελέσματα έδειξαν σημαντική αύξηση των επισκέψεων στις στατιστικές επιστήμης και τεχνολογίας: 

- Αύξηση των εξαγωγών στοιχείων από τις βάσεις δεδομένων: + 1.000% 

- Επισκέψεις στο ιστοχώρο: 300.000 σελίδες από το 2000. Συγκριτικά, οι ιστοσελίδες του εξωτερικού εμπορίου δέχθηκαν 360.000 επισκέψεις. 

Η διάδοση των στατιστικών επιστήμης και τεχνολογίας βελτιώθηκε σημαντικά κατά τη διάρκεια της εξεταζόμενης περιόδου. 

Όσον αφορά τη στατιστική έρευνα, τα αποτελέσματα διαδόθηκαν μέσω της διοργάνωσης μιας συνεδρίασης ESPROS και 6 δικτύων αριστείας για τη μεταφορά τεχνολογίας και τεχνογνωσίας. 

Στατιστική υποστήριξη

Παρασχέθηκε μεγάλη στατιστική υποστήριξη στις υποψήφιες χώρες προκειμένου να ενσωματώσουν τα στοιχεία διάφορων τομέων. Παρασχέθηκε επίσης μεγάλη μεθοδολογική υποστήριξη στους κόλπους της Επιτροπής στη ΓΔ SANCO, ΓΔ MARKT και ECFIN. 

Συμπέρασμα: 

Οι στόχοι του κοινοτικού στατιστικού προγράμματος στον τομέα της έρευνας και της τεχνολογικής ανάπτυξης επιτεύχθηκαν. Σημειώθηκαν σημαντικές βελτιώσεις κατά τη διάρκεια της εν λόγω περιόδου, αλλά απαιτείται ακόμη σημαντική πρόοδος όσον αφορά την επικαιρότητα και την κάλυψη των στοιχείων. 

Στόχοι του προγράμματος 

α) Χρήστες 

Σύμφωνα με την κυλιόμενη επισκόπηση για τις στατιστικές έρευνας και ανάπτυξης και καινοτομίας, οι χρήστες δεν ήταν ικανοποιημένοι με την καταλληλότητα, την επικαιρότητα, την προσβασιμότητα και την πληρότητα των στοιχείων. Ήταν ικανοποιημένοι με την ακρίβεια και την αξιοπιστία των στοιχείων, καθώς και με τις υπηρεσίες υποστήριξης. Αξιολόγησαν θετικά την αλλαγή στη συνολική ποιότητα των υπηρεσιών. Μπορούν να αναμένονται περαιτέρω εξελίξεις. 

Ωστόσο, σύμφωνα με τη ΓΔ RTD, η διεπαφή με τους χρήστες που ασχολούνται με τη χάραξη των πολιτικών θα μπορούσε να βελτιωθεί, ειδικά εντός της Επιτροπής, προκειμένου να ανταποκρίνεται καλύτερα και ταχύτερα στις ανάγκες και τις προτεραιότητες των χρηστών. 

β) Προτεραιότητες - προγραμματισμός των εργασιών 

Σύμφωνα με την κυλιόμενη επισκόπηση για τις στατιστικές έρευνας, ανάπτυξης και καινοτομίας, οι εταίροι θεωρούν ότι υπάρχει επαρκώς καλός προγραμματισμός και διαρθρωμένος συντονισμός στο ΚΣΣ για αυτόν τον τομέα. 

Οι εταίροι πιστεύουν ότι ο συντονισμός στις στατιστικές επιστήμης, τεχνολογίας και καινοτομίας τόσο εντός όσο και εκτός του οργανισμού βελτιώθηκε σε γενικές γραμμές. 

γ) Ποιότητα 

Βλέπε χρήστες. 

δ) Αποτελεσματικότητα 

Σύμφωνα με την κυλιόμενη επισκόπηση για τις στατιστικές έρευνας, ανάπτυξης και καινοτομίας, η αποτελεσματικότητα αξιολογήθηκε θετικά από τους εταίρους. 

ε) Διεθνή πρότυπα 

Οι νέες μεθοδολογικές εργασίες κατά τη διάρκεια της εξεταζόμενης περιόδου καθιστούν τις κοινοτικές στατιστικές πιο συγκρίσιμες. Αυτές οι εργασίες συχνά πραγματοποιήθηκαν σε στενή συνεργασία με άλλους διεθνείς οργανισμούς. 

Στις περισσότερες περιπτώσεις, η εναρμόνιση των πλαισίων ποιότητας, των μεθόδων εποχιακής αναπροσαρμογής και των εργαλείων προστασίας των πινάκων βασίζεται στις διεθνείς μεθοδολογίες. 

στ) Επιβάρυνση απάντησης 

Άνευ αντικειμένου. 

Συμπέρασμα: 

Οι στρατηγικές του προγράμματος παρουσίασαν σημαντική πρόοδο κατά τη διάρκεια της εν λόγω περιόδου, αλλά η κατάσταση σχετικά με την ικανοποίηση των χρηστών δεν είναι ικανοποιητική. 

Αρχή της επικουρικότητας 

Η αρχή της επικουρικότητας τηρήθηκε πλήρως στον τομέα της στατιστικής έρευνας και των στατιστικών επιστήμης και τεχνολογίας. Οι ΕΣΥ συμμετέχουν εκτενώς στα ερευνητικά σχέδια. 

Ισορροπία αναγκών και πόρων 

Οι ανάγκες για πληροφόρηση υπερβαίνουν κατά πολύ τους διαθέσιμους πόρους κυρίως σε επίπεδο ΕΕ· πολλά στοιχεία δεν μπόρεσαν να παραχθούν, π.χ. για την κινητικότητα των ερευνητών, ενώ άλλες στατιστικές εργασίες πραγματοποιήθηκαν στο επίπεδο των Γενικών Διευθύνσεων - χρηστών (π.χ. για τις γυναίκες στην επιστήμη). 

Περίληψη της αξιολόγησης για όλα τα στατιστικά θέματα για την έρευνα και την τεχνολογική ανάπτυξη 

	Θέμα/ στόχοι 
	Εισαγωγή νέων προτύπων και μεθόδων 
	 Παροχή στατιστικών υπηρεσιών 
	 Διάδοση 
	Στατιστική υποστήριξη

	22 
	Επιτεύχθηκε 
	Βελτιώθηκε 
	Βελτιώθηκε 
	Παρασχέθηκε υποστήριξη

	73 
	Επιτεύχθηκε εν μέρει
	Βελτιώθηκε σημαντικά
	Βελτιώθηκε 
	Παρασχέθηκε μεγάλη υποστήριξη


 Παραπομπές 

- Λεπτομερής αξιολόγηση των στατιστικών θεμάτων. 

ΠΕΡΙΒΑΛΛΟΝ 

	Τίτλος της Συνθήκης 

ΤΙΤΛΟΣ XIX: ΠΕΡΙΒΑΛΛΟΝ 
	 Θέματα εργασίας της EUROSTAT 

	Κύρια θέματα εργασίας που απαιτούνται γι’ αυτόν τον τομέα πολιτικής
	 41 - Τριμηνιαίοι και περιβαλλοντικοί λογαριασμοί 

71 – Περιβαλλοντικές στατιστικές και δείκτες 

	 Άλλα σημαντικά θέματα 
	44 - Βιομηχανία 

45 - Ενέργεια και πρώτες ύλες 

48 - Μεταφορές

50 - Τουρισμός 

61 - Χρήση γης και ύπαιθρος 

62 - Γεωργικές διαρθρώσεις 

64 - Φυτική παραγωγή 

65 - Ζωική παραγωγή 

68 - Στατιστικές δασοκομίας 


 Κύριοι στόχοι των στατιστικών εργασιών για αυτή τη συγκεκριμένη πολιτική 

· Συνέχιση της ανάπτυξης των περιβαλλοντικών στατιστικών, κατά προτίμηση με βάση τα υπάρχοντα, διαθέσιμα βασικά στοιχεία και βελτίωση της διάδοσής τους· 

· συνέχιση της παραγωγής και της περαιτέρω ανάπτυξης περιβαλλοντικών δεικτών και στατιστικών που θα συνδέουν το περιβάλλον και τους διάφορους τομείς της οικονομίας· 

· ανάπτυξη ενός συνόλου παρελκόμενων λογαριασμών για το περιβάλλον με τους οποίους μπορούν να αναλυθούν από κοινού οι εξελίξεις στους τομείς της οικονομίας και του περιβάλλοντος · 

· αύξηση της συνεργασίας με τον Ευρωπαϊκό Οργανισμό Περιβάλλοντος. 

Επιτεύγματα: Οι στόχοι του κοινοτικού στατιστικού προγράμματος στον τομέα του περιβάλλοντος επιτεύχθηκαν. Σημειώθηκαν σημαντικές βελτιώσεις κατά τη διάρκεια της εξεταζόμενης περιόδου, με την εισαγωγή νέων μεθόδων και προτύπων, την παροχή στατιστικών υπηρεσιών και τη διάδοση, ειδικότερα στον τομέα των περιβαλλοντικών λογαριασμών. Ωστόσο, απαιτείται σημαντική πρόοδος στη συλλογή στοιχείων. Ο συντονισμός βελτιώθηκε κατά τη διάρκεια της εν λόγω περιόδου. Το 1999 υπογράφηκε μνημόνιο συνεργασίας με τον ΕΟΧ, το οποίο διέπει τους τομείς κοινών εργασιών και το συντονισμό. Το 2002 υπογράφηκε ένα δεύτερο μνημόνιο συνεργασίας μεταξύ ESTAT, ΕΟΧ, ΓΔ env, ΓΔ AGRI και ΓΔ JRC, το οποίο καλύπτει τις εργασίες για τους γεωργοπεριβαλλοντικούς δείκτες (σχέδιο IRENΑ). 

Σε ποιο βαθμό εφαρμόστηκε το στατιστικό πρόγραμμα 1998-2002; 

Εισαγωγή νέων μεθόδων και προτύπων 

Περιβαλλοντικοί λογαριασμοί

- Σημειώθηκε σημαντική πρόοδος στην ανάπτυξη και τη δοκιμή μεθοδολογιών για το νέο αυτό τομέα, καθώς και στην ανάπτυξη τυποποιημένων πινάκων για την τακτική συλλογή στοιχείων· 

- Η EUROSTAT και το ΚΣΣ συνέβαλαν μαζικά στο σχεδιασμό του αναθεωρημένου συστήματος παγκοσμίου επιπέδου για τους ολοκληρωμένους περιβαλλοντικούς και οικονομικούς λογαριασμούς (SEEΑ). 

Περιβαλλοντικές στατιστικές 

Το Νοέμβριο του 2002 οριστικοποιήθηκε και εκδόθηκε ο κανονισμός (ΕΚ) αριθ. 2150/2002 για τη συλλογή των στατιστικών σχετικά με τα απόβλητα. 

Το 1999 υπογράφηκε μνημόνιο συνεργασίας με τον ΕΟΧ το οποίο διέπει τους τομείς κοινών εργασιών και τη συνεργασία. Το 2002 υπογράφηκε ένα δεύτερο μνημόνιο συνεργασίας μεταξύ ESTAT, ΕΟΧ, ΓΔ env, ΓΔ AGRI και ΓΔ JRC, το οποίο καλύπτει τις εργασίες για 35 γεωργοπεριβαλλοντικούς δείκτες (σχέδιο IRENΑ). 

Στον τομέα των δεικτών βιώσιμης ανάπτυξης και των δεικτών περιβαλλοντικών διαρθρώσεων, η EUROSTAT συνέβαλε στους ορισμούς και τις μεθοδολογίες που χρησιμοποιούνται για το σύνολο δεικτών UNCSD. Το 1998 πραγματοποιήθηκε σεμινάριο σχετικά με τη δοκιμή του καταλόγου UNCSD SDI 2001: δημοσίευση των SDI με βάση το σύνολο UNCSD. Πραγματοποιήθηκε κοινό σεμινάριο με την UNECE και την «Statistics Canada» σχετικά με τα μεθοδολογικά θέματα για τους περιβαλλοντικούς SDI (δείκτες βιώσιμης ανάπτυξης). 

Μετά την έγκριση της στρατηγικής της ΕΕ για τη βιώσιμη ανάπτυξη στο Ευρωπαϊκό Συμβούλιο του Γκέτεμποργκ (Ιούνιος 2001), η ΕΣΠ δημιούργησε μια task force για την ανάπτυξη ενός ειδικού συνόλου SDI της ΕΕ. 

Παροχή στατιστικών υπηρεσιών 

Η παροχή στατιστικών υπηρεσιών βελτιώθηκε κατά τη διάρκεια της εξεταζόμενης περιόδου. 

- Εφαρμόστηκαν πλήρως βελτιωμένες μεθοδολογίες· η συλλογή των στοιχείων αναπροσαρμόστηκε, με αποτέλεσμα την καλύτερη διαθεσιμότητα στοιχείων· 

- υποστηρίχθηκε η νομική διαδικασία της τροποποίησης του περιβαλλοντικού τμήματος του κανονισμού για τις στατιστικές διάρθρωσης των επιχειρήσεων και εφαρμόστηκε πλήρως ο αναθεωρημένος κανονισμός. Αναθεωρήθηκε το ερωτηματολόγιο για τις περιβαλλοντικές δαπάνες, ενώ η Τask force αναθεώρησε τους ορισμούς που σχετίζονται με τις περιβαλλοντικές δαπάνες·

- αναθεωρήθηκε το ερωτηματολόγιο για τα εσωτερικά ύδατα και αποσαφηνίστηκαν οι ορισμοί, με αποτέλεσμα τη βελτίωση των στοιχείων·

- μετά το Κάρντιφ και τα επόμενα Ευρωπαϊκά Συμβούλια, εντατικοποιήθηκαν οι εργασίες σχετικά με τους δείκτες για την παρακολούθηση της ενσωμάτωσης των περιβαλλοντικών θεμάτων στους άλλους τομείς πολιτικής (μεταφορές, ενέργεια, γεωργία). Ως αποτέλεσμα, δημιουργήθηκε, μεταξύ άλλων, μια επιτομή στατιστικών για τις μεταφορές – περιβάλλον και μια ατζέντα δεικτών για την ενεργειακή ολοκλήρωση, αναπτύχθηκαν νέοι γεωργοπεριβαλλοντικοί δείκτες, όπως τα θρεπτικά ισοζύγια, η χρήση των φυτοφαρμάκων, η βιολογική καλλιέργεια και εκδόθηκε μια σημαντική δημοσίευση σχετικά με τη γεωργία, το περιβάλλον και την αγροτική ανάπτυξη (από κοινού με άλλες μονάδες της Διεύθυνσης F και με τη ΓΔ AGRI και τη ΓΔ env). Παρασχέθηκε υποστήριξη σε άλλες υπηρεσίες της Επιτροπής και στον Ευρωπαϊκό Οργανισμό Περιβάλλοντος (ΕΟΠ) όσον αφορά τις εργασίες τους για τους δείκτες ολοκλήρωσης. 

Η άμεση συλλογή από τα κράτη μέλη στοιχείων για τις εκπομπές στον αέρα σταμάτησαν. Προκειμένου να εξορθολογιστεί η συλλογή στοιχείων και να μειωθεί η επιβάρυνση απάντησης των κρατών μελών, τα στοιχεία λήφθηκαν από τον ΕΟΧ, ο οποίος λαμβάνει στοιχεία στο πλαίσιο διάφορων συμβάσεων υποβολής εκθέσεων. 

Τα στοιχεία για τις χώρες PHARE βελτιώθηκαν μέσω ειδικών σχεδίων υποστήριξης. 

- Το 1999 και το 2001 καταρτίστηκαν και δημοσιεύθηκαν δείκτες περιβαλλοντικής πίεσης. 

5 νέοι υποτομείς εισήχθησαν κατά τη διάρκεια της εν λόγω περιόδου: 

- Μεταφορές και περιβάλλον 

- Παρασιτοκτόνα 

- Λιπάσματα 

- Βιολογική καλλιέργεια 

- Περιφερειακές στατιστικές περιβάλλοντος. 

Διάδοση 

Πολλές βελτιώσεις επιτεύχθηκαν στον τομέα της διάδοσης, συμπεριλαμβανομένης της επέκτασης των βάσεων δεδομένων και ενός ευρύτερου φάσματος δημοσιεύσεων, συμπεριλαμβανομένου ενός CD-rom για τις περιβαλλοντικές στατιστικές. 

Τα αποτελέσματα έδειξαν σημαντική αύξηση των επισκέψεων στις στατιστικές περιβάλλοντος: 

- Αύξηση των εξαγωγών των στοιχείων από τη βάση δεδομένων: + 328% 

-38 «Statistics in focus» που εξετάζουν περιβαλλοντικά θέματα δημοσιεύθηκαν από το 2000 και μετά. 

Στατιστική υποστήριξη 

Παρασχέθηκε μεγάλη στατιστική υποστήριξη στις υποψήφιες χώρες στον τομέα των επενδύσεων για την προστασία του περιβάλλοντος στις βιομηχανίες. Σε άλλους τομείς, όπως οι εκπομπές, η χρήση των υδάτων και η χρήση αποβλήτων και επικίνδυνων υλικών, η υποστήριξη που παρασχέθηκε στα κράτη μέλη και τις υποψήφιες χώρες θεωρήθηκε μικρή. 

Συμπέρασμα: 

Οι στόχοι του κοινοτικού στατιστικού προγράμματος στον τομέα του περιβάλλοντος επιτεύχθηκαν. Πραγματοποιήθηκαν σημαντικές βελτιώσεις κατά τη διάρκεια της εν λόγω περιόδου όσον αφορά την εισαγωγή νέων μεθόδων και προτύπων, την παροχή στατιστικών υπηρεσιών και τη διάδοση. Ωστόσο, απαιτείται σημαντική πρόοδος στη συλλογή στοιχείων. 

Στόχοι του προγράμματος 

α) Χρήστες 

Δεν πραγματοποιήθηκε επισκόπηση της ικανοποίησης των χρηστών κατά τη διάρκεια της περιόδου. Ωστόσο, η αυξανόμενη χρήση των περιβαλλοντικών στατιστικών στην πολιτική σκηνή (π.χ. για την εαρινή έκθεση του Συμβουλίου και για τους δείκτες της βιώσιμης ανάπτυξης) οδηγεί στο συμπέρασμα ότι υπάρχει αύξηση στην ικανοποίηση των χρηστών. 

β) Προτεραιότητες - προγραμματισμός των εργασιών - συντονισμός 

Ο συντονισμός βελτιώθηκε κατά τη διάρκεια της εξεταζόμενης περιόδου. Το 1999 υπογράφηκε μνημόνιο συνεργασίας με τον ΕΟΧ το οποίο διέπει τους τομείς κοινών εργασιών και τη συνεργασία. Το 2002 υπογράφηκε ένα δεύτερο μνημόνιο συνεργασίας μεταξύ ESTAT, ΕΟΧ, ΓΔ env, ΓΔ AGRI και ΓΔ JRC, το οποίο καλύπτει τις εργασίες για 35 γεωργοπεριβαλλοντικούς δείκτες (σχέδιο IRENΑ). 

γ) Ποιότητα 

Η επικαιρότητα, η διαθεσιμότητα και η συγκρισιμότητα των στοιχείων βελτιώθηκαν κατά τη διάρκεια της εν λόγω περιόδου. 

- Το 2002, η μέση καθυστέρηση μεταξύ των προθεσμιών των χωρών για την αποστολή των στοιχείων στην EUROSTAT και τη δημοσίευσή τους στη βάση Νew Cronos ήταν 6 μήνες, σε σύγκριση με τη μέση καθυστέρηση 12 μηνών το 1998· 

- Για τα ύδατα και τα απόβλητα, τα ποσοστά απόκρισης αυξήθηκαν από 32,5% σε 36% από το 2000 έως το 2002. Για τους άλλους τομείς, τα ποσοστά διαθεσιμότητας δεν είναι συγκρίσιμα· 

- Η συγκρισιμότητα βελτιώθηκε στον τομέα των υδάτων και των περιβαλλοντικών δαπανών μέσω βελτιωμένων ερωτηματολογίων και ορισμών και στον τομέα των αποβλήτων μέσω αυξημένης πολιτικής πίεσης. Δεν υπάρχουν διαθέσιμα στοιχεία. 

δ) Αποτελεσματικότητα 

Η εφαρμογή του στατιστικού προγράμματος στον τομέα του περιβάλλοντος έδωσε καλά αποτελέσματα όπως η εισαγωγή μεθόδων και προτύπων και η παροχή στατιστικών υπηρεσιών. Ωστόσο αναμένονται περαιτέρω βελτιώσεις και επιτεύγματα στο πλαίσιο του προγράμματος. 

ε) Διεθνή πρότυπα 

Οι κοινοτικές στατιστικές είναι τώρα πιο συγκρίσιμες με τις στατιστικές για άλλες περιοχές του κόσμου για τους ακόλουθους λόγους: 

- Πλήρης συμβατότητα με τον ΟΟΣΑ μέσω κοινού ερωτηματολογίου· 

- Πλήρης συμβατότητα επίσης με τα Η.Ε., δεδομένου ότι χρησιμοποιούν ένα υποσύνολο αυτού του ερωτηματολογίου. 

στ) Επιβάρυνση απάντησης 

Το κοινό ερωτηματολόγιο 2002 μειώθηκε σημαντικά με τη χρήση πηγών στοιχείων που υπάρχουν αλλού (π.χ. στοιχεία για τον αέρα από τον ΕΟΧ). Η επιβάρυνση απάντησης μειώθηκε επίσης με την καλύτερη τήρηση των ορισμών στην ευρωπαϊκή περιβαλλοντική νομοθεσία (π.χ. οδηγία για τα αστικά λύματα και οδηγία για το υδάτινο περιβάλλον). 

Συμπέρασμα: 

Οι στρατηγικές του προγράμματος σημείωσαν σημαντική πρόοδο κατά τη διάρκεια της εν λόγω περιόδου. 

Αρχή της επικουρικότητας 

Η αρχή της επικουρικότητας τηρήθηκε στον τομέα των περιβαλλοντικών στατιστικών. Η συλλογή των στοιχείων τηρεί πλήρως την αρχή της επικουρικότητας, δηλ. τα κράτη μέλη είναι ελεύθερα να χρησιμοποιούν τις μεθόδους συλλογής ή εκτίμησης στοιχείων που είναι καταλληλότερες για τις συνθήκες τους, αλλά τηρώντας τις κοινές ποιοτικές απαιτήσεις για τα στοιχεία οι οποίες διατυπώθηκαν και συμφωνήθηκαν σε επίπεδο ΕΕ με τα κράτη μέλη. Επιπλέον, τα στοιχεία χρησιμοποιούνται από κοινού με τον Ευρωπαϊκό Οργανισμό Περιβάλλοντος και τον ΟΟΣΑ σε μια προσπάθεια να μειωθεί ο αριθμός των απαιτήσεων για στοιχεία στα κράτη μέλη. 

Ισορροπία αναγκών και πόρων 

Κατά τη διάρκεια της περιόδου 1998-2002 δεν υπήρξε νομική απαίτηση για τη συλλογή πολλών περιβαλλοντικών στατιστικών. Έτσι τα κράτη μέλη διαβίβασαν τα στοιχεία μέσω "συμφωνιών κυρίων" αλλά συχνά μόνο όταν τα στοιχεία συλλέγονταν για εθνικούς σκοπούς. Αυτό είχε ως αποτέλεσμα πολλά κενά στα στοιχεία, την έλλειψη εναρμόνισης μεταξύ των χωρών κ.λπ., πράγμα που η EUROSTAT εργάζεται σκληρά για να το βελτιώσει, μέσω της ανάπτυξης τυποποιημένων ορισμών και συνιστώμενων μεθοδολογιών και μέσω επιχορηγήσεων που παρέχονται στα κράτη μέλη προκειμένου να αναπτύξουν και να βελτιώσουν τη συλλογή στοιχείων. 

Η έλλειψη πόρων προκάλεσε καθυστερήσεις σε διάφορα σχέδια: 

- εργασία για τα σπάνια υλικά 

- εργασία για τη χρήση των υδάτων· 

- συλλογή δεικτών για τις μεταφορές. 

Περίληψη της αξιολόγησης για όλα τα στατιστικά θέματα για το περιβάλλον 

	Θέμα/ στόχοι 
	Εισαγωγή νέων προτύπων και μεθόδων 
	 Παροχή στατιστικών υπηρεσιών 
	 Διάδοση 
	Στατιστική υποστήριξη

	41 
	Επιτεύχθηκε 
	Βελτιώθηκε σημαντικά
	Άρχισε 
	Δεν παρασχέθηκε υποστήριξη κατά τη διάρκεια της εν λόγω περιόδου 

	71 
	Επιτεύχθηκε 
	Βελτιώθηκε 
	Βελτιώθηκε σημαντικά
	Παρασχέθηκε υποστήριξη


 Παραπομπές 

- Λεπτομερής αξιολόγηση των στατιστικών θεμάτων 

συνεργασια για την Ανάπτυξη 

	Τίτλος της Συνθήκης 

ΤΙΤΛΟΣ XX: ΣΥΝΕΡΓΑΣΙΑ ΓΙΑ ΤΗΝ ΑΝΑΠΤΥΞΗ
	 Θέματα εργασίας της EUROSTAT 

	Κύρια θέματα εργασίας που απαιτούνται γι’ αυτόν τον τομέα πολιτικής
	19 – Παροχή βοήθειας στις χώρες που διανύουν μεταβατικό στάδιο 

20 - Προετοιμασία της διεύρυνσης 

21 - Τεχνική συνεργασία με τρίτες χώρες 


Κύριοι στόχοι των στατιστικών εργασιών για αυτή τη συγκεκριμένη πολιτική 

· Συνέχιση της παροχής τεχνικής βοήθειας και κατάρτισης στις χώρες αυτές· 

· Βελτίωση του συστήματος στατιστικών πληροφοριών αυτών των χωρών· 

· Προετοιμασία της διεύρυνσης 

Επιτεύγματα: Οι στόχοι του κοινοτικού στατιστικού προγράμματος στον τομέα της συνεργασίας για την ανάπτυξη επιτεύχθηκαν, με έντονη έμφαση στην προετοιμασία της διεύρυνσης. 

Σε ποιο βαθμό εφαρμόστηκε το στατιστικό πρόγραμμα 1998-2002; 

Εισαγωγή νέων μεθόδων και προτύπων 

Αυτός ο στόχος είναι άνευ αντικειμένου για τα αντίστοιχα στατιστικά θέματα.

Παροχή στατιστικών υπηρεσιών 

Προετοιμασία της διεύρυνσης 

Η προετοιμασία της διεύρυνσης επικεντρώθηκε κυρίως στην ανάπτυξη των ΕΣΥ των υποψήφιων χωρών με τη συνδρομή των οργάνων και στην ικανότητά τους να παράγουν και να διαβιβάζουν στατιστικά στοιχεία σύμφωνα με το κεκτημένο. Ειδικότερα επιτεύχθηκαν τα ακόλουθα: 

- τακτική συλλογή στοιχείων με βάση την εναρμονισμένη μεθοδολογία σε όλους σχεδόν τους στατιστικούς τομείς· 

- παροχή στατιστικών πληροφοριών στις υπηρεσίες της Επιτροπής για τη διαδικασία διαπραγμάτευσης και παρακολούθησης · 

- διάδοση των στοιχείων σε άλλες διοικήσεις και το ευρύ κοινό μέσω ιστοχώρου, της βάσης New Cronos και δημοσιεύσεων· 

- οι υποψήφιες χώρες διαβίβασαν στοιχεία για όλα τα κύρια κοινωνικά και οικονομικά συγκεντρωτικά μεγέθη στην EUROSTAT·

- οι υποψήφιες χώρες ενσωματώθηκαν εν μέρει στις κανονικές ροές εργασίας των μονάδων παραγωγής και σε μέρος των βάσεων δεδομένων παραγωγής και διάδοσης. 

Στο τέλος του 2002, για τους περισσότερους στατιστικούς τομείς συλλέχθηκαν και διαδόθηκαν στοιχεία σύμφωνα με τα πρότυπα της ΕΕ για τις προσχωρούσες και τις υποψήφιες χώρες. Στην ίδια περίοδο, η EUROSTAT ήταν επίσης σε θέση να δημοσιεύσει τους περισσότερους από τους ευρωδείκτες για τις εν λόγω χώρες. 

Όσον αφορά την Τουρκία, σε διάφορες δημοσιεύσεις και συλλογές στοιχείων έχουν ήδη συμπεριληφθεί τα τουρκικά στοιχεία.

Πραγματοποιήθηκαν συνολικές αξιολογήσεις και για τις 13 υποψήφιες χώρες προκειμένου να αξιολογηθούν τα στατιστικά συστήματά τους λεπτομερώς και να εξασφαλισθεί η κατάλληλη εισροή πληροφοριών για περαιτέρω τεχνική βοήθεια.Στο τέλος του 2002 εκδόθηκε μια δημοσίευση με τίτλο "Widening the EU statistical network" (Διεύρυνση του στατιστικού δικτύου της ΕΕ) η οποία συνοψίζει τα αποτελέσματα και τις περιγραφές των συνολικών αξιολογήσεων. 

Συνεργασία με τις χώρες των Δυτικών Βαλκανίων (CARDS) 

Συνολικές αξιολογήσεις των στατιστικών συστημάτων στα δυτικά Βαλκάνια, οι οποίες ενημερώνουν τους χρήστες για την κατάσταση που επικρατεί στα στατιστικά συστήματα, πραγματοποιήθηκαν στις ακόλουθες χώρες CARDS: Αλβανία, Κροατία, ΠΓΔΜ, ενώ το 2001 άρχισαν εργασίες για την Ομοσπονδιακή Δημοκρατία της Γιουγκοσλαβίας. 

ΣΥΝΕΡΓΑΣΙΑ ΜΕ ΤΙΣ ΧΩΡΕΣ TACIS 

Οι εκθέσεις κατά χώρα για την αξιολόγηση της τρέχουσας κατάστασης και της προόδου των επίσημων στατιστικών δημοσιεύθηκαν το 2001 για 9 από τις 13 χώρες.Έκτοτε, η έκθεση επικαιροποιείται ετησίως.Άρχισε τριμηνιαία ανταλλαγή βασικών στοιχείων με τη Ρωσία και την Ουκρανία, τα οποία είναι διαθέσιμα στη βάση New Cronos. Επίσης, πραγματοποιείται ανταλλαγή στοιχείων για το εξωτερικό εμπόριο με πολλές χώρες της ΚΑΚ και υπάρχουν διαθέσιμα στοιχεία στην COMEXT για τις περισσότερες από τις χώρες ΚΑΚ.

ΣΥΝΕΡΓΑΣΙΑ ΜΕ ΤΡΙΤΕΣ ΧΩΡΕΣ 

Επιτεύγματα

- Θετική ενδιάμεση αξιολόγηση του προγράμματος MEDSTAT χάρη στην εφαρμογή των διεθνών προτύπων, την ανάπτυξη σχέσεων χρήστη/ παραγωγού και την έγκριση νέων όρων αναφοράς για το νέο πρόγραμμα MEDSTAT· 

- Υπάρχουν ήδη διαθέσιμα στοιχεία για το εξωτερικό εμπόριο για τις χώρες MED. 

- ΑΚΕ 

+ Εφαρμογή του σχεδίου ECOSTAT 

+ Κατάρτιση στατιστικολόγων 

- Λατινική Αμερική 

+ Εφαρμογή του προγράμματος συνεργασίας με τα κράτη μέλη του MERCOSUR και τη Χιλή 

- Προετοιμασία ενός προγράμματος εργασίας ΕΕ-CAN

Ασία 

+ Πρόγραμμα συνεργασίας με την Κίνα, την Ινδία και το Πακιστάν, το οποίο επικεντρώνεται στις στατιστικές εξωτερικού εμπορίου. 

Διάδοση 

Τα στοιχεία από τις υποψήφιες χώρες ενσωματώθηκαν σταδιακά στις τομεακές βάσεις δεδομένων.Οι στατιστικές για τις υποψήφιες χώρες συμπεριελήφθησαν τακτικά στις κύριες δημοσιεύσεις/εκδόσεις της EUROSTAT όπως η «Επετηρίδα» της EUROSTAT που περιλαμβάνει συγκρίσιμα στοιχεία για τις 13 υποψήφιες χώρες και τα κύρια μη ευρωπαϊκά κράτη. Επιπλέον, κατά τη διάρκεια της εν λόγω περιόδου του προγράμματος,η EUROSTAT παρήγαγε 4στατιστικές επετηρίδες για τις υποψήφιες χώρες. 

Υπήρξαν επίσης διάφορες άλλες δημοσιεύσεις που επικεντρώθηκαν στις υποψήφιες χώρες. Επιπλέον, διάφορα φυλλάδια για διαφορετικούς τομείς ενδιαφέροντος εκδίδονταν δύο φορές το χρόνο και διανέμονταν εγκαίρως για τις συνεδριάσεις του Συμβουλίου της ΕΕ. 

Στις μονάδες παραγωγής, περίπου 100 «Statistics in focus» με στοιχεία και για τις υποψήφιες χώρες δημοσιεύθηκαν από το 2000 και μετά για τα ακόλουθα θέματα: ΑΕγχΠ, τριμηνιαίοι λογαριασμοί, νομισματική ένδεια, χρήση ύδατος, εργατικό κόστος, σχετική τιμή των υπηρεσιών, στοιχεία οικονομικών λογαριασμών, πληθυσμός ζωικού κεφαλαίου, κ.λπ.. 

Τα στοιχεία από τις χώρες CARDS συμπεριελήφθησαν εν μέρει σε ορισμένες δημοσιεύσεις για τις υποψήφιες χώρες.

Ένας από τους τομείς στήριξης των στατιστικών προγραμμάτων TACIS ήταν η βελτίωση της διάδοσης και του μάρκετινγκ των στατιστικών στοιχείων στις δικαιούχες χώρες με αποτέλεσμα μια πλειάδα δημοσιεύσεων για διάφορα θέματα στις χώρες, διαθέσιμων και στα αγγλικά, και μια στρατηγική διάδοσης των πολιτικών για τις χώρες TACIS.Στην EUROSTAT, εκδόθηκαν και διανεμήθηκαν φυλλάδια με βασικά στοιχεία. 

Στατιστική υποστήριξη 

Κατά τη διάρκεια της εξεταζόμενης περιόδου, παρασχέθηκε πολύ μεγάλη στατιστική υποστήριξη στις υποψήφιες χώρες σε όλους τους στατιστικούς τομείς, όπως περιγράφεται στο σημείο 1.2., με ουσιαστική υποστήριξη από το πρόγραμμα PHARE. Οι σφαιρικές εκθέσεις αξιολόγησης και η βάση δεδομένων για τη συμμόρφωση περιέχουν μεγάλη ποσότητα πληροφοριών για τα στατιστικά συστήματα των υποψήφιων χωρών και για τη διαθεσιμότητα στοιχείων σε αυτά. Χάρη σε όλη αυτή την υποστήριξη, οι υποψήφιες χώρες ενίσχυσαν τα στατιστικά τους συστήματά όσον αφορά τη θεσμική τους ικανότητα και προ πάντων όσον αφορά την εφαρμογή του κεκτημένου και την παραγωγή και διάθεση στοιχείων αντίστοιχα.

Προετοιμασία της διεύρυνσης 

Ένα μεγάλο μέρος των δραστηριοτήτων όλων των στατιστικών τομέων αφιερώθηκε στην προετοιμασία της διεύρυνσης η οποία συνίστατο στην αναπροσαρμογή των στατιστικών νομοθεσιών, την εφαρμογή όλων των κύριων ταξινομήσεων της ΕΕ, την τακτική συλλογή στοιχείων με βάση την εναρμονισμένη μεθοδολογία, την παροχή και διάδοση των στατιστικών στοιχείων, την τακτική συμμετοχή των υποψήφιων χωρών στις ομάδες εργασίας της EUROSTAT κ.λπ.. Η προετοιμασία της διεύρυνσης υποστηρίχθηκε σε ένα μεγάλο βαθμό από το πρόγραμμα PHARE.Διάφορα πολυεθνικά προγράμματα PHARE για τη στατιστική συνεργασία καταρτίστηκαν και εφαρμόστηκαν από την EUROSTAT για συνολικό προϋπολογισμό ύψους περίπου 44 εκατομμυρίων ευρώ.Η EUROSTAT συμμετείχε ενεργά στην επιτυχή εφαρμογή των εν λόγω προγραμμάτων και η έκθεση αξιολόγησης από μια εξωτερική εταιρεία αξιολόγησης αποδεικνύει την επιτυχία τους. 

Συνεργασία με τις χώρες των δυτικών Βαλκανίων (CARDS) και τις χώρες TACIS 

Υπήρξε έντονη δραστηριότητα της EUROSTAT όσον αφορά τη στατιστική συνεργασία στην περιοχή, συμπεριλαμβανομένων των αποστολών προγραμματισμού στα δικαιούχα ιδρύματα, της κατάρτισης των προγραμμάτων τεχνικής βοήθειας, της παροχής τεχνικών συμβουλών σε άλλες υπηρεσίες της Επιτροπής για στατιστικά θέματα στις χώρες και για την υποβολή προσφορών και την εφαρμογή των προγραμμάτων τεχνικής βοήθειας κ.λπ.. 

ΣΥΝΕΡΓΑΣΙΑ ΜΕ ΤΡΙΤΕΣ ΧΩΡΕΣ 

Ορίστηκε νέα οργάνωση και διαχείριση των σχεδίων σε στενή συνεργασία με τις ΓΔ RELEX, DEV και AIDCO.Δόθηκε έμφαση στο συντονισμό με διεθνείς οργανισμούς (Paris 21) και με εθνικούς φορείς που εμπλέκονται στη συνεργασία (ΕΣΥ, υπουργεία...). 

Δόθηκε μεγάλη έμφαση στα οριζόντια σχέδια, κυρίως στην ανάπτυξη λογισμικού για τους εθνικούς λογαριασμούς και τις στατιστικές εξωτερικού εμπορίου, στις νέες δράσεις για την παρακολούθηση της φτώχειας, στα ανθρώπινα δικαιώματα, στη δημοκρατία και στη διακυβέρνηση. 

Συμπέρασμα: 

Οι στόχοι του κοινοτικού στατιστικού προγράμματος εφαρμόστηκαν στον τομέα της συνεργασίας για την ανάπτυξη με μεγάλη έμφαση στην προετοιμασία της διεύρυνσης.Επιτεύχθηκαν σημαντικές βελτιώσεις κατά τη διάρκεια της εν λόγω περιόδου όσον αφορά την εφαρμογή των μεθοδολογιών και προτύπων της ΕΕ καθώς και την αντίστοιχη συλλογή στοιχείων.Ωστόσο η διαδικασία δεν οριστικοποιήθηκε ακόμη για τις υποψήφιες χώρες στο τέλος του 2002 αλλά προβλέπεται για την ημερομηνία προσχώρησης. 

Σύμφωνα με τον πρώτο σχέδιο παρακολούθησης και την έκθεση ενδιάμεσης αξιολόγησης του προενταξιακού μέσου PHARE της Ευρωπαϊκής Ένωσης σχετικά με τα στατιστικά προγράμματα συνεργασίας που πραγματοποιούνται από ανεξάρτητη κοινοπραξία, το πρόγραμμα πέτυχε τους γενικούς στόχους του να ενισχυθούν οι υπηρεσίες προκειμένου να παρέχουν κατάλληλες στατιστικές, γενικά, και στο προενταξιακό πλαίσιο, ειδικότερα.Επιπλέον, το πρόγραμμα διατηρεί ενεργό ένα δίκτυο επαγγελματιών στον τομέα των στατιστικών, σε ατομικό και σε θεσμικό επίπεδο, πράγμα που είναι απαραίτητο για την παραγωγή συγκρίσιμων στατιστικών.

Στόχοι του προγράμματος 

α) Χρήστες 

Σύμφωνα με τον πρώτο σχέδιο παρακολούθησης και την έκθεση ενδιάμεσης αξιολόγησης του προενταξιακού μέσου PHARE της Ευρωπαϊκής Ένωσης σχετικά με τα στατιστικά προγράμματα συνεργασίας, τα σχέδια που αξιολογήθηκαν ατομικά δείχνουν καλό βαθμό καταλληλότητας. Λόγω του σωστού εντοπισμού των αναγκών, του συντονισμού με άλλα προγράμματα, διεθνή και εθνικά, και παρά την έλλειψη διαφάνειας για τους μη στατιστικολόγους και δυναμικού για άλλους τομείς υποστήριξης, το πρόγραμμα είναι κατάλληλο.

Σύμφωνα με την ενδιάμεση εξωτερική αξιολόγηση του προγράμματος MEDSTAT, το MEDSTAT συμβάλλει στην εξέταση των αναγκών των χρηστών, αλλά υπάρχει έντονη τάση να συνεχίσουν οι ΕΣΥ MED να κάνουν ό,τι έχουν ήδη κάνει στο παρελθόν, ανεξάρτητα από τις ιδιαίτερες ανάγκες. Ωστόσο, το MEDSTAT συμβάλλει στην καθιέρωση ή, όπου ήδη υπήρχε, στην ανάπτυξη διαλόγου μεταξύ χρηστών και φορέων παραγωγής στατιστικών (π.χ. σε ορισμένες περιπτώσεις μέσω της δημιουργίας ειδικών φορέων). 

β) Προτεραιότητες - προγραμματισμός των εργασιών - συντονισμός

Σύμφωνα με το πρώτο σχέδιο παρακολούθησης και την έκθεση ενδιάμεσης αξιολόγησης του προενταξιακού μέσου PHARE της Ευρωπαϊκής Ένωσης σχετικά με τα στατιστικά προγράμματα συνεργασίας, η πολυεθνική υποστήριξη αποτέλεσε αντικείμενο καλού σχεδιασμού, σωστής διαχείρισης και ικανοποιητικής παρακολούθησης. 

Σύμφωνα με την ενδιάμεση εξωτερική αξιολόγηση του προγράμματος MEDSTAT, λήφθηκαν υπόψη ορισμένες συστάσεις σχετικά με τη διαχείριση του σχεδίου, ιδίως όσον αφορά τις σχέσεις μεταξύ των ΕΣΥ MED, του δικτύου των CESD και των φορέων εφαρμογής. Υποδείχθηκαν καθορισμένες προτεραιότητες μεταξύ των χωρών MED με βάση το επίπεδο συμμετοχής τους στο MEDSTAT και αξιοποίησής του. 

γ) Ποιότητα 

Η ποιότητα των στοιχείων βελτιώθηκε προς την κατεύθυνση των προτύπων της ΕΕ. Ωστόσο, αναμένεται ακόμη σημαντική πρόοδος όσον αφορά την πληρότητα και την επικαιρότητα των στοιχείων. 

Σύμφωνα με την πρώτη έκθεση παρακολούθησης και την έκθεση ενδιάμεσης αξιολόγησης του προενταξιακού μέσου PHARE της Ευρωπαϊκής Ένωσης για τα στατιστικά προγράμματα συνεργασίας, υπάρχουν έντονες ενδείξεις ότι η ικανότητα να εξασφαλιστεί η αυτόνομη παραγωγή ποιοτικών στοιχείων για το μέλλον ενισχύεται. 

δ) Αποτελεσματικότητα 

Η προετοιμασία της διεύρυνσης ήταν αποτελεσματική δεδομένου ότι βοήθησε τις υποψήφιες χώρες να θεσπίσουν και να εφαρμόσουν τα περισσότερα από τα ευρωπαϊκά πρότυπα σε πολύ περιορισμένο χρονικό διάστημα. 

ε) Διεθνή πρότυπα 

Στο τέλος του 2002, υπάρχουν σαφείς αποδείξεις ότι τα στοιχεία από τις υποψήφιες χώρες είναι πολύ πιο εναρμονισμένα και συγκρίσιμα με τα στοιχεία της ΕΕ απ' ό,τι στην αρχή του προγράμματος. 

Σύμφωνα με την ενδιάμεση εξωτερική αξιολόγηση του προγράμματος MEDSTAT, υπάρχει μικτό αποτέλεσμα όσον αφορά την προσαρμογή των διεθνών προτύπων, ανάλογα με τις χώρες και τα υποπρογράμματα.Ωστόσο, υπάρχει σε όλες τις χώρες κατανόηση του πλεονεκτήματος που μπορεί να προκύψει από αυτήν, μολονότι τέθηκαν ορισμένα ερωτήματα ως προς το γιατί θα πρέπει να υιοθετηθούν τα πρότυπα της ΕΕ/ τα διεθνή πρότυπα. 

στ) Επιβάρυνση απάντησης 

Άνευ αντικειμένου 

Συμπέρασμα: 

Σε πολύ περιορισμένο χρονικό διάστημα, οι προσχωρούσες χώρες σημείωσαν πολύ μεγάλη πρόοδο όσον αφορά τη θέσπιση των προτύπων της ΕΕ και την παροχή στοιχείων καλύτερης ποιότητας στην EUROSTAT σε πολλούς στατιστικούς τομείς. 

Αρχή της επικουρικότητας 

Η αρχή της επικουρικότητας τηρήθηκε πλήρως στον τομέα της συνεργασίας για την ανάπτυξη. 

Ισορροπία αναγκών και πόρων 

Ορισμένα σχέδια και η παροχή υποστήριξης στις υποψήφιες χώρες καθυστέρησαν λόγω περιορισμών των πόρων. 

Περίληψη της αξιολόγησης για όλα τα στατιστικά θέματα για τη συνεργασία για την ανάπτυξη

	Θέμα/ στόχοι 
	Εισαγωγή νέων προτύπων και μεθόδων 
	 Παροχή στατιστικών υπηρεσιών 
	 Διάδοση 
	Στατιστική υποστήριξη

	19 
	Άνευ αντικειμένου
	Βελτιώθηκε σημαντικά
	Βελτιώθηκε 
	Παρασχέθηκε μεγάλη υποστήριξη

	20 
	Άνευ αντικειμένου
	Βελτιώθηκε σημαντικά
	Βελτιώθηκε 
	Παρασχέθηκε μεγάλη υποστήριξη

	21 
	Άνευ αντικειμένου
	Βελτιώθηκε 
	Βελτιώθηκε 
	Παρασχέθηκε


 - Λεπτομερής αξιολόγηση των στατιστικών θεμάτων 

- Ενδιάμεση εξωτερική αξιολόγηση του προγράμματος MEDSTAT.

- Πρώτο σχέδιο παρακολούθησης και έκθεση ενδιάμεσης αξιολόγησης του προενταξιακού μέσου PHARE της Ευρωπαϊκής Ένωσης στις στατιστικές.
� 	ΕΕ L 42 της 16.2.1999, σ. 2. 


� 	Η πλήρης βιβλιογραφία παρέχεται στο παράρτημα 1. 


� 	ΕΕ L 52 της 22.2.1997, σ. 1.


� 	Με τη δημιουργία μιας λειτουργίας αξιολόγησης το Μάιο του 2000, η EUROSTAT άρχισε ένα ευρύ πρόγραμμα εσωτερικής αξιολόγησης όλων των δραστηριοτήτων της παραγωγής στοιχείων με βάση τις "κυλιόμενες επισκοπήσεις". Αυτές προβαίνουν σε εξονυχιστική επισκόπηση της ικανοποίησης των εταίρων (ΕΣΥ, κεντρικές τράπεζες κ.λπ.), της ικανοποίησης των χρηστών και του κόστους για την EUROSTAT και τα κράτη μέλη, προκειμένου να προσδιοριστούν οι αδυναμίες της απόδοσης της EUROSTAT και να καταρτιστεί τελικός κατάλογος συστάσεων. 


� 	ΕΕ L 42 της 16.2.1999, σ. 2.


� 	Το ΚΣΣ περιλαμβάνει την EUROSTAT και τις στατιστικές υπηρεσίες, τα υπουργεία, τους οργανισμούς και τις κεντρικές τράπεζες που συλλέγουν τις επίσημες στατιστικές στα κράτη μέλη της ΕΕ. 


� 	ΕΕ L 52 της 22.2.1997, σ. 1-7. 


� 	Κανονισμός (ΕΚ) αριθ. 322/297 του Συμβουλίου της 17ης Φεβρουαρίου 1997 σχετικά με τις κοινοτικές στατιστικές. 


� 	ΕΕ L 181, της 28.6.1989, σ. 47.


� 	EBOPS - Extended Balance of Payments Services Classification (Εκτενής ταξινόμηση των υπηρεσιών ισοζυγίου πληρωμών).


� 	Η νέα ταξινόμηση ICFA (ISIC Categories for Foreign Affiliates) βασίζεται στην ISIC (International


Standard Industrial Classification of all Economic Activities) και πέτυχε την καλύτερη δυνατή συνέπεια μεταξύ των στατιστικών για το διασυνοριακό εμπόριο και την εμπορική παρουσία.


� 	Οι υπάλληλοι περιλαμβάνουν τους μόνιμους υπαλλήλους, τους Τ.2Α (έκτακτους υπαλλήλους σε έκτακτες θέσεις) και τους T.2B (έκτακτους υπαλλήλους σε μόνιμες θέσεις). 


� 	EBOPS - Extended Balance of Payments Services Classification (Εκτενής ταξινόμηση των υπηρεσιών ισοζυγίου πληρωμών).


� 	Η νέα ταξινόμηση ICFA (ISIC Categories for Foreign Affiliates) βασίζεται στην ISIC (International


Standard Industrial Classification of all Economic Activities) και πέτυχε την καλύτερη δυνατή συνέπεια μεταξύ των στατιστικών για το διασυνοριακό εμπόριο και την εμπορική παρουσία. 


� 	EBOPS - Extended Balance of Payments Services Classification (Εκτενής ταξινόμηση των υπηρεσιών ισοζυγίου πληρωμών).


� 	Η νέα ταξινόμηση ICFA (ISIC Categories for Foreign Affiliates) βασίζεται στην ISIC (International


Standard Industrial Classification of all Economic Activities) και πέτυχε την καλύτερη δυνατή συνέπεια μεταξύ των στατιστικών για το διασυνοριακό εμπόριο και την εμπορική παρουσία.


�	Free translation.

